ലോകത്തുണ്ടായിക്കൊണ്ടിരിക്കുന്ന നൂറു നൂറു പ്രശ്നങ്ങൾ ഏറ്റവും അധികം ബാധിക്കുന്നത് ബഹുഭൂരിഭാഗമായ സാധാരണക്കാരെയാണ്. ഈ പ്രശ്നങ്ങൾക്കു പരിഹാരം നിർദ്ദേശിക്കുന്ന വിദഗ്ധരും, മറ്റു തല്പര കക്ഷികളും സ്വന്തം നിലനില്പിനാണ് പ്രാധാന്യം കൊടുക്കാറ്. അതുകൊണ്ടു തന്നെ നിലനിൽക്കുന്നതും കയ്യിലൊതുങ്ങുന്നതുമായ സാങ്കേതികവിദ്യകളും പ്രശ്നപരിഹാരങ്ങളും നമ്മുടെ നാട്ടിൽ വിരളമാണ്. സാരംഗിൽ സാധാരണക്കാരനു വേണ്ടിയുള്ള പരീക്ഷണങ്ങളാണ് നടന്നിട്ടുള്ളതും ഇനി നടക്കാനിരിക്കുന്നതും. ഇവിടെ മഹാൽഭുതങ്ങളൊന്നുമില്ല. ഏതൊരു സാധാരണക്കാരനും മനസ്സിലാകുന്ന കാര്യങ്ങളേ ചെയ്യാവൂ എന്നു ഞങ്ങൾക്കു നിർബന്ധമുണ്ട്. നമ്മൾ സാരംഗിൽ ചെയ്തു വരുന്ന കൃഷി, നീർമറി സംരക്ഷണം, മണ്ണിന്റെയും വനത്തിന്റെയും ജലസ്രോതസ്സിന്റെയും മറ്റു പുനരുജ്ജീവനം, വിദ്യാഭ്യാസം എന്നിവയിലൊക്കെ ഈ ലാളിത്യമുണ്ട്.\nസർക്കാർ പള്ളിക്കൂടത്തിലെ വിദ്യാർത്ഥികൾക്ക് ‘റെമഡിയൽ ക്ലാസ്സുകൾ’ നടത്താൻ തുടങ്ങിയ സാരംഗ് ബേസിക് സ്കൂൾ ഇന്ന് വളർന്നു വരുന്ന ഒരു ഗ്രാമീണ സർവകലാശാലയായിരിക്കുന്നു. സാധാരണക്കാരനു വേണ്ട ആരോഗ്യ, സാങ്കേതിക, വിദ്യാഭ്യാസ, രാഷ്ടീയ, കൃഷി മേഖലകളിൽ പരിഹാരങ്ങൾ കണ്ടെത്തുകയെന്നതാണ് ഈ സർവകലാശാലയുടെ പ്രധാന ലക്ഷ്യം. ഒപ്പം, കണ്ടെത്തുന്ന പരിഹാരമാർഗ്ഗങ്ങൾ അടുത്ത തലമുറയ്ക്ക് കൈമാറുകയും വേണം.\n[spoiler show=”സാരംഗ് ഇപ്പോൾ എവിടെയാണ് ?”] പാലക്കാടു ജില്ലയിലെ അട്ടപ്പാടിയിൽ.\n1983 മുതൽ നമ്മുടെ എല്ലാ പരീക്ഷണങ്ങളും നടന്നതിവിടെയാണ്. സാരംഗിന്റെ രണ്ടാം തലമുറയായ ഗൗതമും, ഭാര്യ അനുരാധയും അവരുടെ രണ്ടു മക്കളും ആണിവിടെയുള്ളത്.\nനിലവിലുള്ള വിദ്യാർത്ഥികളുടെ കലാ-കായിക പരിശീലനത്തിനു വേണ്ടി ഗോപാലകൃഷ്ണനും വിജയലക്ഷ്മിയും അവരുടെ ഇളയ മക്കളും സാരംഗിന്റെ വിദ്യാഭ്യാസരീതികളിൽ താത്പര്യമുള്ള ചില രക്ഷിതാക്കളുടെ മക്കളും കേരളത്തിലെ പല സ്ഥലങ്ങളിൽ താമസിച്ചു പഠിച്ചിരുന്നു. ചാലക്കുടി, ആറന്മുള, പത്തിരിപ്പാല കോങ്ങാട് എന്നിവിടങ്ങളിലായിരുന്നു ഈ താത്ക്കാലിക-വിദൂര കാമ്പസ്സുകൾ. ഈ കാലയളവിൽ കുറേ വിദ്യാർത്ഥികൾ ഇവരുടെ കൂടെ ചേരുകയും, പൊഴിഞ്ഞു പോവുകയും ചെയ്തു. അങ്ങിനെ വന്നു ചേർന്ന കുട്ടികളിൽ രണ്ടു പേരാണ് നിലവിൽ സാരംഗിൽ ഉള്ളത്. 2016 ജൂലായിൽ കോങ്ങാട്ടെ താത്ക്കാലിക കാമ്പസ്സിൽ നിന്നും എല്ലാവരും തിരികെ അട്ടപ്പാടിയിലെത്തി.\n[/spoiler] [spoiler show=”സാരംഗ് മോഡൽ പരിഹാരം എന്നൊന്നുണ്ടോ ?”] വ്യക്തമായി പറയട്ടെ, അങ്ങിനെ ഒന്നില്ല. തന്നെയുമല്ല സാരംഗ് ഒരു ‘ബ്രാൻഡ്’ ആകാൻ ഉദ്ദേശിച്ചുള്ള ഒന്നല്ല. എല്ലാവർക്കും സന്തോഷവും സമാധാനവും ഉണ്ടാവുക എന്ന ലക്ഷ്യത്തോടെ നൂറ്റാണ്ടുകളായി പലരും സാധാരണക്കാരന്റെ പക്ഷത്തു നിന്ന് പരിഹാരങ്ങൾ തേടുകയും, പരാജയപ്പെടുകയും വിജയിക്കുകയും ചെയ്തിട്ടുണ്ട്. നമ്മളുടേയും ഉദ്ദ്യേശ്യം മറ്റൊന്നല്ല. ആരൊക്കെയോ എവിടെയൊക്കെയോ തുടങ്ങി വച്ച പ്രവർത്തനങ്ങളുടെ തുടർച്ച മാത്രമാണ് സാരംഗ്. നമ്മുടെ വിവേകവും അനുഭവവും വച്ച് നിലനിൽക്കുന്ന പരിഹാരങ്ങൾ കണ്ടെത്താനുള്ള ശ്രമം. മനുഷ്യരാശിയുടെ ചരിത്രം തന്നെ ഇത്തരം പരിഹാരം തേടലല്ലെ?അപ്പോൾ സാരംഗ് സ്വന്തമായി വികസിപ്പിച്ച ഒന്നുമില്ലെന്നാണോ ?\nഅല്ല. സ്വന്തമായി വികസിപ്പിച്ച ഒരു കൃഷിരീതി, നീർമറി വികസനം തുടങ്ങി ജീവിതത്തെ ഉൾക്കൊള്ളിച്ചു കൊണ്ടുള്ള ഒരു പാഠ്യപദ്ധതി വരെ നമുക്കുണ്ട്. എന്നാൽ പ്രാദേശികമായ അറിവുകളേയും സാങ്കേതിക വിദ്യകളേയും നമ്മളുടെ യുക്തിക്കനുസരിച്ച് നമ്മുടെ അറിവും അനുഭവങ്ങളും വച്ച് കോർത്തിണക്കിയാണ് ഇതോരോന്നും സാധിച്ചിട്ടുള്ളത്. മറ്റൊരു തരത്തിൽ പറഞ്ഞാൽ ഈ മണ്ണിൽ ചിതറിക്കിടന്ന പരിഹാര മാർഗ്ഗങ്ങൾ കൂട്ടി യോജിപ്പിക്കുക മാത്രമാണ് സാരംഗ് ചെയ്തത്. അതാർക്കും ചെയ്യാവുന്നതുമാണ്. മറ്റു മൃഗങ്ങളിൽ നിന്ന് നമ്മെ വ്യത്യസ്തരാക്കുന്നത് ഈ കഴിവല്ലെ ? മറ്റുള്ളവർ കണ്ടെത്തിയ പരിഹാരമാർഗ്ഗങ്ങൾ നിത്യജീവിതത്തിൽ നടപ്പിലാക്കാനും നമ്മൾ ശ്രമിക്കാറുണ്ട്. അതിനൊരുദാഹരണമാണ് ഞങ്ങൾ വർഷങ്ങളായി ഉപയോഗിക്കുന്ന ‘നാദാ ചൂള’ എന്ന പുകയില്ലാത്ത അടുപ്പ്. ഉത്തരേന്ത്യയിലെ ഒരു ഗ്രാമത്തിലെ സ്ത്രീകൾ ഒരു സംഘടനയുടെ സഹായത്തോടെ വികസിപ്പിച്ചെടുത്തതാണ് ഈ അടുപ്പ്. നമ്മൾ കാരണം ഇന്ന് പലരും ഈ അടുപ്പ് ഉപയോഗിക്കുന്നുണ്ട്. ഞങ്ങൾ ഇവിടെ ചെയ്ത ഏതൊരു കാര്യവും മനസ്സു വച്ചാൽ ഒരു സാധാരണക്കാരനു ചെയ്യാവുന്നതേയുള്ളു.\n[/spoiler] [spoiler show=”എന്തൊക്കെയാണ് സാരംഗ് ഇത്ര കാലം കൊണ്ടുണ്ടാക്കിയ നേട്ടങ്ങൾ ?”] ചോദ്യം ഒരു ലാഭ – നഷ്ട കാഴ്ച്ചപ്പാടിൽ നിന്നാകാതിരിക്കട്ടെ എന്നാശിച്ചു കൊണ്ട് ചില ഉദാഹരണങ്ങൾ നൽകട്ടെ.1. തരിശായിക്കിടന്ന കുറച്ചു മണ്ണ് ഒന്നാന്തരം കൃഷിഭൂമിയാക്കിയെടുത്തു.\n2. ഏതു മലഞ്ചെരിവിലും മണ്ണൊലിപ്പില്ലാതെ കൃഷി ചെയ്യാവുന്ന ഒരു രീതി വികസിപ്പിച്ചെടുത്തു.\n3. ഉണങ്ങി വരണ്ടു കിടന്ന ഒരു നീർമറിയെ കാട്ടുതീയിൽ നിന്നും ആടുമാടുകളിൽ നിന്നും സംരക്ഷിക്കുക വഴി പ്രകൃതിദത്തമായ കാടു വളരാൻ സഹായിച്ചു.\n4. അങ്ങിനെയുണ്ടായ കാട്ടിൽ പെയ്യുന്ന മഴവെള്ളം പരമാവധി മണ്ണിൽ താഴാൻ നീർക്കുഴികളും മണ്ണും മുളയുമുപയോഗിച്ച് തടയണകളും നിർമ്മിച്ചു.\n5. ഈ ലളിതമായ പ്രവർത്തനങ്ങളുടെ ഫലമായി 1983ൽ വറ്റിപ്പോയ ഒരു നീർച്ചാൽ പുനരുജ്ജീവിച്ചു.\n6. മേൽപ്പറഞ്ഞ രീതികൾ ഭാരതത്തിനകത്തും പുറത്തുമുള്ളവർ മാതൃകയാക്കി\n7. കുടിക്കാനും കന്നുകാലികൾക്കു കൊടുക്കാനും വെള്ളമില്ലാതെ ഈ പ്രദേശം വിട്ടു പോയ കുടുംബങ്ങൾ തിരികെ വന്ന് അവരുടെ ജീവിതം പച്ച പിടിപ്പിച്ചു. ചില പുതിയ കുടുംബങ്ങളും ഈ ജലസ്രോതസ്സിന്റെ കരകളിൽ വന്നു ചേർന്നു.\n8. ഇതു പോലെ ലളിതവും, നമുക്കും വരും തലമുറയ്ക്കും പ്രയോജനപ്രദവുമായ പരിഹാരമാർഗ്ഗങ്ങൾ ഉൾപ്പെട്ട, നമുക്കൊക്കെ താങ്ങ് ആവുകയും താങ്ങാൻ കഴിയുന്നതുമായ ഒരു വിദ്യാഭ്യാസ രീതി രൂപപ്പെടുത്താനും അത് പരീക്ഷിച്ച് വിജയിപ്പിക്കാനും സാധിച്ചു\nപല തരം സസ്യങ്ങളും ജന്തുക്കളും ഇവിടെ വീണ്ടും പ്രത്യക്ഷപ്പെട്ടതും, പല സർക്കാർ, സർക്കാർ ഇതര സംഘടനകളും നമ്മൾ പരീക്ഷിച്ചു വിജയിപ്പിച്ച രീതികൾ പിന്തുടരാൻ തുടങ്ങിയതുമെല്ലാം ‘നേട്ടങ്ങൾ’ ആയല്ല, പകരം നല്ല മാറ്റങ്ങളായാണ് ഞങ്ങൾ കണക്കാക്കുന്നത്. ആ മാറ്റങ്ങൾക്ക് കാരണമാകാൻ കഴിഞ്ഞതിലാണ് ഞങ്ങൾക്ക് സന്തോഷം.\n[/spoiler] [spoiler show=”എന്താണ് സാരംഗിന്റെ പാഠ്യപദ്ധതിയുടെ കാതൽ ?”] ജീവിക്കുക ജീവിക്കാൻ അനുവദിക്കുക എന്നതാണ് അതിന്റെ കാതൽ.നമ്മളിന്നു പിന്തുടരുന്ന വിദ്യാഭ്യാസ രീതി എഴുത്തിനും, വായനയ്ക്കും, മൽസരത്തിനും കൊടുക്കുന്ന പ്രാധാന്യം ജീവിതത്തിനു കൊടുക്കാറില്ലല്ലൊ. നിസ്സാരം ഒരു പരീക്ഷയിൽ തോൽക്കുന്നതിന്റെ വിഷമത്തിൽ ജീവിതം എന്തെന്നറിയാത്ത പ്രായത്തിൽ തന്നെ ജീവനൊടുക്കാൻ നമ്മുടെ മക്കളെ പ്രേരിപ്പിക്കുന്ന ഒന്നായി ഇന്ന് വിദ്യാഭ്യാസം മാറിയിരിക്കുന്നു. പഠിച്ചു ജോലി നേടാം എന്ന വ്യാമോഹം എല്ലാവരിലും കുത്തി നിറയ്ക്കുകയും, ഒരു സമൂഹമായി നിലനിൽക്കാൻ ആവശ്യമായ ജോലികളെ അവമതിക്കുകയും അവഗണിക്കുകയും ചെയ്യുന്ന ഒരു രീതിയാണ് കഴിഞ്ഞ അമ്പതോളം കൊല്ലം കൊണ്ട് നമ്മൾ കാണാപ്പാഠം പഠിച്ചു വച്ചിരിക്കുന്നത്.\nവിദ്യാഭ്യാസം ‘ജീവിതാഭ്യാസ’മാണ്. പട്ടിയും പൂച്ചയും പോലും അതിന്റെ മക്കളെ ജീവിക്കാനാണ് പരിശീലിപ്പിക്കുന്നത്. നിസ്സാരകാര്യത്തിനു മരിക്കാനല്ല. മനുഷ്യനെ സംബന്ധിച്ചിടത്തോളം സമൂഹമായി ജീവിക്കാനും, സമൂഹത്തിന്റെ ചിട്ടവട്ടങ്ങൾ അനുസരിച്ച് ജീവിക്കാനുമാണ് കുട്ടികളെ പരിശീലിപ്പിക്കേണ്ടത്. ഈ ചിട്ടവട്ടങ്ങളും മര്യാദകളുമാണ് സമൂഹത്തിൽ ബലവാനും ദുർബ്ബലനും ഒരു പോലെ ജീവിക്കാൻ അവസരം കൊടുക്കുന്നത്. ഈ സംവിധാനമാണ് നമ്മെ നില നിർത്തിയിരുന്നത്.\nഅറിവിനോടുള്ള ഉൽക്കടമായ ആഗ്രഹം നമുക്കു ജന്മസിദ്ധമായി കിട്ടിയിരിക്കുന്നതാണ്. അതിനെ തല്ലിക്കെടുത്താതെ സംരക്ഷിക്കുകയും ആവശ്യമായ സാഹചര്യങ്ങൾ ഒരുക്കിക്കൊടുക്കുകയും ചെയ്താൽ മതിയാകും. എന്നാൽ സാമൂഹ്യ മര്യാദകളും, നമ്മളെ ഒരു ജീവി വർഗ്ഗമായി നില നിൽക്കാൻ അനുവദിക്കുന്ന പല സംവിധാനങ്ങളും നമ്മൾ പഠിച്ചെടുക്കുന്നതാണ്, ഈ പഠനത്തിന് പ്രാധാന്യം കൊടുത്തില്ലെങ്കിൽ ഉണ്ടാകാവുന്ന പ്രശ്നങ്ങളാണ് നമ്മളിന്നനുഭവിക്കുന്നത്. സമൂഹത്തിൽ ‘വിദ്യാഭ്യാസം’ കൂടുന്നതിനനുസരിച്ച് അന്ധവിശ്വാസവും, അനീതിയും, അക്രമവും കൂടുകയല്ലെ? നെറിവു കെട്ട തലമുറ ആധുനികമായ അറിവുപയോഗിച്ച് മറ്റുള്ളവരുടെ ജീവിതവും ദുരിതപൂർണമാക്കുന്നു. വിദ്യാസമ്പന്നരായ ഉദ്യോഗസ്ഥർ സാധാരണക്കാരെ ‘പിഴിയുന്ന’തും, കമ്പ്യൂട്ടർ ഭാഷ കയ്യടക്കമുള്ളവൻ വൈറസിനെ വിട്ട് എത്രയോ പേരുടെ ജീവിതം നരകപൂർണ്ണമാക്കുന്നതും ഉദാഹരണങ്ങൾ.\nനെറിവുറച്ച ഒരു തലമുറ അറിവിനെ വേണ്ട ശ്രദ്ധയോടും, സൂക്ഷ്മതയോടുമല്ലെ കൈകാര്യം ചെയ്യൂ? അതു കൊണ്ട് നമ്മൾ നടപ്പിലാക്കുന്ന പാഠ്യപദ്ധതിയിൽ നെറിവിനാണ് പ്രാധാന്യം. അറിവു നേടാനുള്ള ചില വഴികൾ കാണിച്ചു കൊടുക്കുകയേ വേണ്ടൂ. മാറുന്ന കാലത്തിനതീതമായി നിലനിൽപ്പിനെ ബാധിക്കാത്ത വഴികൾ അടുത്ത തലമുറ തേടിപ്പിടിച്ചു കൊള്ളും. (ഇതേപ്പറ്റി താങ്ങാവുന്ന വിദ്യാഭ്യാസം എന്ന പുസ്തകത്തിൽ വളരെ വിശദമായി ഗോപാലകൃഷ്ണനും വിജയലക്ഷ്മിയും പറഞ്ഞു വച്ചിട്ടുണ്ട്. കൂടുതൽ അറിയാൻ താത്പര്യമുള്ളവർക്ക് ഈ പുസ്തകം ഗുണം ചെയ്യും. )\n[/spoiler] [spoiler show=”സാരംഗ് സന്ദർശിക്കാൻ എന്താണു ചെയ്യേണ്ടത് ?”] ഫോൺ വഴിയോ കത്ത് മുഖേനയോ ഇ മെയിൽ വഴിയോ രണ്ടു കൂട്ടർക്കും സൗകര്യപ്രദമായ ഒരു ദിവസം തീരുമാനിച്ച ശേഷം വരിക. നമുക്കു രണ്ടു കൂട്ടർക്കും അസൗകര്യങ്ങളൊഴിവാക്കാൻ ഇതു സഹായകമാകും.\n[/spoiler] [spoiler show=”അട്ടപ്പാടിയിലെ സാരംഗിൽ കുറച്ചു ദിവസം ചെലവഴിക്കാൻ സാധിക്കുമോ ?”] ഇവിടെ നിന്ന് എന്തെങ്കിലും പഠിക്കാനോ എന്തെങ്കിലും പ്രവർത്തനങ്ങളിൽ സാരംഗിനെ സഹായിക്കാനോ ആണെങ്കിൽ തീർച്ചയായും വരിക. ഉള്ള സൗകര്യത്തിൽ നമുക്ക് കൂടാം. ഭക്ഷണത്തിന്റെയും താമസത്തിന്റെയും ചെലവ് വഹിക്കാൻ ഓർമ്മിക്കുക. അതല്ല, ഒരു വിനോദ യാത്രയുടെ ഭാഗമായോ. പ്രകൃതിഭംഗി ആസ്വദിക്കാനോ ഒക്കെയാണെങ്കിൽ ദയവു ചെയ്ത് വരാതിരിക്കുക. നമുക്കു രണ്ടു കൂട്ടക്കാർക്കും നിരാശയാകും ഫലം.താഴെപ്പറയുന്ന സൗകര്യങ്ങളും സൗകര്യക്കുറവുകളുമാണ് സാരംഗിലുള്ളത്.\nതാമസം, ഭക്ഷണം, യാത്ര\nഒരു മലയുടെ മുകളിൽ ആണ് സാരംഗിന്റെ പ്രധാന കേന്ദ്രം സ്ഥിതി ചെയ്യുന്നത്. ഒരു കോട്ടേജും കുറച്ചു ടെന്റുകളും ഒരു ചെറിയ വീടുമാണിവിടെ തത്ക്കാലമുള്ളത്. കിടക്കാൻ പുൽപ്പായ മാത്രമേയുള്ളു. കട്ടിൽ, കിടക്ക തുടങ്ങിയ സംവിധാനങ്ങളില്ല.\nവളരെ ലളിതമായ ഭക്ഷണമാണുണ്ടാവുക. അടുക്കളയിൽ ഉള്ള സൗകര്യത്തിൽ എല്ലാവരും കഴിവും വിധം സഹായിക്കുന്നത് കാര്യങ്ങൾ വേഗത്തിലാക്കും.\nകുറഞ്ഞത് 5-6 മണിക്കൂറെങ്കിലും ചെലവഴിക്കാൻ പാകത്തിനു വരിക. വളരെ തിരക്കുള്ളവർ തത്കാലം സന്ദർശനം ഒഴിവാക്കുക.\nഇവിടെ ക്ലോസറ്റോ, സെപ്റ്റിൿ ടാങ്കോ ഇല്ല. ഒരു ചെറിയ കുഴി കുഴിച്ച് കാര്യം നടത്തി മണ്ണിട്ടു മൂടി വയ്ക്കലാണ് ഞങ്ങളുടെ കക്കൂസ് സംവിധാനം. തരിശുഭൂമിയെ ആരോഗ്യമുള്ള മണ്ണാക്കിയെടുക്കാനുള്ള ഞങ്ങളുടെ ശ്രമങ്ങളുടെ ഭാഗമാണ് ഈ സംവിധാനവും. രണ്ടാഴ്ച്ചയ്ക്കുള്ളിൽ ഇത് ഒന്നാന്തരം മണ്ണായി മാറുന്നു.\nദിവസേന കുഴി കുഴിക്കാൻ ബുദ്ധിമുട്ടുള്ളവർക്കും സ്ത്രീകൾക്കുമായി മറയും അല്പം ആഴത്തിലുള്ള കുഴികളുമുള്ള കക്കൂസുകളും ഞങ്ങൾ തയ്യാറാക്കി വയ്ക്കാറുണ്ട്. ഉപയോഗശേഷം ചാരമോ മണ്ണോ ഇടുന്നതു കൊണ്ട് ദുർഗന്ധമോ ആരോഗ്യപ്രശ്നങ്ങളോ ഉണ്ടാകാറില്ല.\nഇതെഴുതുന്ന സമയത്ത് ഇവിടെ കൊടും വേനലാണ്. കഴിഞ്ഞ വർഷങ്ങളിൽ മഴ പെയ്യാത്തതു കൊണ്ട് വെള്ളക്ഷാമം രൂക്ഷമാണ്. നമ്മുടെ നീർമറിയിലെ വെള്ളം വറ്റിയിട്ട് മാസങ്ങളായി. ഇപ്പോൾ പുഴയിൽ നിന്ന് വെള്ളം കൊണ്ടു വന്നാണ് ആളുകൾ ജീവിക്കുന്നത്. ഞങ്ങളും കുളിയും അലക്കും പുഴയിലാണ് നിർവഹിക്കുന്നത്. ഏകദേശം അര മണിക്കൂർ വേണം പുഴയിൽ നിന്ന് കുളി കഴിഞ്ഞ് മലയുടെ മുകളിലെത്താൻ. മഴവെള്ള സംഭരണിയിലെ വെള്ളമാണ് പാചകത്തിനുപയോഗിക്കുന്നത്. പൊതുവെ വെള്ളം വളരെ പരിമിതമായി ഉപയോഗിക്കേണ്ട ഒരവസ്ഥയിലാണു നമ്മളിന്ന്. അതു മനസ്സിലാക്കി സഹകരിക്കുക.\nഞങ്ങളുടെ ചെറിയ മഴവെള്ള സംഭരണിയിലെ വെള്ളം കൊണ്ടു മാത്രം കാര്യങ്ങൾ നടക്കില്ല. അതു കൊണ്ട് ശിരുവാണിയിൽ നിന്ന് കുടിവെള്ളം വിതരണം ചെയ്യുന്ന ജലനിധി സംവിധാനത്തിൽ നിന്ന് നമ്മൾ വെള്ളമെടുക്കുന്നുണ്ട്.\nനമ്മുടെ താഴ്വാരത്തിൽ ഒരു കിണർ കുഴിക്കുകയും, മേൽപ്പറഞ്ഞ കൊടും വേനലിലും അതിൽ വെള്ളം കാണുകയും ചെയ്തിരുന്നു. എന്നാൽ നിയമത്തിന്റെ നൂലാമാലകളിലും ഞങ്ങളുടെ സാമ്പത്തിക ഞെരുക്കത്തിലും പെട്ട് അതിന്റെ പണി ഇടയിൽ വച്ച് നിന്നു പോയി. കഴിഞ്ഞ മഴയ്ക്ക് അതിന്റെ വശങ്ങളിടിഞ്ഞു തൂരുകയും ചെയ്തു. ആ കിണർ വീണ്ടും കെട്ടിയുണ്ടാക്കുന്നതു വരെ ഈ ജലനിധി സംവിധാനം തന്നെ ശരണം. എത്രയായാലും വെള്ളം സൂക്ഷിച്ചു മാത്രമെ ഉപയോഗിക്കാവൂ. ഞങ്ങൾ ഇപ്പോഴും ഇടക്കിടെ അലക്കിനും കുളിക്കും ശിരുവാണിയിൽ പോകാറുണ്ട്. നിങ്ങൾക്കും അതു ചെയ്യാവുന്നതാണ്.\nനമ്മുടെ ആശയങ്ങളോടു താത്പര്യമുള്ളതു കൊണ്ടാണ് ഓരോരുത്തരും സാരംഗ് കാണാൻ വരുന്നതെന്ന് ഞങ്ങൾക്ക് കൃത്യമായറിയാം. ഇതു പോലെയുള്ള ധാരാളം പേരുടെ ആവേശവും പ്രാർത്ഥനയുമാണ് സാരംഗിനെ നിലനിർത്തുന്നതു തന്നെ. നമ്മൾ വളരെ ചെറിയ ഒരു സംഘമാണ്. ധാരാളം ജോലികൾ ചെയ്തു തീർക്കാനുമുണ്ട്. അതു കൊണ്ട് കാര്യമാത്രപ്രസക്തമായ ചർച്ചകളിൽ മാത്രമേർപ്പെടുക, സമയം പാഴാക്കാതിരിക്കുക.\nഎല്ലാ സന്ദർശകരും ഒരു നിശ്ചിത ഫീസ് നൽകേണ്ടതാണ്. സന്ദർശനത്തീയതി നിശ്ചയിക്കുന്ന സമയത്തു തന്നെ ഇതു ചോദിച്ചു മനസ്സിലാക്കുക.\n[/spoiler] [spoiler show=”പണിക്കു പകരം ഭക്ഷണവും താമസവും തരമാക്കാമോ ?”] കേൾക്കുമ്പോൾ സുഖമുള്ള കാര്യമാണെങ്കിലും തത്ക്കാലം ഇത് പ്രാവർത്തികമാക്കാനുള്ള ഒരു സ്ഥിതിയിലല്ല നമ്മൾ. സാരംഗു കുടുംബം മുഴുവൻ പണിയെടുത്തിട്ടും. രക്ഷിതാക്കളും സാരംഗിനോടു താത്പര്യമുള്ളവരും കഴിവനുസരിച്ച് സഹായിച്ചിട്ടും, അടിസ്ഥാന സൗകര്യങ്ങൾ പോലും ഉണ്ടായി വരുന്നതേയുള്ളു. കൂടാതെ കഴിഞ്ഞ കുറച്ചു കാലമായി നമുക്കു കൃഷിയിറക്കാനും കഴിഞ്ഞിട്ടില്ല. അതു കൊണ്ട് തത്ക്കാലം സാരംഗിനെ സഹായിക്കാൻ വരുന്നവർ പോലും താമസത്തിന്റെയും ഭക്ഷണത്തിന്റെയും ചെലവ് സ്വന്തം വഹിക്കേണ്ടതാണ്. ഭാവിയിൽ കാര്യങ്ങൾ മെച്ചപ്പെടുമെന്നും ഈ സ്ഥിതി മാറുമെന്നുമാണ് നമ്മുടെ പ്രതീക്ഷ.


ആ പ്രാര്‍ത്ഥനക്ക് ലഭിച്ചത് ഉന്നതമായ ഉത്തരം | Shalom Times Malayalam\nപ്രാര്‍ത്ഥനയ്ക്കുള്ള ഉത്തരം അനുകൂലമാകുമ്പോള് നമ്മള് ഹൃദയപൂര്‍വം നന്ദി പറയും. കടബാധ്യത മാറുമ്പോള്, രോഗം സുഖമാകുമ്പോള്, അപ്രാപ്യമെന്ന് കരുതുന്നവ ലഭിക്കുമ്പോള് ഉള്ളില് കൃതജ്ഞത നിറയും. എന്നാല് പ്രാര്‍ത്ഥനയ്ക്ക് ഉത്തരമായി ചോദിച്ചത് ലഭിക്കാതെ വരുമ്പോള് അതിനെ നമ്മള് എങ്ങനെ അഭിമുഖീകരിക്കുന്നു എന്നതാണ് പ്രധാനപ്പെട്ടത്. അവിടെയാണ് പ്രാര്‍ത്ഥന പുഷ്പിക്കുന്നത്, ഫലം ചൂടി നില്ക്കുന്നത്.\nപ്രാര്‍ത്ഥനയുടെ ലക്ഷ്യം ദൈവഹിതം അറിഞ്ഞ് അത് സ്വീകരിക്കുക എന്നതാണ്. ഈശോ പറയുന്നു, ‘പിതാവിന്റെ ഹിതം നിറവേറ്റുക എന്നതാണ് എന്റെ ഭക്ഷണം.’ ഈശോ പഠിപ്പിച്ച പ്രാര്‍ത്ഥനയിലും ഇത് വ്യക്തമാണ്. അങ്ങയുടെ തിരുമനസ് സ്വര്‍ഗത്തിലേതുപോലെ ഭൂമിയിലും ആകണമേ. ഗത്‌സമെനിയില് ചോര ചിന്തി പ്രാര്‍ത്ഥിക്കുന്ന ക്രിസ്തു ജീവിതംകൊണ്ട് പങ്കുവച്ചതും ഈ സന്ദേശം തന്നെ. പിതാവേ എന്റെ ഇഷ്ടമല്ല, അങ്ങയുടെ തിരുഹിതം നിറവേറട്ടെ. പ്രാര്‍ത്ഥനയെന്നാല് ഹൃദയം ദൈവത്തിങ്കലേക്ക് ഉയര്‍ത്തുക എന്നത് മനസിലാക്കിത്തന്നത് വിശുദ്ധ അമ്മത്രേസ്യയാണ്. ദൈവത്തിന്റെ മനസറിഞ്ഞ് എന്റെ ഹൃദയത്തില് ദൈവഹിതം ഏറ്റെടുക്കുക. ദൈവത്തോട് സംസാരിക്കുകയും എന്റെ ജീവിതവഴികള് വേണ്ടവിധം തിരിച്ചറിയുകയും അതിലൂടെ സഞ്ചരിക്കുകയും ചെയ്യുന്നതാണ് പ്രാര്‍ത്ഥന. ഇതാണ് പ്രാര്‍ത്ഥനയുടെ ഉള്‍പ്പൊരുള്.\nനാം നമുക്കിഷ്ടപ്പെട്ടത് ചോദിക്കുന്നു എന്നതാണ് പ്രാര്‍ത്ഥനയുടെ കാതലായ പ്രതിസന്ധി. നമ്മളെടുക്കുന്ന തീരുമാനങ്ങള്; അത് ദൈവഹിതമായിരിക്കണമെന്നില്ല. ചിലപ്പോഴത് തിന്മയിലേക്ക് വഴിതെളിക്കുന്നതുമായിരിക്കാം. അതുമല്ലെങ്കില് സംഭവിക്കാന് ഇടയില്ലാത്തതായിരിക്കാം നാം ചോദിക്കുന്നത്. ചിലപ്പോള് നമ്മുടെ ഹൃദയത്തില് വിശ്വാസവും സ്‌നേഹവും നമുക്കുണ്ടാകണമെന്നില്ല. ഇങ്ങനെ ഏതുതരത്തില് ആയിരുന്നാലും പ്രാര്‍ത്ഥന യ്ക്ക് ചോദിക്കുന്ന ഉത്തരം കിട്ടാത്തപ്പോള് ദൈവം പ്രാര്‍ത്ഥന തിരസ്‌കരിച്ചു എന്ന തെറ്റായ നിഗമനത്തിലേക്ക് നമ്മള് എത്തിച്ചേരുന്നു. ഒരുപക്ഷേ നമ്മുടെ പ്രാര്‍ത്ഥന തിരസ്‌കരിക്കപ്പെടുന്നത് നമ്മുടെ ഹൃദയങ്ങള് ദൈവസന്നിധിയില്‍നിന്ന് അകന്നിരിക്കുന്നതുകൊണ്ടാകാം. അവിടെ ദൈവത്തിന്റെ കരുണയ്ക്കുവേണ്ടിയുള്ള കരച്ചിലായി മാറണം പ്രാര്‍ത്ഥന. അവിടെ അനുതാപത്തിനുവേണ്ടിയുള്ള സ്വരം മുഴങ്ങുന്നത് കേള്‍ക്കണം. ഹൃദയത്തില് അപരനോട് വിരോധവും വെറുപ്പുമുള്ളപ്പോള് നമ്മുടെ പ്രാര്‍ത്ഥനകള് ദൈവസന്നിധിയില് സ്വീകരിക്കപ്പെടുകയില്ലെന്ന് വചനംതന്നെ വെളിപ്പെടുത്തുന്നു.\nപ്രാര്‍ത്ഥനയില് അത്ഭുതങ്ങള് സംഭവിക്കാറുണ്ട്. അത്ഭുതകരമായ ദൈവിക ഇടപെടലുകള്, യോഹന്നാന്റെ സുവിശേഷത്തില് അടയാളങ്ങള് എന്നാണ് വിശേഷിപ്പിക്കുന്നത്. അടയാളങ്ങള് അതില്‍ത്തന്നെ ലക്ഷ്യമല്ല. അവ മറ്റൊന്നിലേക്ക് വിരല് ചൂണ്ടി നില്‍ക്കുന്നു. ഡോക്ടര്‍മാര് ഇടപെട്ടും നമ്മള് വിശ്വാസത്തോടെ പ്രാര്‍ത്ഥിച്ചും അത്ഭുതകരമായി രോഗസൗഖ്യം ലഭിച്ചു. ആ അത്ഭുതത്തില് നമ്മള് മതിമറന്നാല് തെറ്റി, മറിച്ച് അതൊരു അടയാളമാണെന്ന കാര്യം ഓര്‍ത്തെടുക്കണം. നമ്മെയും മറ്റുള്ളവരെയും വിശ്വാസത്തില് കൂടുതല് വളര്‍ത്താനും ഹൃദയത്തെ വിശുദ്ധീകരിക്കാനും ഒരുപക്ഷേ ഇനിയും അനുതാപത്തിലേക്ക് നയിക്കാനും സാധിക്കുന്ന വിരല്‍ചൂണ്ടി. നമ്മുടെ തീര്‍ത്ഥാടന വഴികളില് കാണുന്ന അത്ഭുതങ്ങളില് നാം അകപ്പെട്ടാല്….\nദാതാവിനെ മറന്ന് ദാനങ്ങളില് ആശ്രയിക്കുന്നതാണ് ഇന്നിന്റെ പ്രതിസന്ധി. ഈശോ സ്വര്‍ഗരാജ്യത്തിന്റെ ആഗമനം അടയാളപ്പെടുത്താനാണ് അത്ഭുതങ്ങള് പ്രവര്‍ത്തിച്ചതെന്ന് നമ്മള് മറന്നുകൂടാ.\nഒരു ജീവിതാനുഭവം കുറിക്കുന്നു. 2015-ലാണ് ഇത് സംഭവിച്ചത്. കുടുംബത്തിലെ ഏകമകനായ എനിക്ക് അമ്മയോട് വലിയ ആത്മബന്ധമാണുണ്ടായിരുന്നത്; അമ്മയ്ക്ക് എന്നോടും. അമ്മയ്ക്ക് പ്രായം കൂടിവന്നിരുന്നു, ഒപ്പം രോഗവും. ഒരിക്കല് അമ്മ ഗൗരവമായ രോഗാവസ്ഥയില് ആശുപത്രിയില് പ്രവേശിപ്പിക്കപ്പെട്ടു. ഞാന് അമ്മയുടെ സൗഖ്യത്തിനായി ഉള്ളുരുകി പ്രാര്‍ത്ഥിച്ചുകൊണ്ടിരുന്നു. നല്ല വിശ്വാസത്തോടെ, സ്‌നേഹം തുടിക്കുംവിധമായിരുന്നു ആ പ്രാര്‍ത്ഥനയെല്ലാം. ലഭിക്കാന് പോകുന്ന സൗഖ്യമോര്‍ത്ത് നന്ദി പറഞ്ഞ് വിശ്വാസത്തോടെ ഞാന് പ്രാര്‍ത്ഥിച്ചു. പ്രാര്‍ത്ഥനയുടെ ശക്തിയും സൗഖ്യവും നേരിട്ടനുഭവിക്കാന് ധാരാളം അവസരം ലഭിച്ച എനിക്കുറപ്പായിരുന്നു അമ്മ രോഗക്കിടക്ക വിട്ട് എഴുന്നേല്‍ക്കുമെന്ന്. പക്ഷേ അമ്മയുടെ രോഗം ഗുരുതരാവസ്ഥയിലേക്ക് നീങ്ങി. വെന്റിലേറ്ററിലേക്ക് നീക്കണമെന്ന് ഡോക്ടര് പറഞ്ഞപ്പോഴും ഞാന് നിരാശനായില്ല. അബ്രാഹത്തിന്റെ പ്രാര്‍ത്ഥനയ്ക്ക് അവസാനനിമിഷം ഉത്തരം നല്കി അത്ഭുതകരമായി മകന് ഇസഹാക്കിനെ തിരിച്ചു നല്കിയ ദൈവം, എനിക്കും മറുപടി തരുമെന്ന് ഞാന് വിശ്വസിച്ചു.\nഒരു വൈകിയ രാത്രിയില് മെഡിക്കല് ഐ.സി.യുവില് എത്തി അമ്മയെ കണ്ട് ഒന്നുകൂടി പ്രാര്‍ത്ഥിച്ച് മുറിയിലേക്ക് നീങ്ങിയ ഓര്‍മകള് മനസിലുണ്ട്. അന്ന് പ്രഭാതത്തിനുമുമ്പേ അമ്മ യാത്രയായി, നിത്യതയുടെ ലോകത്തിലേക്ക്.അതറിഞ്ഞ നിമിഷങ്ങള് എനിക്ക് ഇരുണ്ട രാത്രിയായിരുന്നു, ആത്മാവിന്റെ ഇരുണ്ട രാത്രി. വിശ്വാസം നഷ്ടപ്പെടുന്ന ഇരുട്ട് എന്നെ മൂടിനിന്നു. ദൈവമെന്തിന് എന്റെ പ്രാര്‍ത്ഥന നിരസിച്ചുവെന്ന ചോദ്യം എന്നെ മഥിച്ചു. ദൈവം ഉണ്ടോ എന്നുപോലും മനസില് ചോദിച്ചു. അങ്ങനെ വിതുമ്പിനിന്ന നിമിഷങ്ങളില് മനസിലൊരു പ്രകാശകിരണം പതിച്ചു. അവിടെയൊരു ഉത്തരവും തെളിഞ്ഞുവന്നു. അത് ഇങ്ങനെയായിരുന്നു: ‘മകനേ, നീ അര്‍പ്പിക്കുന്ന കുര്‍ബാന അബ്രാഹത്തിന്റെ ബലിയര്‍പ്പണമല്ല. അത് കാല്‍വരിയിലെ ബലിയര്‍പ്പണമാണ്. കാല്‍വരിയില്‍നിന്നും മറിയമെന്ന അമ്മ മലയിറങ്ങിയത് ഉത്ഥിതന്റെ മരണത്തിന് സാക്ഷിയായതിനുശേഷമാണ്. ഉത്ഥിതന്റെ മുഖം ആന്തരികമായി ദര്‍ശിച്ചുകൊണ്ട് അവള് മലയിറങ്ങിവന്നു.’\nഒരിക്കലും പിരിയാത്ത ഉത്ഥിതന്റെ സാന്നിധ്യമാണ് പരിശുദ്ധ അമ്മയ്ക്ക് ശക്തി പകര്‍ന്നത് എന്ന ചിന്ത എന്നെ ബലപ്പെടുത്തി. വിശ്വാസത്തിന്റെ വെളിച്ചത്തില് ഞാന് തിരിച്ചറിഞ്ഞു, എന്റെ പ്രാര്‍ത്ഥനയ്ക്ക് ദൈവം ഉന്നതമായ ഒരു ഉത്തരം നല്കിയിരിക്കുന്നുവെന്ന്. എന്റെ പ്രിയപ്പെട്ട അമ്മയെ എനിക്ക് നഷ്ടപ്പെട്ടിട്ടില്ല. മറിച്ച് ആ അമ്മസാന്നിധ്യം എനിക്ക് കൂടുതല് സംലഭ്യമായിത്തീര്‍ന്നിരിക്കുന്നു. അവള് മിശിഹായുടെ ഉത്ഥാനത്തിന്റെ മഹത്വത്തിലേക്ക് പ്രവേശിച്ചിരിക്കുകയാണ്. ദൈവമെന്നോട് നേരിട്ട് സംസാരിച്ചിരിക്കുന്നു… എന്റെ പ്രാര്‍ത്ഥനാവേളകളില്… പ്രാര്‍ത്ഥന സ്‌നേഹം തുടിക്കുന്ന ഹൃദയഭാഷണമാണ്. ദൈവവും മനുഷ്യനും തമ്മില് ഹൃദയപൂര്‍വം പങ്കുവയ്ക്കുന്ന വിശുദ്ധമായ നിമിഷങ്ങള്.\nസഹായമെത്രാന്, കാഞ്ഞിരപ്പള്ളി രൂപത


ജില്ലയുടെ സമഗ്ര വികസനത്തിന് ഉൗന്നൽ; സംയുക്ത പദ്ധതികൾ നടപ്പാക്കും : Deepika.com Nattu Visesham\nപത്തനംതിട്ട: ജില്ലാ പഞ്ചായത്തിന്‍റെ അടുത്ത അഞ്ചു വർഷത്തേക്ക് തദ്ദേശസ്ഥാപനങ്ങൾക്ക് ഏറ്റെടുക്കാൻ കഴിയുന്ന സംയുക്ത പദ്ധതികൾക്ക് രൂപം നൽകുന്നതിന് ജില്ലാ പഞ്ചായത്ത് അംഗങ്ങൾ, ജില്ലയിലെ വിഷയ മേഖലാ വിദഗ്ധർ, ജില്ലാതല ഉദ്യോഗസ്ഥർ, എന്നിവരടങ്ങിയ ആദ്യയോഗം ചേർന്നു. കളക്ടറേറ്റ് കോണ്‍ഫറൻസ് ഹാളിൽ ചേർന്ന യോഗം സംസ്ഥാന ആസൂത്രണ ബോർഡ് അംഗം ഡോ. കെ.എൻ. ഹരിലാൽ ഉദ്ഘാടനം ചെയ്തു.\nപദ്ധതികൾ സമയബന്ധിതമായി പൂർത്തീകരിക്കണമെന്ന് കെ.എൻ.ഹരിലാൽ നിർദേശിച്ചു. പദ്ധതി നിർവഹണം ജില്ലാ ആസൂത്രണ സമിതി സൂക്ഷ്മമായി നിരന്തരം വിലയിരുത്തണമെന്നും അദ്ദേഹം പറഞ്ഞു. ജില്ലയുടെ സമഗ്ര വികസനത്തിന് വഴിയൊരുക്കുന്ന സംയുക്ത പദ്ധതികൾക്ക് രൂപം നൽകുന്നതിനും യോഗം തീരുമാനിച്ചു.\nത്രിതല പഞ്ചായത്തുകളുടെയും നാഷണൽ ഹെൽത്ത് മിഷന്‍റെയും സംയുക്താ ആഭിമുഖ്യത്തിൽ ജില്ലയിൽ വിവിധ പദ്ധതികൾ നടപ്പാക്കുന്നത് സംബന്ധിച്ച് ചർച്ച നടത്തുമെന്ന് ജില്ലാ പഞ്ചായത്ത് പ്രസിഡന്‍റ് ഓമല്ലൂർ ശങ്കരൻ പറഞ്ഞു.\nജില്ലാ ടൂറിസം പ്രമോഷൻ കൗണ്‍സിലുമായും വനിതാ ശാക്തീകരണം ലക്ഷ്യമിട്ട് കുടുംബശ്രീ ജില്ലാ മിഷനുമായും ചേർന്ന് വിവിധ പദ്ധതികൾ ടൂറിസം മേഖലയിൽ നടപ്പാക്കും.\nജില്ലയിലെ പന്പാ നദീതട സംരക്ഷണത്തിനായി പന്പാ ആക്ഷൻ പ്ലാൻ രൂപീകരിക്കും. ഇതിനായി ആലപ്പുഴ ജില്ലാ പഞ്ചായത്ത് സമിതിയുമായി ചർച്ച നടത്തും.\nകോവിഡിന്‍റെ സാഹചര്യത്തിൽ പൊതുശ്മശാനങ്ങൾ നടപ്പാക്കുന്നതു സംബന്ധിച്ച് തദ്ദേശസ്ഥാപനങ്ങൾ ശ്രദ്ധ ചെലുത്തണമെന്ന് എഡിഎം അലക്സ് പി. തോമസ് പറഞ്ഞു.\nജില്ലാ പഞ്ചായത്ത് അംഗങ്ങൾ, ജില്ലയിലെ വിഷയ മേഖലാ വിദഗ്ധർ, ജില്ലാതല ഉദ്യോഗസ്ഥർ, ജില്ലാ പ്ലാനിംഗ് ഓഫീസർ സാബു സി. മാത്യു, അസി. ജില്ലാ പ്ലാനിംഗ് ഓഫീസർ ജി. ഉല്ലാസ് തുടങ്ങിയവർ പങ്കെടുത്തു.


മത്സര പരീക്ഷകളെ ഈസിയായി നേരിടാം | Exam tips\nഎല്.ഡി.സിയുള്‍പ്പെടെ നിര്‍ണായക പരീക്ഷകളുടെ വര്‍ഷമാണ് 2017. മികച്ച തയ്യാറെടുപ്പോടെ മുന്നേറിയാല് ഈവര്‍ഷം സര്‍ക്കാര് സര്‍വീസിന്റെ വാതില് നിങ്ങള്‍ക്ക്മുന്നില് തുറന്നുവരും. അതിനുള്ള ഒരോ ചുവടും കരുതലോടെയാവട്ടെ\n# ഡോ. എസ്.വി. സുധീര് ഡയറക്ടര്, യു.ജി.സി. ഹ്യൂമണ് റിസോഴ്‌സ് ഡെവലപ്‌മെന്റ് സെന്റര് കേരള സര്‍വകലാശാല\nPublished: Jan 9, 2017, 05:07 PM IST\nഏതൊരു ജീവജാലവും ഭൂമിയില് ജനിക്കുമ്പോള് തന്നെ നിലനില്പിനായുള്ള പോരാട്ടങ്ങള്‍ക്ക് തയ്യാറെടുത്തുതുടങ്ങിയിരിക്കും. പ്രതികൂലമായ സാഹചര്യങ്ങളെയും ആവാസവ്യവസ്ഥകളെയും തരണംചെയ്ത് ജീവചക്രം പൂര്‍ത്തീകരിച്ചെടുക്കുക എന്നത് പ്രയാസമേറിയതാണ്.\nചിത്രം: എന്.എം. പ്രദീപ്\nജലാംശമുള്ള സ്ഥലത്തേക്ക് വേരുകള് അയയ്ക്കുകയും സൂര്യപ്രകാശ ലഭ്യതയ്ക്കനുസരിച്ച് ദിശമാറി വളരുകയും ചെയ്യുന്ന സസ്യങ്ങള്, വലിയ ജന്തുക്കളില്‍നിന്നും ശത്രുക്കളില്‍നിന്നും ഒഴിഞ്ഞുമാറാനും വേണ്ടിവന്നാല് നേരിടാനുംതക്കവിധം പെരുമാറുന്ന ചെറുതും വലുതുമായ ജീവികള്‍ഇവയെല്ലാം നമുക്കു മുന്നിലുള്ള നല്ല ഉദാഹരണങ്ങളാണ്.\nപരീക്ഷയെക്കുറിച്ച് ചിന്തിക്കുമ്പോള്‍തന്നെ മാനസികസമ്മര്‍ദവും പരാജയഭീതിയും ഓടിയെത്തും. അപേക്ഷകരുടെ ബാഹുല്യം പരീക്ഷയില്‍നിന്ന് പിന്‍ന്മാറാന് പ്രേരിപ്പിക്കും.എന്നാല് മികച്ചനേട്ടം സ്വന്തമാക്കാന് കഠിന പ്രയത്‌നം വേണമെന്നത് ഒരു സാമാന്യ തത്വമല്ലേ?\nസാഹചര്യങ്ങള് മാറാന് കാത്തിരിക്കാതെ സാഹചര്യങ്ങള്‍ക്കനുസരിച്ച് മാറ്റങ്ങള് ഉള്‍ക്കൊള്ളുന്നു എന്ന പ്രത്യേകതയുള്ളതുകൊണ്ടാണ് ഇവയെല്ലാം നിലനില്ക്കുന്നത്. ഇവയില്‍നിന്ന് വലിയ വ്യത്യസ്തതകളില്ലാതെയാണ് മനുഷ്യരും ജീവിക്കുന്നത്. പ്രതികൂലമായ സാഹചര്യങ്ങള് നിരവധിയുണ്ടാകുമെന്നത് യാഥാര്‍ഥ്യമാണെങ്കിലും നിലനില്പിനായി ഭയന്നുജീവിക്കേണ്ട അവസ്ഥ ആര്‍ക്കുമില്ല.\nസാഹചര്യങ്ങളെ അമിതഭയത്തോടുകൂടി വീക്ഷിക്കുകയും നേരിടാനുള്ള ശേഷി നഷ്ടപ്പെട്ട് പരാജിതരാകുകയും ചെയ്യുന്നത് ആശ്രയവും അറിവും കുറഞ്ഞതിന്റെ പരിണതഫലങ്ങളാണ്. ഇതില്‍നിന്ന് രണ്ട് വസ്തുതകള് പ്രധാനമായി മനസിലാക്കേണ്ടതുണ്ട്. ജീവിക്കാന് സാഹചര്യങ്ങളെ അതിജീവിക്കേണ്ടതുണ്ട് എന്നതാണ് ഒന്നാമത്.\nമനുഷ്യര്‍ക്ക് വിവേകവും ബുദ്ധിയും ഉപയോഗിച്ച് പ്രതിസന്ധികളെ അനായാസം തരണംചെയ്തുപോവാനാവും എന്നതാണ് രണ്ടാമത്തെത്. ഇത്രയും വിവരങ്ങള് മനസ്സിന്റെ പിന്നാമ്പുറത്ത് സൂക്ഷിച്ചുകൊണ്ട് പ്രധാനവിഷയത്തിലേക്ക് കടക്കാം.\nമത്സരപ്പരീക്ഷകളുടെ നിരയിലേക്ക് നമ്മള് എത്തുന്നത് നിരവധി ചോദ്യങ്ങള് സ്വയം ചോദിച്ചുകൊണ്ടാണ്. ഈ പരീക്ഷയില് എത്ര ഭംഗിയായി എനിക്ക് മാര്‍ക്ക് നേടാം എന്ന ചിന്തയെ കവച്ചുവെക്കുന്നത് പരാജയപ്പെടാനോ പിന്‍തള്ളപ്പെടാനോ ഉള്ള സാധ്യതകള് എത്രമാത്രമുണ്ടെന്ന ഭയമാണ്. ആത്മവിശ്വാസക്കുറവാണ് ഇതിനു കാരണം.\nഒരിക്കല് പരാജയപ്പെട്ടാല് ഇനി വിജയം അപ്രാപ്യമാണ് എന്ന് നിശ്ചയിക്കുന്നവര് നിരവധിയുണ്ട്. പരീക്ഷകളെക്കുറിച്ച് ചിന്തിക്കുമ്പോള് ഭയം ഉണ്ടാകുന്നത് സ്വാഭാവികം മാത്രമാണ്. എന്നാല് ഇത് നമുക്ക് ഒഴിച്ചുകൂടാനാകാത്ത ഒരു പരീക്ഷണമാണെന്ന് മനസ്സിലാക്കി, ആത്യന്തികമായ ലക്ഷ്യം വിജയിക്കുകയാണെന്ന് മനസ്സിലുറപ്പിച്ച് ഈ കടമ്പയെ നേരിടണം.\nജോലിക്കായുള്ള മത്സരപ്പരീക്ഷയെക്കുറിച്ച് ചില പൊതുവസ്തുതകളുണ്ട്. ചിന്തിക്കുമ്പോള്‍തന്നെ മാനസികസമ്മര്‍ദവും പരാജയഭീതിയും ഓടിയെത്തും. ചുരുങ്ങിയ ഒഴിവുകളിലേക്കുള്ള അപേക്ഷകരുടെ ബാഹുല്യം പരീക്ഷയില്‍നിന്ന് പിന്‍തിരിയുവാന് പ്രേരിപ്പിക്കും. ഇത് നേടിയെടുക്കാന് സാധിക്കാത്തതാണെന്ന തോന്നല് പ്രബലമായിരിക്കും.\nഏത് നിലവാരത്തിലുള്ള പരീക്ഷകള്‍ക്കും ഇതുതന്നെയായിരിക്കും ചിന്ത. എന്നാല് ഒരു നല്ല കടമ്പ കടക്കുന്നതിന് നല്ല പ്രയത്‌നം ആവശ്യമായിരിക്കുമെന്നത് ഒരു സാമാന്യ തത്ത്വം മാത്രമല്ലേ?. മത്സരപ്പരീക്ഷകള്‍ക്ക് പ്രധാനമായും രണ്ടു ലക്ഷ്യമാണുള്ളത്. ഒന്ന് നിശ്ചിത നിലവാരത്തില് താഴെയുള്ള ഏറെ ഉദ്യോഗാര്‍ഥികളെ ഒഴിവാക്കുക. രണ്ട് സാമര്‍ഥ്യമുള്ളവരെ തിരഞ്ഞെടുക്കുക.\nഏതുതരത്തിലുള്ള പരീക്ഷയെയും തയ്യാറെടുപ്പോടെ നേരിടാന് മാനസികമായി ശക്തിസംഭരിക്കണം. ആത്മവിശ്വാസം ഒട്ടും കുറയാതെ സൂക്ഷിക്കുക. ലക്ഷ്യം മാത്രം മുന്നില് കണ്ടുകൊണ്ട് മറ്റു ചിന്തകള്‍ക്കും പ്രവൃത്തികള്‍ക്കും ഇടം കൊടുക്കാതിരിക്കുക.\nഇതൊരു പ്രധാന കര്‍മമാണെന്നും അതിന്റെ ഫലം ജീവിതകാലം മുഴുവന് ലഭിക്കേണ്ടതാണെന്നുമുള്ള വസ്തുത മനസ്സില് അടിവരയിട്ടു വെക്കുക. സഹായവും ആശീര്‍വാദവും ലഭിക്കേണ്ടവരില്‍നിന്ന് അത് നേടിക്കഴിഞ്ഞാല് പൂര്‍ണമനസ്സോടെ പരീക്ഷയെ നേരിടാം. ആത്മവിശ്വാസമാണ് വിജയത്തിന്റെ അടിസ്ഥാനം. അത് ഉയര്‍ത്തുന്നതാവണം തയ്യാറെടുപ്പ്.\nപരീക്ഷയുടെ സിലബസാണ് പരമപ്രധാനം. ഓരോ പരീക്ഷയ്ക്കും വ്യത്യസ്ത തരത്തിലുള്ള ചോദ്യങ്ങളും ഉത്തരം നല്‍കേണ്ട രീതികളും ഉണ്ടാകും. ഒബ്‌ജെക്ടീവ്, ഡിസ്‌ക്രിപ്റ്റീവ്, അഭിമുഖം എന്നിവ ഉദാഹരണങ്ങളാണ്.\nനേരിടാന്‍പോകുന്ന പരീക്ഷയുടെ പൂര്‍ണരൂപം മനസ്സിലാക്കുക. ഇപ്പോള് ഇവയെക്കുറിച്ചുള്ള വിവരങ്ങള് ഇന്റര്‍നെറ്റില് ലഭ്യമാണ്. ഈ പരീക്ഷ മുന്‍പ് എഴുതിയവരും അഭിമുഖം കഴിഞ്ഞവരുമായി നേരിട്ട് സംസാരിക്കാന് അവസരം കിട്ടുമെങ്കില് അത് ഒരു വലിയ നേട്ടമായിരിക്കും. ഇതില്‍നിന്ന് പരീക്ഷകളില് ശ്രദ്ധപതിപ്പിക്കേണ്ടതിന്റെ ഏറ്റക്കുറച്ചില് മനസ്സിലാക്കാം.\nഎഴുത്തുപരീക്ഷയില് ചെലവഴിക്കേണ്ട സമയം എത്രമാത്രം, ഒരു ഉത്തരത്തിന് എത്ര സമയം ചെലവാക്കാം, കൂടതല് സമയം ചെലവഴിക്കേണ്ട ഭാഗങ്ങള് ഏതൊക്കെ എന്നുതുടങ്ങിയുള്ള വിവരങ്ങള് ശേഖരിക്കണം. മാതൃകാ ചേദ്യപ്പേപ്പറുകള് ലഭിക്കുമെങ്കില് ഒരു ഹോംവര്‍ക്ക്‌പോലെ സമയം നിശ്ചയിച്ച് ചെയ്തുനോക്കുക. ഒന്നുരണ്ട് ഇടവേളകളായി ചെയ്താല് പുരോഗതി മനസ്സിലാക്കാന് സാധിക്കും. കൃത്യമായ ഒരു സമയക്രമം ഓരോ വിഷയവും പഠിച്ചെടുക്കുന്നതിലേക്കായി നിശ്ചയിക്കുക.\nമനസ്സിനെ ചുറുചുറുക്കോടെ നിര്‍ത്താന് പഠിച്ചേമതിയാകൂ. നിരാശപ്പെടാന് ആയിരം കാരണങ്ങള് കണ്ടെത്താം. പ്രതീക്ഷയുടെ ഒരു ചെറിയ തിരിനാളം കണ്ടെത്താനാണ് പ്രയാസം. വെല്ലുവിളികള് അതിജീവിക്കാനുള്ള ശക്തിയുണ്ടെന്ന ദൃഢവിശ്വാസം വിജയത്തിന് മുതല്‍ക്കൂട്ടാവും\nപരീക്ഷ നടക്കുന്ന സ്ഥലം അതിന്റെ പരിസരങ്ങള് എന്നിവ നേരത്തേ കാണാന് അവസരമുണ്ടായാല് കണ്ടിരിക്കണം. ഇത് മനസ്സിലെ പേടികുറയ്ക്കാന് നന്നായി സഹായിക്കും. പരീക്ഷകള്‍ക്കും അഭിമുഖങ്ങള്‍ക്കും ഒരിക്കലും അവസാനനിമിഷത്തില് ഓടിയെത്തുന്നവരാവരുത്. ഇത് സമ്മര്‍ദ്ദത്തിന്റെ അളവുകൂട്ടും. മനസ്സിന്റെ അടുക്കുംചിട്ടയും, ഓര്‍മിച്ചെടുക്കാനുള്ള സൂക്ഷ്മതയും കുറയും.\nപരീക്ഷകള്‍ക്കുള്ള തയ്യാറെടുപ്പില് അത്യാവശ്യംവേണ്ടത് സ്വയം പ്രോത്സാഹിപ്പിക്കലാണ്. പുറമേനിന്നും ആരെങ്കിലും ബന്ധുക്കളോ, സുഹൃത്തുകളോ ഇതുചെയ്യാനുണ്ടെങ്കില് വലിയ ഒരു സൗഭാഗ്യമാണ്. എപ്പോഴും ഇങ്ങനെ ഒരാളുണ്ടാവണമെന്നില്ല. അതിനാല് ഏത് അവസരത്തിലും സ്വയം പ്രോത്സാഹനം നല്‍കി മനസ്സിനെ ചുറുചുറുക്കോടെ നിര്‍ത്താന് പഠിച്ചേമതിയാകൂ.\nനിരാശപ്പെടാന് ആയിരം കാരണങ്ങള് കണ്ടെത്താം. പ്രതീക്ഷയുടെ ഒരു ചെറിയ തിരിനാളം കണ്ടെത്താനാണ് പ്രയാസം. എന്നാല്, മനസ്സുവെച്ചാല് ഇത് സാധിക്കും. എന്നെ ഒരിക്കലും ആര്‍ക്കും തളര്‍ത്താന് കഴിയില്ല, ഏത് വെല്ലുവിളിയും അതിജീവിക്കാനുള്ള ശക്തി ഞാനുണ്ടാക്കും എന്ന ദൃഢവിശ്വാസം വിജയത്തിന് മുതല്‍ക്കൂട്ടാവും.\nആത്മവിശ്വാസവും പ്രചോദനവും രണ്ടുമാര്‍ഗങ്ങളില്‍കൂടി എത്തിച്ചേരുന്നു. അധ്യാപകര്, കുടുംബാംഗങ്ങള്, കൂട്ടുകാര്, അഭ്യുദയകാംക്ഷികള് ഗുരുസ്ഥാനീയര് എന്നിവരൊക്കെ നമുക്ക് വേണ്ടരീതിലുള്ള മാര്‍ഗനിര്‍ദേശങ്ങള് നല്‍കുകയും തളര്‍ച്ചയും മുരടിപ്പും അലസതയും മാറ്റി അതിവേഗം കാര്യങ്ങള് നീക്കാന് സഹായിക്കുകയും ചെയ്യുന്നു. ഇത് ബാഹ്യശക്തികളാണ്. രണ്ടാമത്തേത് സ്വയം ആത്മവിശ്വാസം ഉണ്ടാക്കാനും കാര്യങ്ങള് ചെയ്ത് വിജയിക്കാനുമുള്ള പ്രചോദനം സ്വയം ഉള്‍ക്കൊണ്ടു മുന്നോട്ടുപോകലാണ്.\nമത്സരപരീക്ഷകള് ആയാസകരമായി തോന്നാതിരിക്കാനും അനുകൂലചിന്തകളും പ്രചോദനവും നിലനിര്‍ത്തി വിജയം കൈവരിക്കാനും ഇനിപ്പറയുന്ന കാര്യങ്ങള് സഹായകമാവും.\n1. അദൃശ്യമായ കഴിവുകള് ഉള്ളിലുണ്ടെന്ന് ഉറച്ച് വിശ്വസിക്കുക\n2. പരീക്ഷയെക്കുറിച്ച് ഭയം ഉടലെടുക്കാന് അനുവദിക്കാതിരിക്കുക. ഇത് ആവശ്യമായ ഒഴിച്ചുകൂടാനാവാത്ത ഒരു നേരിടലാണെന്ന് ശാന്തമായി തന്നോടുതന്നെ പറയുക.\n3. പഠിക്കാനുള്ള ബൃഹത്തായപാഠങ്ങള് ചെറുതാക്കി കുറച്ചുവീതം വായിച്ചുപഠിച്ച് മനസ്സിലാക്കി ലക്ഷ്യം കണ്ടെത്തുമെന്നും ഇതിന് യാതൊരു നീക്കുപോക്കുമില്ലെന്നും ഉറപ്പിക്കുക.\n4. ഏറ്റവും ഗൗരവമുള്ളത് പരീക്ഷയാണെന്ന് കണ്ട് തയ്യാറെടുക്കുക. മറ്റ് കാര്യങ്ങള് മാറ്റിവെക്കുക. ലക്ഷ്യം ഒന്നുമാത്രം.\n5. ഉയര്‍ന്ന നിലവാരമുള്ളവരുമായി ചേര്‍ന്ന് പഠനപ്രവര്‍ത്തനം നടത്തുക.\n6. ശാന്തമായി ഉറങ്ങുക. ഉറക്കമില്ലായ്മ ഓര്‍മയ്ക്കും ഊര്‍ജസ്വലതയ്ക്കും മങ്ങലേല്പിക്കും.\n7. പരീക്ഷയടുത്ത ദിവസങ്ങളില് അസാധാരണമായ പ്രവൃത്തികള് ഒഴിവാക്കുക. ഉദാഹരണമായി ഉറക്കമൊഴിയല്, പതിവില്‍നിന്ന് വ്യത്യസ്തമായ ശാരീരികാധ്വാനം തുടങ്ങിയവ.\n8. ആഹാരം മിതമായും വെള്ളം കൂടുതലും ഉപയോഗിക്കുക.\n9. ക്ഷീണം തോന്നിയാല് വിശ്രമിച്ചശേഷം ഉണര്‍വ്വോടെ പഠിക്കുക. ക്ഷീണിച്ചുപഠിക്കരുത്.\n10. പഠിക്കാന് തിരഞ്ഞെടുക്കുന്ന സ്ഥലം സ്വസ്ഥതയുള്ളതാകണം. കൃത്യമായ ഒരു ടൈംടേബിള്, സമയവും വിഷയവും അനുസരിച്ച് ഉണ്ടാക്കുക. ഇതിനോട് നീതിപുലര്‍ത്തുക.\n11. പരീക്ഷയ്ക്ക് തൊട്ടുമുന്‍പുള്ള ദിവസം തിരക്കിട്ട് എല്ലാവിഷയങ്ങളും പരതിനടക്കുന്നത് ആശയക്കുഴപ്പമുണ്ടാക്കും. ആ ദിവസം എല്ലാം സാവകാശം ഒന്ന് മറിച്ചുനോക്കി ഓര്‍മപ്പെടുത്തി എടുക്കാനുള്ളതായിരിക്കണം.\nപരീക്ഷയെക്കുറിച്ച് നല്ലതായിമാത്രം ചിന്തിക്കുക. എത്രയോപേര് പരീക്ഷയില് പരാജയപ്പെടുന്നു, എന്നിട്ട് വിജയിക്കുന്നു, ജോലിനേടുന്നു, ചിന്തകള് ഇങ്ങനെ ലാഘവത്തോടെ ആകണം. എല്ലാം അസ്തമിച്ചു എന്ന തോന്നലിന് ഒരു അടിസ്ഥാനവുമില്ല. ഓരോ അസ്തമയവും മറ്റൊരു ഉദയത്തിനുവേണ്ടിയാണല്ലോ.\nരക്ഷിതാക്കളോട്; പരീക്ഷാ കാലത്ത് കുറ്റപ്പെടുത്തല് വേണ്ട\nമക്കൾക്ക് പരീക്ഷയുള്ള കാര്യം ഈ അച്ഛന്മാർ അറിയുന്നുണ്ടോ?\nഎല്‍ഡി ക്ലാര്‍ക്ക്: ചോദ്യങ്ങള് അറിയാം\nഎല്‍ഡി ക്ലാര്‍ക്ക്: പഠനം ആസൂത്രണം ചെയ്യാം\nഎല്‍ഡി ക്ലാര്‍ക്ക്: വിജയിക്കാന് തന്ത്രങ്ങള് പയറ്റാം


അമിതാഭ് ബച്ചൻ്റെ ദീപാവലി ആഘോഷത്തിൽ തിളങ്ങിയ അവിവാഹിതരായ നായികമാർ ! - metromatinee.com Lifestyle Entertainment & Sports\nദീപാവലി ദിനം ബോളിവുഡിനെ സംബന്ധിച്ച് ആഘോഷമാണ് . കാരണം അവർക്ക് പുതു വസ്ത്രത്തിന്റെയും പുതുമയുടേയുമൊക്കെ ആഘോഷ ദിനം . ബോളിവുഡ് താരങ്ങളെ സംബന്ധിച്ച് അവർക്ക് ദീപാവലി വലിയ ആഡംബരത്തിന്റെയും ഒത്തുചേരലിന്റെയും ദിനമാണ് .\nഈ ദീപാവലിക്ക് അമിതാഭ് ബച്ചൻ ആണ് വലിയ പാർട്ടി നടത്തിയത്. ബച്ചന്റെ ദീപാവലി ആഘോഷത്തിൽ ബോളിവുഡ് ഒന്നടങ്കം എത്തി. വിവാഹിതരായ താരങ്ങൾക്കാണ് വിവാഹ ആഘോഷങ്ങളിൽ മുൻതൂക്കമെങ്കിലും ഇത്തവണ അവിവാഹിതരായ നായികമാരാണ് തിളങ്ങിയത് .\nകിയാര അദ്വാനി, ജാൻ‌വി കപൂർ, കൃതി സനോൺ, പരിനീതി ചോപ്ര, ഹുമ ഖുറേഷി തുടങ്ങിയവരാണ് ചടങ്ങിൽ തിളങ്ങിയത് . ഇപ്പോൾ ബോളിവുഡിലെ സജീവ സാന്നധ്യമായിരിക്കുകയാണ് തപ്‌സി പന്നു . ബച്ചന്റെ വിവാഹായഹ പാർട്ടിയിലും തപ്‌സി താരമായി .\nsingle ladies at amitabh bachan deepavali night\nRelated Topics:amitabh bachan', deepavali, Featured


സിസ്റ്റർ ലൂസി കളപുരയ്ക്കൽ ബ്ലാക്ക് മാസിന്റെ ആൾ; വീണ്ടും അധിക്ഷേപവുമായി പി.സി.ജോർജ് – News18 Malayalam\nHome » photogallery » kerala » PC GEORGE AGAINST LUCY KALAPPURAYKKAL TV SRG\nസിസ്റ്റർ ലൂസി കളപുരയ്ക്കൽ ബ്ലാക്ക് മാസിന്റെ ആൾ; വീണ്ടും അധിക്ഷേപവുമായി പി.സി.ജോർജ്\nലൂസിയുടെ ആത്മകഥ വായിക്കുന്നതിനു ഭേദം ആത്മഹത്യ ചെയ്യുന്നതാണ്. പീഡിപ്പിച്ച അച്ചന്മാരുടെ പേര് ആത്മകഥയിൽ പറയാത്തത് എന്ത് കൊണ്ടാണെന്നും ജോർജ്ജ്\n| December 04, 2019, 15:07 IST\nകോട്ടയം പ്രസ്ക്ലബിൽ നടന്ന വാർത്താസമ്മേളനത്തിലാണ് സിസ്റ്റർ ലൂസി കളപ്പുരയ്ക്കലിനെതിരെ അടുത്ത അധിക്ഷേപവുമായി പിസി ജോർജ് രംഗത്തെത്തിയത്.വൃത്തികെട്ട സ്ത്രീയാണ് സിസ്റ്റർ ലൂസി കളപ്പുരയ്ക്കൽ എന്ന് പറഞ്ഞ പി സി ജോർജ്, കള്ള കച്ചവടമാണ് ഇവർ നടത്തുന്നത് എന്നാണാരോപിച്ചത്.\nലൂസിയുടെ ചിത്രങ്ങളടങ്ങിയ വലിയ ബോർഡുകൾ വിവിധ നഗരങ്ങളിൽ വയ്ക്കുന്നു. ഇതിന് എവിടെ നിന്നാണ് പണം എന്നും ജോർജ് ചോദിച്ചു.സിസ്റ്റർ ലൂസി കളപ്പുരയ്ക്കൽ ബ്ലാക്ക് മാസിന്റെ ആളാണെന്നും ജോർജ് ആരോപിച്ചു. ക്രൈസ്തവ സമൂഹത്തിനെതിരെ ലോകവ്യാപകമായി ബ്ലാക്ക് മാസ് പ്രവർത്തിക്കുന്നു. ഇതിൻറെ ഭാഗമാണ് ആത്മകഥ എഴുതുന്നതിലൂടെ നടന്നതെന്നും ജോർജ് ആരോപിച്ചു.\nലൂസിയുടെ ആത്മകഥ വായിക്കുന്നതിനു ഭേദം ആത്മഹത്യ ചെയ്യുന്നതാണ് എന്നാണ് ജോർജിൻറെ അഭിപ്രായം.പീഡിപ്പിച്ച അച്ചന്മാരുടെ പേര് ആത്മകഥയിൽ പറയാത്തത് എന്ത് കൊണ്ടാണ് എന്നും ജോർജ്ജ് സംശയം പ്രകടിപ്പിച്ചു.\nഅച്ചന്മാർ പീഡിപ്പിച്ചിട്ടുണ്ട് എങ്കിൽ ആ സമയത്താണ് പറയേണ്ടതെന്നും ജോർജ് ചൂണ്ടിക്കാട്ടുന്നു. ഇത്തരത്തിൽ ആക്ഷേപിക്കുന്നതും ആയി ബന്ധപ്പെട്ട6കേസുകൾ തനിക്കെതിരെ നിലനിൽക്കുന്നതായി ജോർജ്ജ് വ്യക്തമാക്കി. അതുകൊണ്ട് മാത്രം കൂടുതലൊന്നും പറയുന്നില്ല എന്നാണ് ജോർജ്ജ് പറയുന്നത്.\nകുറവിലങ്ങാട് മഠത്തിലെ കന്യാസ്ത്രീയെ പീഡിപ്പിച്ച കേസിൽ ബിഷപ്പ് ഫ്രാങ്കോ മുളയ്ക്കൽ നിരപരാധിയാണെന്ന് പിസി ജോർജ് ആവർത്തിച്ചു. ആദ്യം പറഞ്ഞ പരാതിയിൽ പീഡനം ഉണ്ടായിരുന്നില്ലെന്നാണ് ജോർജ് ചൂണ്ടിക്കാട്ടുന്നത്. കേസ് വിചാരണ നടക്കുന്ന ഘട്ടത്തിൽ കൂടുതലൊന്നും പറയുന്നില്ല. ഭാവിയിൽ നിരപരാധിത്വം തെളിയിക്കപ്പെടും എന്നും ജോർജ് വ്യക്തമാക്കുന്നു.


സിറിയന് പോര് വിമാനം വിമതര് വെടിവെച്ചിട്ടു; സ്ഥിരീകരിക്കാതെ സിറിയ\nJanam TV Web Desk Aug 15, 2019, 07:43 am IST\nഡമാസ്‌ക്കസ്: സിറിയയുടെ പോര് വിമാനം വിമതര് വെടിവെച്ചിട്ടതായി റിപ്പോര്‍ട്ട്. ഇഡ്‌ലിബി പ്രവിശ്യയിലാണ് വിമാനം വീണത്. ഹയാത് തഹ്രീര് അല് ഷാം ഭീകരരാണ് വിമാനം വെടിവെച്ചിട്ടതെന്നാണ് വിവരം. അതേസമയം ഇക്കാര്യം സ്ഥിരീകരിക്കാന് സര്‍ക്കാര് ഇതുവരെ തയാറായിട്ടില്ല.\n30 ലക്ഷത്തോളം പേരുള്ള ഇഡിലിബ് പ്രവിശ്യ വിമതരുടെ കൈകളിലാണ്. റഷ്യന് പിന്തുണയോടെ ഇഡ്‌ലിബ് പിടിച്ചടക്കന് സിറിയന് സൈന്യം ശ്രമം നടത്തുകയാണ്. കഴിഞ്ഞ ദിവസം വിമതരുവായി നടന്ന ഏറ്റുമുട്ടലില് 30 പേര് കൊല്ലപ്പെട്ടന്നാണ് റിപ്പോര്‍ട്ട്.\nഅന്താരാഷ്ട്ര വെടിനിര്‍ത്തല് കരാര് നിലവിലുണ്ടെങ്കിലും ഏപ്രില് മുതല് മേഖലയില് സിറിയന് സഖ്യസേനയും റഷ്യയും ആക്രമണം ശക്തമായിരുന്നു.


ഭീകരാക്രമണം അറിയിക്കാന് വൈകിയതില് പ്രധാനമന്ത്രി ക്ഷുഭിതനായി ; സുരക്ഷാ ഏജന്‍സികളോട് വിശദീകരണം തേടി - Samakalika Malayalam\nഭീകരാക്രമണം അറിയിക്കാന് വൈകിയതില് പ്രധാനമന്ത്രി ക്ഷുഭിതനായി ; സുരക്ഷാ ഏജന്‍സികളോട് വിശദീകരണം തേടി\nBy സമകാലിക മലയാളം ഡെസ്‌ക് | Published: 22nd February 2019 08:53 AM |\nLast Updated: 22nd February 2019 08:53 AM | A+A A- |\nന്യൂഡല്‍ഹി : രാജ്യത്തെ നടുക്കിയ പുല്‍വാമ ഭീകരാക്രമണ വിവരം അറിയാന് വൈകിയതില് പ്രധാനമന്ത്രി നരേന്ദ്രമോദി ക്ഷുഭിതനായി എന്ന് റിപ്പോര്‍ട്ട്. ഉത്തരാഖണ്ഡില് സന്ദര്‍ശനം നടത്തുകയായിരുന്ന പ്രധാനമന്ത്രി ഭീകരാക്രമണ വിവരം 25 മിനുട്ട് വൈകിയാണ് അറിയുന്നത്. മോശം കാലാവസ്ഥയെ തുടര്‍ന്ന് വാര്‍ത്താവിനിമയ ബന്ധത്തിലുണ്ടായ തകരാറാണ് വിവരം അറിയുന്നതിന് വൈകിയതെന്നാണ് അധികൃതർ വിശദീകരിക്കുന്നത്.\nഭീകരാക്രമണം നടന്ന ഫെബ്രുവരി 14 ന് രാവിലെ ഏഴു മണിയ്ക്കാണ് മോദി ഡെറീഡൂണിലെത്തുന്നത്. എന്നാല് മോശം കാലാവസ്ഥയെ തുടര്‍ന്ന് പ്രധാനമന്ത്രി നാലു മണിക്കൂറോളം വിമാനത്താവളത്തില് കുടുങ്ങി. 11.15 നാണ് മോദിക്ക് ജിം കോര്‍ബറ്റ് പാര്‍ക്കിലെ ചടങ്ങില് എത്താനായത്. തുടര്‍ന്ന് മൂന്ന് മണിക്കൂറോളം പ്രധാനമന്ത്രി പാര്‍ക്കില് ചെലവഴിച്ചു.\nടൈഗര് സഫാരി , ഇക്കോ ടൂറിസം സോണ്, സുരക്ഷാകേന്ദ്രം തുടങ്ങിയവയുടെ ഉദ്ഘാടനമായിരുന്നു പ്രധാനപരിപാടികള്. തുടര്‍ന്ന് പ്രധാനമന്ത്രി കാലാഗാര്‍ഹില് നിന്നും വനത്തിലൂടെ മോട്ടോര് ബോട്ട് സവാരിയും നടത്തി. ഇതിനെ തുടര്‍ന്ന് ഉച്ചയ്ക്ക് ശേഷം പൊതുറാലിയെ അഭിസംബോധന ചെയ്യാനും മോദി പരിപാടിയിട്ടിരുന്നു.\nഇതിനിടെയാണ് പുല്‍വാമ ഭീകരാക്രമണം പ്രധാനമന്ത്രി അറിയുന്നത്. തുടര്‍ന്ന് റാലി റദ്ദാക്കിയ മോദി, ദേശീയ സുരക്ഷാഉപദേഷ്ടാവ് അജിത് ദോവല്, കേന്ദ്രആഭ്യന്തരമന്ത്രി രാജ്‌നാഥ് സിംഗ്, കശ്മീര് ഗവര്‍ണര് സത്യപാല് മാലിക് എന്നിവരുമായി ടെലഫോണില് ബന്ധപ്പെടുകയും സ്ഥിതിഗതികള് വിലയിരുത്തുകയുമായിരുന്നു.\nമണിക്കൂറുകളോളം ചര്‍ച്ച നടത്തിയ മോദി ഇതിനിടെ ഭക്ഷണം പോലും കഴിക്കാന് തയ്യാറായില്ലെന്ന് സുരക്ഷാ ഉദ്യോഗസ്ഥര് സൂചിപ്പിച്ചു. വിവരം അറിയിക്കാന് 25 മിനുട്ടോളം വൈകിയതില് പ്രധാനമന്ത്രി ക്ഷുഭിതനായി എന്നും റിപ്പോര്‍ട്ടുണ്ട്.\nകാലാവസ്ഥ മോശമായതിനാല് വ്യോമമാര്‍ഗം സഞ്ചരിക്കാന് കഴിയുന്ന സാഹചര്യമല്ലായിരുന്നു. ഇതിനാല് രാംനഗറില് നിന്നും ബറെയ്‌ലി വരെ റോഡ് മാര്‍ഗമാണ് പ്രധാനമന്ത്രി തിരിച്ചത്. രാത്രിയോടെ പ്രധാനമന്ത്രി ഡല്‍ഹിയില് തിരിച്ചെത്തുകയും ചെയ്തു.\nഅതിനിടെ പുല്‍വാമ ഭീകരാക്രമണ വിവരം യഥാസമയം പ്രധാനമന്ത്രിയെ അറിയിക്കാന് വൈകിയതില് ദേശീയ സുരക്ഷാ ഉപദേഷ്ടാവ് അജിത് ദോവല് സുരക്ഷാ ഏജന്‍സികളോട് വിശദീകരണം തേടി. വിവരം അറിയിക്കാന് വൈകിയത് സംബന്ധിച്ച് വിശദമായ റിപ്പോര്‍ട്ട് നല്‍കാനാണ് ദോവല് ആവശ്യപ്പെട്ടിട്ടുള്ള്. ഭീകരാക്രമണ സമയത്ത് പ്രധാനമന്ത്രി ഡിസ്‌കവറി ചാനലിന് വേണ്ടി വീഡിയോ ഷൂട്ടിംഗിലായിരുന്നു എന്ന കോണ്‍ഗ്രസിന്റെ ആരോപണം കേന്ദ്രമന്ത്രി രവിശങ്കര് പ്രസാദും തള്ളിക്കളഞ്ഞിട്ടുണ്ട്.\nപ്രധാനമന്ത്രി നരേന്ദ്രമോദി ഭീകരാക്രമണം ക്ഷുഭിതനായി


എറണാകുളം ജില്ലയില് പ്രതിദിനം വീണ്ടും അയ്യായിരം കടന്ന് കൊവിഡ് രോഗികള് – Kairali News | Kairali News Live l Latest Malayalam News\nഎറണാകുളം ജില്ലയില് പ്രതിദിനം വീണ്ടും അയ്യായിരം കടന്ന് കൊവിഡ് രോഗികള്\nഎറണാകുളം ജില്ലയില് പ്രതിദിനം വീണ്ടും അയ്യായിരം കടന്ന് കൊവിഡ് രോഗികള്. ജില്ലയില് കൊവിഡ് സ്ഥിരീകരിച്ച് ചികിത്സയില് കഴിയുന്നവരുടെ എണ്ണം 54,000 കടന്നു. കര്‍ശന നിയന്ത്രണമാണ് നഗര, ഗ്രാമ മേഖലയിലാകമാനം ജില്ലാ ഭരണകൂടം ഏര്‍പ്പെടുത്തിയിരിക്കുന്നത്.\nദിനംപ്രതിയുളള കൊവിഡ് കണക്കുകള് അതീവ ജാഗ്രത വേണമെന്ന മുന്നറിയിപ്പാണ് എറണാകുളം ജില്ലയില് നല്‍കുന്നത്. രണ്ട് ദിവസത്തെ ഇടവേളയ്ക്ക് ശേഷം വീണ്ടും ഒറ്റദിവസത്തെ രോഗികളുടെ എണ്ണം അയ്യായിരം കടന്നു. 5030 പേര്‍ക്കാണ് ചൊവ്വാഴ്ച മാത്രം രോഗം സ്ഥിരീകരിച്ചു. ഇതോടെ ആകെ കൊവിഡ് രോഗികളുടെ എണ്ണം 54590 ആയി.\nതൃപ്പൂണിത്തുറ, പള്ളുരുത്തി, ചേരാനല്ലൂര്, തൃക്കാക്കര, രായമംഗലം, ചെങ്ങമനാട് മേഖലകളില് നൂറിലധികം കേസുകളാണ് റിപ്പോര്‍ട്ട് ചെയ്യുന്നത്. പോസിറ്റീവാകുന്ന അതിഥി തൊഴിലാളികളുടെ എണ്ണവും ക്രമാതീതമായി വര്‍ദ്ധിക്കുകയാണ്. ഇതോടെ അതിഥി സംസ്ഥാന തൊഴിലാളികള്‍ക്കിടയില് തൊഴില് വകുപ്പ് ഉദ്യോഗസ്ഥര് ബോധവത്ക്കരണ പ്രവര്‍ത്തനങ്ങള് ഊര്‍ജ്ജിതമാക്കി.\nജില്ലയുടെ വിവിധ ഭാഗങ്ങളില് ജില്ലാ ലേബര് ഓഫീസര്, അസി. ലേബര് ഓഫീസര്‍മാര് എന്നിവരുടെ നേതൃത്വത്തില് തൊഴില് വകുപ്പ് ഉദ്യോഗസ്ഥര് തൊഴിലാളി ക്യാമ്പുകള് കേന്ദ്രീകരിച്ച് ബോധവത്ക്കരണ പ്രവര്‍ത്തനങ്ങള് നടത്തുകയാണ്. ജില്ലയിലെ 190 അതിഥി സംസ്ഥാനതൊഴിലാളി ക്യാമ്പുകളില് ഇതിനകം ഉദ്യോഗസ്ഥര് ബോധവത്ക്കരണ ക്ലാസുകള് സംഘടിപ്പിച്ചു.\nഅതേസമയം തന്നെ നിയന്ത്രണങ്ങളും കര്‍ശനമായി തുടരുകയാണ്. ചൊവ്വാഴ്ച റൂറല് ജില്ലയില് മാത്രം കോവിഡ് പ്രോട്ടോക്കോള് ലംഘനത്തിന് നാലായിരത്തിലധികം കേസുകള് രജിസ്റ്റര് ചെയ്തു.


മെട്രോ മഹാരാജാസിലേക്ക്: ഉദ്ഘാടനം മൂന്നിന് :: Janmabhumi Daily\nFriday 22 September 2017 7:43 am IST\nകൊച്ചി: മെട്രോ ട്രെയിന് സര്‍വീസ് മഹാരാജാസ് കോളേജ് ഗ്രൗണ്ട് വരെ നീട്ടുന്നതിന്റെ ഉദ്ഘാടനം ഒക്ടോബര് മൂന്നിന് നടക്കും. എറണാകുളം ടൗണ്‍ഹാളില് രാവിലെ 11ന് കേന്ദ്ര മന്ത്രി ഹര്‍ദീപ് സിങ് പുരിയുടെ സാന്നിധ്യത്തില് മുഖ്യമന്ത്രി പിണറായി വിജയന് ഉദ്ഘാടനം നിര്‍വഹിക്കും. ഒക്ടോബര് മൂന്നുമുതല് ആറുവരെയുള്ള ഏതെങ്കിലും ദിവസം ഉദ്ഘാടനം നടത്തുമെന്നാണ് കെഎംആര്‍എല് അറിയിച്ചിരുന്നത്. മൂന്നിന് ഉദ്ഘാടനത്തിന് സന്നദ്ധനാണെന്ന് കേന്ദ്രമന്ത്രിയുടെ ഓഫീസില് നിന്ന് അനുമതി ഇന്നലെയാണ് ലഭിച്ചത്. റെയില്‍വേ സുരക്ഷാ കമ്മീഷണറുടെ സുരക്ഷാ സര്‍ട്ടിഫിക്കറ്റ് ഇതിനകം ലഭിക്കുമെന്ന പ്രതീക്ഷയിലാണ് തീയതി നിശ്ചയിച്ചിട്ടുള്ളത്. ഈ മാസം 25,26 തീയതികളില് മഹാരാജാസ് കോളേജ് വരെയുള്ള സിഗ്നല് സംവിധാനവും ട്രാക്കും റെയില്‍വേ സുരക്ഷാ കമ്മീഷണര് പരിശോധിക്കും. നിലവില് ആലുവ മുതല് പാലാരിവട്ടം വരെയാണ് മെട്രോ സര്‍വീസ് നടത്തുന്നത്. 11 സ്റ്റേഷനുകളാണ് ഇതിനിടയിലുള്ളത്. മഹാരാജാസ് വരെ മെട്രോ നീട്ടുന്നതോടെ ട്രെയിന് എത്തുന്ന സ്‌റ്റേഷനുകളുടെ എണ്ണം 16 ആയി ഉയരും. തൃപ്പൂണിത്തുറ പേട്ടവരെയുള്ള മെട്രോ നിര്‍മ്മാണവും തുടങ്ങിയിട്ടുണ്ട്. ട്രാന്‍സ്‌ജെന്‍ഡര് വിഭാഗത്തില് 20 പേര്‍ക്കു കൂടി ജോലി തിരുവനന്തപുരം: ട്രാന്‍സ്‌ജെന്‍ഡര് വിഭാഗത്തില്‍പെട്ടവര്‍ക്ക് ജോലി നല്‍കിയ ലോകത്തിലെ ആദ്യ മെട്രോയായ കൊച്ചി മെട്രോയില് ഈ വിഭാഗത്തിലെ ഇരുപതുപേര്‍ക്കുകൂടി കുടുംബശ്രീ വഴി ജോലി നല്‍കുന്നു. മെട്രോയിലേക്ക് ആവശ്യമായ ജീവനക്കാരെ നല്‍കുന്ന കുടുംബശ്രീയുടെ ഫെസിലിറ്റി മാനേജ്‌മെന്റ് സെന്റര് വഴിയാണ് ഇവരെ തെരഞ്ഞെടുത്തത്. കസ്റ്റമര് ഫെസിലിറ്റേഷന് സെന്ററിലും ഹൗസ് കീപ്പിങ്ങ് വിഭാഗത്തിലുമാണ് ഇവരെ നിയമിക്കുക. വിവിധ വിഭാഗങ്ങളിലേക്കായി നടത്തിയ അഭിമുഖത്തില് പങ്കെടുത്ത 24 പേരില്‍നിന്നു യോഗ്യരായ 20 പേരെ തെരഞ്ഞെടുക്കുകയായിരുന്നു. കൊച്ചി മെട്രോ റെയിലിന്റെയും കുടുംബശ്രീയുടെയും നേതൃത്വത്തില് ഇവര്‍ക്ക് വിദഗ്ദ്ധ ഏജന്‍സികളുടെ കീഴില് സ്‌കില് പരിശീലനം നല്‍കും. തുടര്‍ന്ന് ഇവരെ പാലാരിവട്ടം, ചങ്ങമ്പുഴ പാര്‍ക്ക,് ഇടപ്പള്ളി, പത്തടിപ്പാലം, കൊച്ചിന് യൂണിവേഴ്‌സിറ്റി, കളമശേരി, മുട്ടം, അമ്പാട്ടുകാവ്, കമ്പനിപ്പടി പുളിഞ്ചുവട്, ആലുവ എന്നീ പതിനൊന്നു സ്റ്റേഷനുകളിലായി നിയമിക്കും.\nമെട്രോ ഉദ്ഘാടനം 17ന് പ്രധാനമന്ത്രിയെത്തും\nമെട്രോ ഉദ്ഘാടനം കോണ്‍ഗ്രസ് ബഹിഷ്കരിക്കില്ല\nക്രിസ്തുമസ് മെട്രോ ഫെയര്; ഉദ്ഘാടനം മുഖ്യമന്ത്രി നിര്‍വഹിച്ചു


Jul 5, 2020, 03:23 pm IST\nമലപ്പുറത്ത് സാമൂഹിക വ്യാപന ആശങ്ക; കടുത്ത നിയന്ത്രണമേര്‍പ്പെടുത്തി അധികൃതര്\nമലപ്പുറം: സാമൂഹിക വ്യാപന ആശങ്കയില് മലപ്പുറം. ജില്ലയില് കൂടുതല് കൊറോണ കേസുകള് റിപ്പോര്‍ട്ട് ചെയ്ത പശ്ചാത്തലത്തില് കടുത്ത നിയന്ത്രണങ്ങളാണ് ഏര്‍പ്പെടുത്തിയിരിക്കുന്നത്. ജനങ്ങള് നിയന്ത്രണങ്ങള് കര്‍ശനമായി പാലിക്കണമെന്നും പ്രതിരോധ...\nമഹേശൻ ആത്മഹത്യ ചെയ്തത് മാനസീക പീഡനത്തിൽ മനംനൊന്തെന്ന് ഭാര്യ ; അവസാനം എഴുതിയ കത്ത് പോലീസിന് കൈമാറി\nആലപ്പുഴ: ആത്മഹത്യ ചെയ്ത എസ്എൻഡിപി കണിച്ചുകുളങ്ങര യൂണിയൻ സെക്രട്ടറി കെ കെ മഹേശൻ എഴുതിയ കത്ത് ഭാര്യ പോലീസിനു കൈമാറി. മാനസീക പീഡനത്തിൽ മനംനൊന്താണ് ആത്മഹത്യ ചെയ്യുന്നതെന്നും...\n‘ഇതിലും ഭേദം ആ പിള്ളേരെ അങ്ങ് കൊന്ന് കളഞ്ഞേര് സര്‍ക്കാരെ’; വിദ്യാഭ്യാസ വകുപ്പിനൊരു തുറന്ന കത്ത്\nതിരുവനന്തപുരം: സംസ്ഥാനത്ത് കൊറോണ വൈറസ് വ്യാപിക്കുന്ന സാഹചര്യത്തില് പരീക്ഷകള് നടത്താനുള്ള കേരള സര്‍വ്വകലാശാലയുടെ തീരുമാനത്തിനെതിരെ പ്രതിഷേധം ശക്തമാകുന്നു. കേരളത്തിന് പുറത്തുള്ള നിരവധി യൂണിവേഴ്‌സിറ്റികള് പരീക്ഷകള് മാറ്റി വെച്ചിട്ടുണ്ട്...\nപത്തനംതിട്ട: കുട്ടികളുടെ അശ്ലീല വീഡിയോ പ്രചരിപ്പിച്ച സംഭവത്തില് അറസ്റ്റ് ഉള്‍പ്പെടെയുള്ള നടപടികളിലേക്ക് കടന്ന് പോലീസ്. അശ്ലീല ദൃശ്യങ്ങള് പ്രചരിപ്പിച്ച ഗ്രൂപ്പ് അഡ്മിനേയും യുവ ഡോക്ടറേയും പോലീസ് അറസ്റ്റ്...\nലോഹിതദാസ് ഓർമ്മയായിട്ട് ഇന്ന് 11 വർഷം\nമലയാളിയുടെ പ്രിയ തിരക്കഥാകൃത്തും സംവിധായകനുമായ, ലോഹിതദാസ് ഓർമ്മയായിട്ട് ഇന്ന് 11 വർഷം തികയുകയാണ്, അദ്ദേഹത്തിന് ഏറെ പ്രിയപ്പെട്ട ഒറ്റപ്പാലത്തെ അമരാവതി വീട്ടിലും, നാട്ടുകാരുടെ ഉള്ളിലും, ആ ഓർമ്മകൾ...\nമലപ്പുറം: സംസ്ഥാനത്ത് ആശങ്ക ഉയര്‍ത്തി ആരോഗ്യപ്രവര്‍ത്തകരിലേക്കും കൊറോണ വ്യാപിക്കുന്നു. മലപ്പുറത്ത് ഡ്യൂട്ടിയിലുണ്ടായിരുന്ന5ആരോഗ്യപ്രവര്‍ത്തകര്‍ക്ക് രോഗബാധ സ്ഥിരീകരിച്ചു. രണ്ട് ഡോക്ടര്‍മാര്‍ക്കും മൂന്ന് നഴ്‌സുമാര്‍ക്കുമാണ് രോഗം സ്ഥിരീകരിച്ചത്. എടപ്പാളില്...\nതിരുവനന്തപുരത്തെ സാഹചര്യം സങ്കീർണം ; എല്ലാവരും സർക്കാരുമായി സഹകരിക്കണം : മന്ത്രി കടകംപള്ളി\nതിരുവനന്തപുരം : തിരുവനന്തപുരത്തെ സാഹചര്യം ഏറെ സങ്കീർണമാണെന്ന് ജില്ലയുടെ ചുമതലയുള്ള മന്ത്രി കടകംപള്ളി സുരേന്ദ്രൻ. ജില്ലയിൽ കൊറോണ ബാധിതരുടെ എണ്ണം കുറവാണ്. എന്നാൽ ഉറവിടം കണ്ടെത്താനാകാത്ത രോഗികളുടെ കാര്യത്തിൽ ആശങ്ക വർദ്ധിക്കുകയാണ്....\nകെഎസ്ആര്‍ടിസി കണ്ടക്ടര്‍ക്ക് കൊറോണ; ഡിപ്പോ അടച്ചു\nതൃശൂര്: സംസ്ഥാനത്ത് ആശങ്കയായി കൊറോണ വൈറസ് വ്യാപിക്കുന്നു. കെഎസ്ആര്‍ടിസി ബസിലെ കണ്ടക്ടര്‍ക്ക് കൊറോണ സ്ഥിരീകരിച്ചതോടെ ഗുരുവായൂരിലെ കെഎസ്ആര്‍ടിസി ഡിപ്പോ അടച്ചു. കണ്ടക്ടര്‍ക്ക് രോഗം സ്ഥിരീകരിച്ചതിനു പിന്നാലെ ഏഴു...\nആരോപണങ്ങളിൽ ഉറച്ചുനിൽക്കുന്നു ; ‘അമ്മ’യ്ക്ക് മറുപടി നൽകി നീരജ് മാധവ്\nകൊച്ചി : സിനിമാ സംഘടനയായ അമ്മയ്ക്ക് മറുപടി നൽകി നടൻ നീരജ് മാധവ്. സിനിമയിൽ വളർന്നുവരുന്നവരെ ഇല്ലാതാക്കുന്ന സംഘം ഉണ്ടെന്ന ഫേസ്ബുക്ക് പരാമർശത്തിലാണ് മറുപടി നൽകിയത്. ഫേസ്ബുക്കിലൂടെ ഉയർത്തിയ ആരോപണങ്ങൾ...\nകൊറോണ പ്രോട്ടോക്കോൾ ലംഘനം ; ബിന്ദു കൃഷ്ണയ്‌ക്കെതിരെ കേസ്\nകൊല്ലം : കൊറോണ പ്രോട്ടോക്കോള് ലംഘനം നടത്തിയതിന് കൊല്ലം ഡിസിസി പ്രസിഡന്റ് ബിന്ദു കൃഷ്ണയ്‌ക്കെതിരെ കേസെടുത്തു. ബിന്ദു കൃഷ്ണ ഉള്‍പ്പടെ 40 ഓളം പേര്‍ക്കെതിരെയാണ് പൊലീസ് കേസെടുത്തത്....\nമധ്യ കേരളത്തിലും വടക്കൻ കേരളത്തിലും അതി ശക്തമായ മഴയ്ക്ക് സാധ്യത\nതിരുവനന്തപുരം : മധ്യ കേരളത്തിലും വടക്കൻ കേരളത്തിലും അതി ശക്തമായ മഴ ഉണ്ടാകുമെന്ന് കാലാവസ്ഥ നിരീക്ഷണ കേന്ദ്രത്തിന്റെ മുന്നറിയിപ്പ്. ആറ് ജില്ലകളിൽ കാലാവസ്ഥാ നിരീക്ഷണ കേന്ദ്രം യെല്ലോ...\nഇന്ന് മുതല് ഞായറാഴ്ചകളില് സമ്പൂര്‍ണ ലോക്ക് ഡൗണ് ഇല്ല\nതിരുവനന്തപുരം: സംസ്ഥാനത്ത് ഞായറാഴ്ചകളിലെ സമ്പൂര്‍ണ ലോക്ക് ഡൗണ് ഒഴിവാക്കി. ഇനി മുതല് ഒരു ഞായറാഴ്ചയും സംസ്ഥാനത്ത് പൂര്‍ണ അടച്ചിടല് ഉണ്ടാകില്ല. ഞായര് ലോക്ക് ഡൗണ് വേണമെന്ന് പൊതു...\nഷംന കാസിമിനെ ഭീഷണിപ്പെടുത്തി പണം തട്ടാന് ശ്രമിച്ച കേസ്; കൂടുതല് പ്രതികളുണ്ടെന്ന് പോലീസ്\nകൊച്ചി : നടിയെ ഭീഷണിപ്പെടുത്തി പണം തട്ടാന് ശ്രമിച്ച കേസില് കൂടുതല് പ്രതികളുണ്ടെന്ന് ഡിസിപി പൂങ്കുഴലി. പ്രതികളെക്കുറിച്ച് കൂടുതല് പരാതികള് ലഭിച്ചിട്ടുണ്ട്. സിനിമാക്കാര് മാത്രമല്ല റിസപ്ഷനിസ്റ്റുകളും ഇവന്റ്മാനേജ്‌മെന്റ്...\nതിരുവനന്തപുരം ജില്ലയില് ഇന്ന്4പേര്‍ക്ക് കൂടി കൊറോണ സ്ഥിരീകരിച്ചു\nതിരുവന്തപുരം: തിരുവന്തപുരം ജില്ലയില് ഇന്ന് നാല് പേര്‍ക്കൂടി രോഗം സ്ഥിരീകരിച്ചു. ജൂണ് 20ന്് ജമ്മുകശ്മീരില് നിന്നെത്തിയ പാറശാല സ്വദേശിയായ സൈനികന്, താജിക്‌സ്താനില് നിന്ന് ജൂണ് 23ന്് എത്തിയ...\nതക്ബീർ മുഴക്കിയ ധീര ചെഗുവേര ; വാരിയൻകുന്നനെ തള്ളി അറബിക്കടലിലിട്ട് മറ്റൊരു കുഞ്ഞഹമ്മദ്\nതക്ബീർ മുഴക്കിയ ധീര ചെഗുവേരയാണ് വാരിയൻ കുന്നത്ത് കുഞ്ഞഹമ്മദ് ഹാജിയെന്ന് ഇടതുപക്ഷ ചിന്തകൻ കെ.ഇ.എൻ കുഞ്ഞഹമ്മദ്. മഹാസമരത്തിന്റെ ജ്വലിക്കുന്ന സൂര്യ സാന്നിദ്ധ്യം , ധീര പോരാളി ,...\nകൊറോണ ; തൃശ്ശൂരില് 22 പേര്‍ക്ക് വൈറസ് ബാധ സ്ഥിരീകരിച്ചു\nതൃശ്ശൂര് : ജില്ലയില് ആറ് വയസ്സുകാരന് ഉള്‍പ്പെടെ 22 പേര്‍ക്ക് കൊറോണ സ്ഥിരീകരിച്ചു. ഇന്ന് രോഗം സ്ഥിരീകരിച്ച 21 പേരും സംസ്ഥാനത്തിന് പുറത്തുനിന്നും എത്തിയവരാണ്. ജില്ലയില് ഒരാള്‍ക്കാണ്...\nഎറണാകുളം ജില്ലയില് 13 പേര്‍ക്ക് കൂടി കൊറോണ സ്ഥിരീകരിച്ചു\nകൊച്ചി : എറണാകുളം ജില്ലയില് ഇന്ന് 13 പേര്‍ക്ക് കൊറോണ സ്ഥിരീകരിച്ചു.ഇതില് 10 പേര് വിദേശത്തു നിന്നും എത്തിയവരും3പേര് ഇതര സംസ്ഥാനത്തുനിന്നെത്തിയവരുമാണ്. ഇതോടെ രോഗം...\nപാലക്കാട് ഇന്ന് 25 പേര്‍ക്ക് കൊറോണ ; രോഗം സ്ഥിരീകരിച്ചവരില് ഏഴ് വയസ്സുകാരനും\nപാലക്കാട് : ജില്ലയില് ഏഴ് വയസ്സുകാരന് ഉള്‍പ്പെടെ 25 പേര്‍ക്ക് ഇന്ന് കൊറോണ സ്ഥിരീകരിച്ചു. വിദേശത്തു നിന്നും എത്തിയ 15 പേര്‍ക്കും , ഇതര സംസ്ഥാനങ്ങളില് നിന്നും...\nകുളത്തിൽ മുങ്ങിത്താഴ്ന്ന യുവാവിനെ രക്ഷപ്പെടുത്തി; പോലീസ് ഉദ്യോഗസ്ഥന് സംസ്ഥാന പേലീസ് മേധാവിയുടെ പാരിതോഷികം\nതിരുവനന്തപുരം: കുളത്തിൽ മുങ്ങിത്താഴ്ന്ന യുവാവിനെ രക്ഷപ്പെടുത്തിയ പോലീസ് ഉദ്യോഗസ്ഥന് സംസ്ഥാന പോലീസ് മേധാവിയുടെ പാരിതോഷികം. പഞ്ചായത്ത് കുളത്തിൽ കുളിക്കുന്നതിനിടെ മുങ്ങിത്താഴ്ന്ന 19കാരനെ രക്ഷപ്പെടുത്തിയ സിവിൽ പോലീസ് ഓഫീസർക്ക്...\nകോഴിക്കോട് ഇന്ന് 8 പേര്‍ക്ക് കൊറോണ; ജില്ലയില് മാത്രം 86 രോഗികള്\nകോഴിക്കോട്:കോഴിക്കോട് ജില്ലയില് എട്ട് പേര്‍ക്കു കൂടി കൊറോണ സ്ഥിരീകരിച്ചു.ഇന്ന് പോസിറ്റീവായവരില് ഏഴ് പേര് വിദേശത്തു നിന്നും (ബഹ്റൈന്-3, കുവൈത്ത്-3, ഖത്തര്-1)ഒരാള് മഹാരാഷ്ട്രയില് നിന്നും വന്നവരാണ് . എട്ട്...\nകോട്ടയം ജില്ലയില് 15 പേര്‍ക്ക് കൊറോണ; ഏഴു പേര് രോഗമുക്തരായി\nകോട്ടയം: ജില്ലയില് 15 പേര്‍ക്കു കൂടി കൊറോണ സ്ഥിരീകരിച്ചു. ഇതില് 11 പേര് വിദേശ രാജ്യങ്ങളില് നിന്നും നാലു പേര് മറ്റു സംസ്ഥാനങ്ങളില് നിന്നും എത്തിയവരാണ്. 11...\nമലപ്പുറത്ത് പിടിമുറുക്കി കൊറോണ; ഇന്ന് രോഗം ബാധിച്ചത് 47 പേര്‍ക്ക്; 10 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെ\nമലപ്പുറം: മലപ്പുറത്ത് സ്ഥിതിഗതികള് രൂക്ഷമാകുന്നു. ഇന്ന് 47 പേര്‍ക്കാണ് മലപ്പുറത്ത് രോഗം സ്ഥിരീകരിച്ചത്. ഇതില് 10 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെയാണ്. ഇന്ന് ഏറ്റവും കൂടുതല് പോസിറ്റീവ്...\nസംസ്ഥാനത്തെ സ്ഥിതി രൂക്ഷം; ഇന്ന് രോഗം സ്ഥിരീകരിച്ചത് 195 പേര്‍ക്ക്; 15 പേര്‍ക്ക് രോഗം ബാധിച്ചത് സമ്പര്‍ക്കത്തിലൂടെ\nതിരുവനന്തപുരം: കേരളത്തില് ഇന്ന് 195 പേര്‍ക്ക് കൊറോണ സ്ഥിരീകരിച്ചു. മലപ്പുറം ജില്ലയില് നിന്നുള്ള 47 പേര്‍ക്കും, പാലക്കാട് ജില്ലയില് നിന്നുള്ള 25 പേര്‍ക്കും, തൃശൂര് ജില്ലയില് നിന്നുള്ള...\n‘ഇനിയും ഗര്‍ഭം ഉണ്ടായാല് അതും ഞങ്ങള് ചവിട്ടി കലക്കും’ സിപിഎം പ്രവര്‍ത്തകരുടെ ഭീഷണിയില് മനംനൊന്ത് യുവതി\nകോഴിക്കോട്: രണ്ട് വര്‍ഷം മുമ്പ് സിപിഎം പ്രവര്‍ത്തകരുടെ ചവിട്ടേറ്റ് ഗര്‍ഭസ്ഥ ശിശുവിനെ നഷ്ടപ്പെട്ട യുവതി സിപിഎം പ്രവര്‍ത്തകര്‍ക്കെതിരെ വീണ്ടും പരാതിയുമായി രംഗത്ത്. കോടഞ്ചേരി തേനാംകുഴിയില് ജോത്സനയാണ് സിപിഎം...


ഫൈറ്റ് എങ്ങനെ വേണം, നിങ്ങളുടെ അഭിപ്രായം പറയൂ – celluloid\nഫൈറ്റ് എങ്ങനെ വേണം, നിങ്ങളുടെ അഭിപ്രായം പറയൂ\nപവര്‍സ്റ്റാര് സിനിമ കോവിഡ് മൂന്നാംതരംഗം കഴിഞ്ഞ് ഈ വര്‍ഷം അവസാനത്തോടെ തുടങ്ങാന് പറ്റും എന്ന് വിചാരിക്കുന്നതായി സംവിധായകന് ഒമര്‍ലുലു.2ഗണ് ഫൈറ്റ് അടക്കം ആറ് ഫൈറ്റാണ് പവര്‍സ്റ്റാറില് ഉള്ളത്. വല്ല്യ പറക്കലും ഓവര് സ്ലോ മോഷനും ഗ്രാവിറ്റി മറന്നുള്ള ഫൈറ്റും വേണ്ടാ എന്നാണ് തന്റെയും ബാബു ആന്റണി ചേട്ടന്റെയും തീരുമാനമെന്നും അദ്ദേഹം ഫേസ്ബുക്കില് കുറിച്ചു. പ്രേക്ഷകര്‍ക്കും അഭിപ്രായം പ്രകടിപ്പിക്കാന് അവസരം നല്‍കുന്നുവെന്ന് പറഞ്ഞാണ് ഫേസ്ബുക്ക് പോസ്റ്റ്.\nരതീഷ് ആനേടത്താണ് പവർസ്റ്റാർ സിനിമയുടെ നിർമാതാവ്. ക്ഷുഭിത യൗവനത്തിൻ്റെയും ക്യാംപസുകളുടെയും കഥകള് പറഞ്ഞ് തഴക്കം വന്ന സംവിധായകൻ ഒമർ ലുലു ഒരുക്കുന്ന ആദ്യ ആക്ഷന് ചിത്രമായതിനാൽ തന്നെ സിനിമാ പ്രേമികൾ വളരെ ആവേശത്തോടെയാണ് സിനിമയെ ഉറ്റു നോക്കുന്നത്.\nബാബു ആന്റണിക്കൊപ്പം റിയാസ് ഖാന്, അബു സലിം തുടങ്ങിയവരും ചിത്രത്തില് വേഷമിടും. ഒമര് ലുലുവിന്റെ മുന് സിനിമകള് കോമഡിച്ചേരുവകള് ഉള്ളതായിരുന്നു. കൊക്കെയ്!ന് വിപണിയാണ് പവര് സ്റ്റാര് സിനിമയുടെ പ്രമേയമായി വരുന്നത്. മംഗലാപുരവും കാസര്‍ഗോഡും കൊച്ചിയുമാണ് ലൊക്കേഷനുകള് എന്നും ഒമര് ലുലു പറഞ്ഞിരുന്നു. അമേരിക്കന് ബോക്‌സിങ് ഇതിഹാസമായ റോബര്‍ട് പര്‍ഹാമും ചിത്രത്തിന്റെ ഭാഗമാവുന്നുണ്ട്. കിക്ക് ബോക്‌സിങില് അഞ്ചു തവണ ലോകചാമ്പ്യനും, നാല് തവണ സപോര്‍ട്കരാട്ടെ ചാമ്പ്യനുമായ റോബര്‍ട്ട് പര്‍ഹാം അമേരിക്കയിലെ തിരക്കേറിയ നടനും സംവിധായകനും എഴുത്തുകാരനും നിര്‍മ്മാതാവും കൂടിയാണ്. റോബര്‍ട് പര്‍ഹാം ജോയിന് ചെയ്യുമ്പോള് നല്ലൊരു ഇന്റര്‍നാഷണല് അപ്പീല് തന്നെ പവര് സ്റ്റാറിന് നല്‍കുവാന് സാധിക്കുമെന്നതില് സംശയമില്ല. ഏറെക്കാലത്തിനു ശേഷം ഡെന്നിസ് ജോസഫ് തിരക്കഥയൊരുക്കുന്നു എന്ന പ്രത്യേകതയുണ്ട്. നായികയോ പാട്ടുകളോ ചിത്രത്തിലില്ല. ആക്ഷന് പ്രാധാന്യമുള്ളത് തന്നെയാകും പവര് സ്റ്റാര്.\nTags: cinema, KERALA FILM, malayalam\nഒരു കാര് യാത്രയുടെ കഥയുമായി ‘രണ്ടു പേര്’ നീട്രീമില്


ദുരിതകാലം മറികടക്കാൻ കാവ്യ വസന്തം തീർത്ത് അധ്യാപകൻ - Janayugom Online\nഡോ. സംഗീത് രവീന്ദ്രനാണ് കൊറോണക്കാലത്ത് രചിച്ച കവിതകൾ "ഉറുമ്പുപാലം " എന്ന പേരിൽ പുസ്തകമാക്കിയിരിക്കുന്നത്\nകൊറോണക്കാലത്ത് രചിച്ച കവിതകൾ കാവ്യസമാഹാരമാക്കി കാവ്യലോകത്ത് വേറിട്ട സാന്നിധ്യമാകുകയാണ് ഡോ. സംഗീത് രവീന്ദ്രൻ എന്ന യുവഅധ്യാപകൻ. കവിതയെ സമ്പ്രദായ നിർവ്വചനങ്ങളിൽ ഒതുക്കുന്ന പ്രവണതകൾക്കെതിരെയുള്ള കലാപ പരമായ 89 ഗദ്യകവിതകൾ ആണ് ഉറുമ്പുപാലം എന്ന കവിതാ സമാഹാരത്തിലൂടെ അച്ചടിമഷി പുരണ്ടിരിക്കുന്നത്.\nകാലത്തിന്റെ സത്യവും ഭാവനയും നിറഞ്ഞു നിൽക്കുന്ന കവിതാ സമാഹാരത്തിലെ വരികൾ വർത്തമാന കാലത്തിന്റെ നേരടയാളങ്ങളാണ്. മൂന്നാഴ്ച കൊണ്ട് രചിച്ച കവിതകളാണ് ഈ സമാഹാരത്തിലെ എല്ലാ കവിതകളും. നാലും അഞ്ചും വരികളിൽ അവസാനിക്കുന്ന കവിതകൾ തീവ്രമായ ജീവിക്കാഴ്ചയാകുന്നു. കവിതകളിൽ ജീവിതത്തിന്റെ നൊമ്പരങ്ങളും കഷ്ടങ്ങളും നഷ്ടങ്ങളും പ്രണയവും പ്രണയനഷ്ടപ്പെടുത്തലുകളും ഒക്കെ ഓളം വെട്ടുന്നുണ്ട്.\nഈ ചെറു കവിതയിൽ നോക്കിയിരിപ്പിന്റെ കാത്തിരിപ്പിന്റെ ഒക്കെ മാധുര്യവും കയ്പ്പും കണ്ടേ മതി വരൂ. ഉറുമ്പ് മധുരമാണോ മാംസമാണോ അരിച്ച് എടുക്കുന്നത് എന്ന സന്ദേഹവും കവിത പകരുന്നുണ്ട്. ഇതേ ആവിഷ്ക്കാര ചട്ടക്കൂടാണ് മറ്റ് കവിതകളിലും വ്യത്യസ്ത ആശയ ദാഹമായി കാണുന്നത്.\nഎന്റെ വേഴാമ്പലിനെ ”\nനന്നേ ചെറുപ്പമെങ്കിലും ഈ വരികളിൽ കവിത പ്രായപൂർത്തി പിന്നിടുമെന്ന് ഉറപ്പിച്ച് പറയാം. ഇദ്ദേഹം ഒന്നര പതിറ്റാണ്ടായി ആനുകാലികങ്ങളിൽ കവിതയെടുതാറുണ്ട്. കോഴിക്കോട് വേദ ബുക്സ് പ്രസിദ്ധീകരിച്ച ഈ സമാഹാരത്തിന്റെ പ്രകാശനം നവംബർ 10 ന് വൈകിട്ട് ഏഴിന് വേദ ബുക്സിന്റെ യുടൂബ് ചാനലിലാണ് നടക്കുന്നത്.\nപ്രശസ്ത കവി പി. പി ശ്രീധരനുണ്ണി സാഹിത്യകാരൻ ഡോ. ശ്രീശൈലം ഉണ്ണിക്കൃഷ്ണന് സമാഹാരം നൽകി പ്രകാശനം നിർവ്വഹിക്കും. ഡോ. ഷാജി ഷൺമുഖം കവിതാ വിശകലനം നടത്തും. കോട്ടയം ജില്ലയിലെ പാലായിൽ എൻ. രവീന്ദ്രൻ സരോജിനിയമ്മ ദമ്പതികളുടെ മകനായി ജനിച്ച ഡോ. സംഗീത് അദ്ധ്യാപനത്തിലുപരി മാധ്യമ പ്രവർത്തകനായും ശ്രദ്ധേയനായിരുന്നു.\nകേരളം മുഖവിലക്കെടുത്ത ഒട്ടനേകം അന്വേഷണാത്മ റിപ്പോർട്ടുകൾ പുറത്ത് കൊണ്ടു വന്നിട്ടുണ്ട്. സ്കൂളുകളിൽ, മാധ്യമ പ്രവർത്തനം, എന്ന വിഷയ നൂറോളം ക്ലാസുകൾ എടുത്തിട്ടുണ്ട്. പാലക്കാട് പഴമ്പാലക്കോട് ഹൈസ്കൂളിലെ മലയാളം അധ്യാപകനാണ്.\nEnglish summary; book release in dr. sangeeth raveendran\nവരുന്നു വൻ വ്യവസായ ക്ലസ്റ്ററുകൾ; പാലക്കാട്ടെ ആദ്യഘട്ട സ്ഥലമേറ്റടുക്കലിന് 346 കോടി കിഫ്ബി കിൻഫ്രയ്ക്ക് കൈമാറുന്നു\nകോവിഡ്;അമല ആശുപത്രിയിലെ സ്ഥിതി സംബന്ധിച്ച റിപ്പോര്‍ട്ട് തിങ്കളാഴ്ച സമര്‍പ്പിക്കും


ചെങ്കൊടിക്ക് നിറംചേർത്ത കരുത്ത് - ഏഴാച്ചേരി രാമചന്ദ്രൻ എഴുതുന്നു | Articles | Deshabhimani | Wednesday Oct 27, 2021\n‘‘കരിവെള്ളൂരിലെ മണ്ണിൽ, വിപ്ലവ\nപൊരുതിമരിച്ച സഖാക്കൾ ഞങ്ങടെ\nവയലാറിന്റെ പ്രസിദ്ധമായ ചലച്ചിത്രഗാനത്തിലെ ആറ് വരി. ദേവരാജൻ മാസ്റ്റർ ചിട്ടപ്പെടുത്തിയ പാട്ട്; രക്തസാക്ഷികൾക്കൊപ്പം, ‘മരിക്കാൻ ഞങ്ങൾക്ക് മനസ്സില്ല’ എന്ന ഈ ഗാനവും തലമുറകൾ പിന്നിട്ട് അമരത്വം നേടുന്നു.\n‘രാജവാഴ്‌ചയ്‌ക്കും ദിവാൻ ഭരണത്തിനുമെതിരെ, അമേരിക്കൻ മോഡൽ അറബിക്കടലിൽ എന്നുറക്കെ പ്രഖ്യാപിച്ച്, സർ സി പിയുടെ ചോറ്റുപട്ടാളത്തിനെതിരെ, വിരിമാറുകാട്ടി പിടഞ്ഞുവീണ ധീരരക്തസാക്ഷികളുടെ പ്രാണനിൽനിന്ന് കൊളുത്തിയ ദീപശിഖ, ഇതാ വയലാർ ബലിക്കുന്നിലേക്ക് പ്രയാണം തുടരുന്നു.’ പുന്നപ്ര–-വയലാർ–-മാരാരിക്കുളം രക്തസാക്ഷി വാരാചരണത്തിന്റെ സമാപനം കുറിച്ച് ഒക്ടോബർ 27ന് രാവിലെ ആലപ്പുഴ വലിയ ചുടുകാട്ടിൽനിന്ന് വയലാറിലേക്ക് പുറപ്പെടുന്ന ദീപശിഖാ റാലിക്ക് മുന്നിലെ പ്രചാരണവാഹനത്തിൽ നിന്നുയരുന്ന സ്ഥിരം അനൗൺസ്‌മെന്റിന്റെ ആദ്യവാചകമാണ് മേലുദ്ധരിച്ചത്. സ്ഥിരമായി കേട്ടുകേട്ട് ആയിരങ്ങളുടെ ആ ഘോഷയാത്രയിൽ കാഴ്‌ചക്കാരും പങ്കാളികളുമാകുന്നവർക്ക് മാത്രമല്ല എനിക്കും ഈ വാചകം ഇപ്പോൾ മനപ്പാഠമാണ്.\nഐതിഹാസികമായ ആ സമരത്തിന്റെ ആത്മാവും സന്ദേശവും ഗുണപരിണതിയുമൊക്കെ ആ വാചകത്തിലുണ്ട്. ആ ദിനത്തിൽത്തന്നെ സാക്ഷാൽ വയലാർ രാമവർമയും നിര്യാതനായത് എന്റെ പാവം യുക്തിചിന്തയ്‌ക്ക് ഇന്നും അപഗ്രഥിക്കാനാകാത്തൊരു സങ്കടസമസ്യയായി, നൊമ്പരപ്രഹേളികയായി നിലനിൽക്കുന്നു. മഹാബുദ്ധിശാലികൾ ദയവായി കുരുക്കഴിച്ചുതന്നാലും.\n‘കേരളത്തിന്റെ പാരീസ് കമ്യൂൺ; അതാ–-\nണാ വയലാർ വിളിപ്പൂ സഖാക്കളേ!’\nഎന്ന് അമ്പതുകളുടെ ആദ്യദശകത്തിലെ ഒരു കവിതയിൽ ഒ എൻ വിയുടെ തിരുവാഴ്‌ത്ത്. അതിനൊക്കെ മുന്നമേ ‘വയലാർ ഗർജിക്കുന്നു’ എന്ന വിളിക്കൊണ്ട കവിതയിലൂടെ പി ഭാസ്‌കരനും ആ കവിതയും അമരത്വം നേടി. ‘പെറ്റിനാടിന്റെ മാർത്തടത്തിലായ് രക്തചന്ദനം ചാർത്തുവാൻ’, ‘ആയിരങ്ങൾ നിരന്ന പോരിന്റെ ആവിപാറുന്ന’ ഓർമകളെപ്പറ്റി പുരോഗമന കവികൾ തുടരെ എഴുതി. ആദ്യമാദ്യം പി കെ മേദിനിയും ടി എം പ്രസാദും അടക്കമുള്ളവർ, പിന്നെപ്പിന്നെ കെ എസ് ജോർജും സുലോചനയും ഉൾപ്പെടുന്ന കെപിഎസി ഗായകസംഘം, ഒടുവിലൊടുവിൽ വടക്കിന്റെ ‘രുദ്രകുമരസ്വര’മായിരുന്ന സാക്ഷാൽ കെ പി ആർ പണിക്കരും കൂട്ടരും ഈ പുന്നപ്ര–-വയലാർ സ്‌തവങ്ങൾക്ക് നാവും നാദവും നൽകി.\nതിരുവിതാംകൂറിലെ മർദിതമനുഷ്യർ ചരിത്രത്തിന്റെ വെൺകളി ഭിത്തിയിൽ എഴുതിയ ഇതിഹാസമെന്നാണ് പി ഭാസ്‌കരൻ ഈ സമരത്തെ വിശേഷിപ്പിച്ചത്. രാഘവപ്പറമ്പിൽ രാമവർമൻ തിരുമുൽപ്പാട് എന്ന് പള്ളിക്കൂടത്തിലെ ഹാജര് പുസ്‌തകത്തിൽ പേരുണ്ടായിരുന്ന ചെക്കൻ, അതിലെ അനാവശ്യമായ പാടുകളത്രയും ശസ്‌ത്രക്രിയചെയ്‌ത് മാറ്റി വയലാർ എന്ന ഗ്രാമനാമംമാത്രം തന്റെ പേരിന്റെ ഇടതുവശത്ത് തുന്നിച്ചേർത്തു. ചരിത്രം ആയിരം കൈകളോടെ ആ സർഗപ്രക്രിയയെ ഹൃദയത്തിലേറ്റുവാങ്ങി.\nപ്രിയപ്പെട്ട എം എൻ കുറുപ്പാണ് ആദ്യമായി എന്നെ പിടിച്ചുകൊണ്ടുവന്ന് വയലാറിലെ ദീപശിഖാറാലി കാണിച്ചുതന്നത്. പിന്നീട് എത്രയോതവണ ആ കുരുതിപ്പറമ്പിലും പരിസര ഗ്രാമങ്ങളിലും നേരും കരുത്തും തേടി, മർദിത മർത്യത വച്ചുനീട്ടിയ സ്വാതന്ത്ര്യത്തിന്റെ തേനും തിനയും നുണഞ്ഞ്, അലഞ്ഞുനടന്നു. ആ ചൊരിമണൽത്തരികൾ ദയാപൂർവം സമ്മാനിച്ച കനൽത്തിരിയും തിരിച്ചറിവും കെടാതെ സൂക്ഷിക്കാനുള്ള ചരിത്രദൗത്യമാണ് ഇപ്പോഴും മുന്നോട്ട് നയിക്കുന്നത്.\nഅകത്തെ തിരി എണ്ണതീരാറായി തെല്ലൊന്നു മുഞ്ഞി കറുപ്പിക്കുമ്പോൾ, വയലാർക്കവിത ഒന്നെടുത്ത് മൂളി നോക്കുകയേ വേണ്ടൂ. ആ സർഗവേദനാ നാളങ്ങൾക്ക് പിന്നെയും പ്രാണസ്‌മിതം വിടരുകയായി. കാലത്തിന്റെ തിരക്കുത്തൊഴുക്കിൽ പലതും വീണ് മണ്ണടിഞ്ഞേക്കാം. എന്നാലും പുന്നപ്ര–-വയലാർ രണസ്‌മരണകൾക്ക് ഓരോ ദിവസം കഴിയുന്തോറും ഓരോ നിമിഷം കൊഴിയുന്തോറും നേരിനിപ്പും ചുവപ്പും ഏറിവരികയാണ്.\nതോക്കുചൂണ്ടി, തോടിന്റെ മറുകരയിൽ നിരന്നുനിൽക്കുന്ന പട്ടാളക്കാർക്കുനേരെ, ‘അരുത് സഖാക്കളേ, നിങ്ങൾക്കും നിങ്ങൾതൻ ധരണിക്കും വേണ്ടിയാണീ സമരം’ എന്ന് സൗമ്യധീര സ്വരത്തിൽ ഓർമിപ്പിച്ച സ. കാട്ടൂർ ജോസഫ് പിടഞ്ഞുവീണ മണ്ണിന് പ്രാണനിർവൃതി. ഇക്കണക്കായ നൂറുകണക്കിന് ധീരന്മാർ. അവരുടെ പ്രാണത്യാഗത്തെ പരിഹസിക്കാൻ ആദ്യത്തെ ചില വർഷങ്ങളിൽ ഒക്‌ടോബർ 27 വഞ്ചനാദിനമായി ആചരിച്ചവർ ഒടുവിൽ തോറ്റ് തുന്നംപാടി പടം മടക്കി ചരിത്രത്തിന്റെ അജ്ഞാതഗഹ്വരങ്ങളിൽ ഒളിച്ചു.\nധീരോജ്വലമായ ഈ സമരത്തിൽ പങ്കെടുത്ത്, ഒടുവിൽ പിടിക്കപ്പെട്ട്, തടവിലായ ളൂയീസ് പ്രമാണി എന്ന പുന്നപ്രയിലെ ചിലങ്കത്തൊഴിലാളി മർദനത്തിന്റെ പാരമ്യതയിൽ തളർന്നുവീണു. നാവ് വരണ്ടപ്പോൾ ദാഹജലം ചോദിച്ചു. പൊലീസ് സ്‌റ്റേഷന്റെ മുറ്റത്ത് അന്നദാതാവായ പൊന്നുതമ്പുരാന്റെ തിരുനാളാഘോഷത്തിന് അലങ്കരിച്ച ചെങ്കരിക്ക് കിടന്നു. പൊലീസുകാരൻ ഉദാരമനസ്സോടെ അതിലൊരെണ്ണം അടർത്തി ളൂയീസ് പ്രമാണിയുടെ തലയിൽ ഉടച്ചു. നിറുക പൊട്ടി ധാരയായൊഴുകിയ ചുടുചോരയ്‌ക്കൊപ്പം ആ കരിക്കിൻ വെള്ളം പ്രമാണി കുടിച്ചു. വളച്ചുകെട്ടി സ്വന്തമാക്കിയ പത്ത് സെന്റിലെ കരിക്കടർത്തി പേരക്കുട്ടികൾ കുടിക്കുന്നത് കണ്ടിട്ടാണ് ആ ധീരസേനാനി കണ്ണടച്ചത്. നൂറുകണക്കായ വീരചരിതങ്ങൾ. മുക്കാലും എഴുതപ്പെടാതെ പോയി. വയലാർ ഉൾപ്പെടെയുള്ള കവികൾ, ആ സമരത്തിൽ നേരിട്ട് പങ്കെടുത്ത എസ് എൽ പുരം അടക്കമുള്ള നാടകകൃത്തുക്കൾ, തകഴിയെപ്പോലുള്ള മഹാമനീഷികൾ പലതും അനന്തര തലമുറയ്‌ക്കായി പകർത്തിവച്ചു.\nപി ഭാസ്‌കരൻ മാസ്റ്റർ പറഞ്ഞതുപോലെ, പുന്നപ്ര–വയലാർ തീർച്ചയായും ഒരു വാഗ്‌ദത്ത പത്രികയാണ്. ആ മഹാസംഭവം കഴിഞ്ഞ് പത്താണ്ട് തികഞ്ഞപ്പോൾ കേരളം പിറവികൊണ്ടു. അടുത്തവർഷം ഇന്ത്യയുടെ ചരിത്രത്തിലാദ്യമായി, കമ്യൂണിസ്റ്റുകാർ ബാലറ്റ് പേപ്പറിലൂടെ ഇവിടെ അധികാരത്തിൽ വന്നു; ശോണരശ്‌മികൾ പൊതിഞ്ഞ നേരിന്റെ, ത്യാഗത്തിന്റെ, മർത്യതയുടെ, ഒരു തിരുപ്പിറവി. സെക്രട്ടറിയറ്റിൽ ‘കട്ട്യാവുകോണകം പാറുന്നേ’ എന്ന് കൊച്ചിരാജ്യത്തെ ചില പഴഞ്ചന്മാർ പരിഹസിച്ചു. അവർക്കും പുന്നപ്ര–-വയലാർ നേരിന്റെ പര്യായപദമാണെന്ന് പിന്നീട് സമ്മതിക്കേണ്ടിവന്നു.\nപാതിരാപ്പള്ളിയിലെ സ. കെ കെ കൊച്ചുനാരായണന്റെ കൈകൾ കൂട്ടിക്കെട്ടി വട്ടംനിന്ന് പൊതിരെ മർദിക്കുകയാണ് പൊലീസുകാർ. സഹികെട്ടപ്പോൾ കൊച്ചുനാരായണന്റെ മർദനത്തിന് നേതൃത്വം നൽകുന്ന എസ്‌ഐയോട് ഉറക്കെ ചോദിച്ചു: ‘‘നിനക്ക് ചുണയുണ്ടോ എന്റെ കൈയിലെ കെട്ടൊന്നഴിക്കാൻ’’. കേട്ടപാടെ എസ്‌ഐ ഔദാര്യപൂർവം കെട്ടഴിച്ചു. ആ നിമിഷംതന്നെ ധീരനായ കൊച്ചുനാരായണൻ എസ്‌ഐയുടെ മുഖത്ത് കാർക്കിച്ചുതുപ്പി. പിന്നെ മർദനത്തിന്റെ പെരുമഴയായിരുന്നു. ഒടുവിൽ ബോധംകെട്ടപ്പോൾ പൊലീസുകാർ നിർത്തി.\nകേരളം വീണ്ടും ചുവന്നു. ആലപ്പുഴയിൽ ഉദയാ സ്റ്റുഡിയോയിൽ പുന്നപ്ര–-വയലാർ എന്ന സിനിമയുടെ തിരക്കിട്ട ഷൂട്ടിങ്; പണ്ടത്തെ സബ് ഇൻസ്‌പെക്ടർ മലയാളിയുടെ പ്രിയപ്പെട്ട നടൻ സത്യനായി. പഴയ സമരസഖാവിനെ കാണാൻ തഴക്കൈതകൾ അതിരിട്ട നാട്ടുവഴിയിലൂടെ കാറോടിച്ച് സത്യൻ വന്നു. രണ്ടുപേരും കണ്ടു. അതിരുകവിഞ്ഞ ആദരവൊന്നും കൊച്ചുനാരായണൻ കാട്ടിയില്ല. ഒന്നും മിണ്ടാതെ ഏതാനും നിമിഷങ്ങൾ നിന്നിട്ട് സത്യൻ മടങ്ങി.\nപുന്നപ്ര–-വയലാർ, നേരിന്റെ കരുത്തുകൊണ്ട് കരപാകിയ മഹനീയമായ ചരിത്ര ദൗത്യമാണ്. അതിന് മങ്ങലില്ല.\nചെങ്കൊടിക്ക് നിറം ചേർത്ത കരുത്തുകാരേ\nവയലാർ; ഇതു വയലാർ.


Amma Association Is Planning To Make A Multi Starrer Movie, Reports,ട്വന്റി 20യ്ക്ക് ശേഷം വീണ്ടും ഒരു താര മാമാങ്കം, ചിത്രം സംവിധാനം ചെയ്യുന്നത് ടികെ രാജീവ് കുമാർ - Malayalam Filmibeat\n| Published: Monday, October 5, 2020, 18:26 [IST]\nതിയേറ്ററുകൾ ആഘോഷമാക്കിയ ചിത്രമായിരുന്നു ട്വന്റി20. 2008 ൽ പുറത്തിറങ്ങിയ ചിത്രം വൻ വിജയമായിരുന്നു. മലയാളത്തിലെ സൂപ്പർ താരങ്ങൾ താരസംഘടനയായ അമ്മയ്ക്ക് വേണ്ടിയായിരുന്നു അണിനിരന്നത്. ട്വന്റി20 പുറത്തിറങ്ങിയ 12 വർഷങ്ങൾക്ക് ശേഷം വീണ്ടും ഒരു താര മാമാങ്കത്തിന് കളമൊരുങ്ങുകയാണ്. സൂപ്പർ താരങ്ങൾ മുതൽ മലയാളത്തിലെ ചെറിയ താരങ്ങളെവരെ ഉൾക്കൊള്ളിച്ചു കൊണ്ടാണ് ചിത്രം ഒരുക്കുന്നത്. താരസംഘടനയായ അമ്മയുടെ ധന സമാഹരണത്തിന്റെ ഭാഗമായിട്ടാണ് ഈ ചിത്രം ഒരുങ്ങുന്നത്.\nടികെ രാജീവ് കുമാറാണ് ചിത്രം സംവിധാനം ചെയ്യുന്നത്. 2021ൽ ചിത്രം ത്രം ആരാധകരിലേക്ക് എത്തിക്കാനാണ് തീരുമാനം. 2008 ൽ അമ്മയ്ക്കു വേണ്ടി ദിലീപ് ആണ് ട്വന്റി 20 നിര്‍മിച്ചത്. എന്നാല് ഈ ചിത്രം മറ്റാരെങ്കിലും നിര്‍മിക്കുകയാണോ അതോ അമ്മ തന്നെ നിര്‍മാണത്തിലേക്ക് ചുവടുവെക്കുമോ എന്ന കാര്യത്തില് വ്യക്തതയില്ല.\nസിനിമ മേഖലയിലെ പ്രമുഖനാണ് ചിത്രത്തെ കുറിച്ചുള്ള വിവരം പുറത്തുവിട്ടിരിക്കുന്നത്. വലിയ താരനിരയെ ഉള്‍ക്കൊള്ളിക്കാന് കഴിയുന്ന തിരക്കഥ അദ്ദേഹത്തിന്റെ കയ്യിലുണ്ടെന്നും പേരു വെളിപ്പെടുത്താനാഗ്രഹിക്കാത്ത വ്യക്തി ഐഎഎന്‍എസിനോട് പറഞ്ഞു. 'ട്വന്റി 20 പോലെ അമ്മയിലെ അംഗങ്ങളെല്ലാം ചിത്രത്തിന്റെ ഭാഗമാകും. 2008 ല് ഒരു അമ്മ അംഗം പോലും ചിത്രത്തില് അഭിനയിച്ചതിന് പ്രതിഫലം വാങ്ങിയില്ല. ഇത്തവണയും അങ്ങനെയായിരിക്കും.'\n2008ൽ ജോഷി സംവിധാനം ചെയ്ത ട്വന്റി20 ൽ വൻ മമ്മൂട്ടി, മോഹൻലാൽ, ദിലീപ്, സുരേഷ് ഗോപി ഉൾപ്പെടെ വൻ താരനിരയായിരുന്നു അണിനിരന്നത്. ഉദയകൃഷ്ണ, സിബി കെ. തോമസ് തിരിക്കഥ എഴുതിയ ചിത്രം നിർമ്മിച്ചത് നടൻ ദിലീപ് ആയിരുന്നു. ബോക്സ് ഓഫീസിൽ വൻ വിജയമായിരുന്ന ചിത്രം 30 കോടി രൂപയാണ് നേടിയത്. കൊവിഡ് പ്രതിസന്ധി രൂക്ഷമായി ബാധിച്ച ഒരു മേഖലയായിരുന്നു സിനിമ . കൊറോണ വൈറസ് വ്യാപനത്തിന്റെ ആദ്യ ഘട്ടത്തിൽ ചിത്രീകരണം നിർത്തി വയ്ക്കുകയും തിയേറ്ററുകൾ അടച്ചിടുകയും ചെയ്തിരുന്നു, ഇപ്പോൾ വീണ്ടും ചിത്രീകരണം ആരംഭിച്ചിട്ടുണ്ട്. തിയേറ്ററുകൾ ഇനിയും തുറന്നിട്ടില്ല.\nRead more about: amma അമ്മ\nAmma Association Is Planning To Make A Multi Starrer Movie, Reports\nStory first published: Monday, October 5, 2020, 18:26 [IST]


പോങ്ങുമ്മൂടന്: ബ്ലോഗേഴ്സും സാമൂഹിക പ്രതിബദ്ധതയും.\nPosted by PONGS vs HAREESH at 10:25 AM\nചിന്തകള് ബാലിശമാണ് എന്നു പറഞ്ഞ് ഒഴിവാക്കേണ്ട കാര്യങ്ങളല്ല മാഷ് ഇവിടെ എഴുതിയിരിയ്ക്കുന്നതൊന്നും.\nഎങ്കിലും ബ്ലോഗിങ്ങിലൂടെ ഉടന് തന്നെ എഴുത്തില് ഒരു വിപ്ലവം ഉണ്ടാകുമെന്ന് വിശ്വസിയ്ക്കാനും വയ്യ. പക്ഷേ, കുറച്ചു കാലമെടുത്തിട്ടായാലും ബ്ലോഗിങ്ങ് മലയാള സാഹിത്യത്തില് അതിന്റേതായ സ്ഥാനം കൈവരിയ്ക്കും എന്നു തന്നെ നമുക്ക് ഉറച്ചു വിശ്വസിയ്ക്കാം. ഞാനുള്‍പ്പെടെയുള്ള ഭൂരിഭാഗം പേരും ജോലി സമയത്തിനിടെ വീണു കിട്ടുന്ന സമയത്ത് ബ്ലോഗെഴുത്തിനും വായനയ്ക്കും സമയം കണ്ടെത്തുന്നവരാണ്. അതു കൊണ്ടു തന്നെ വളരെ സീരിയസ്സായി എഴുത്തിനെ കാണുന്നുമില്ല.\nപക്ഷേ,മാഷ് സൂചിപീച്ചതു പോലെ മറ്റൊരു വിഭാഗവും ഇന്ന് ബൂലോകത്ത് നിലവിലുണ്ടല്ലോ. ഗൌരവമായി തന്നെ ബ്ലോഗിങ്ങിനെ സമീപിയ്ക്കുന്നവര്... ശക്തമായ ഭാഷ കൈവശമുള്ളവര്... ചുരുങ്ങിയ പക്ഷം കമന്റുകളിലൂടെയെങ്കിലും തങ്ങളുടെ അറിവ് പകര്‍ന്നു തരാന് ശ്രമിയ്ക്കുന്നവര് എന്നിങ്ങനെ...\nപിന്നെ, മാഷ് ഇവിടെ പറഞ്ഞതു പോലെ ഒരു കാര്യം ഞാനും എടുത്തെഴുതുന്നു... "നമ്മൾ ബ്ലോഗർമാർ നിഷ്പക്ഷരാവണം. കുറഞ്ഞ പക്ഷം എഴുത്തിലെങ്കിലും. ബ്ലോഗർമാർക്ക് സമൂഹത്തിനായി എന്തൊക്കെ ചെയ്യാൻ കഴിയുമോ അതിന്റെ പരമാവധി ചെയ്യണം"\nനമുക്ക് ശ്രമിയ്ക്കാം... അല്ലേ?\nബ്ലോഗ് എഴുത്തുകാർക്ക് സാമൂഹിക പ്രതിബദ്ധതയും പൊരബോധവുമൊക്കെ വേണോ?\nഒരു കമ്പൂട്ടറും ഇന്റ്ര്‍നെറ്റും മതി എന്നാണെന്ററിവ്...\nപുറമേ പ്രകടിപ്പീക്കാറില്ലങ്കിൽ കൂടി നമ്മൾ മലയാളികൾ വക്തമായ രാഷ്ട്രീയ നിലപാടുകൾ മനസ്സിൽ സൂക്ഷിക്കുന്നവരാണു.അതുകൊണ്ടുതന്നെ ഭരണവർഗ്ഗത്തിനെതിരെ എന്തുനിലപാടിന്റെ പേരിലായാലും വാളോങ്ങുന്നത് ഒരു ആരംഭശൂരത്വം മാത്രമായിപോകുമെന്നാണു എന്റെ അഭിപ്രായം.മാധ്യമം ഏതുതന്നെയായാലും മലയാളിയിൽ അന്തർലീനമായിരിക്കുന്ന ചില വികട താത്പര്യങ്ങൾ മാറാതെ സാമൂഹിക പ്രതിബ്ധത,പൗരബോധം മുതലായ കാര്യങ്ങൾക്ക് യാതൊരു പ്രസക്തിയുമില്ല.മുസ്തഫയുടെ വാർത്തയും ഏതെങ്കിലും ഒരു മന്ത്രിയുടെ പീഡനക്കേസും ഒരേ പ്രാധാന്യത്തോടെ പ്രസിധീകരിച്ചു നോക്കൂ.നമ്മൾ ആരുതന്നെയായാലും ആദ്യം വായിക്കുക പീഡനക്കേസായിരിക്കും!!\nസാമൂഹിക ബോധം ഒരു ഉത്തരവാദിത്വമാണ്. സമൂഹവുമായി സംവദിക്കുന്ന ഏതൊരാള്‍ക്കും ഉണ്ടായിരിക്കേണ്ടതും. അയാള് ഏതു മാധ്യമത്തിലൂടെ സംവദിക്കുന്നവന് ആയാലും, തന്റെ ആശയങ്ങള് മറ്റോരാളില് എത്തിക്കാന് കഴിയുന്ന ഏതൊരാള്‍ക്കും അയാള്‍ക്കൂടി ഉള്‍പെടുന്ന സമൂഹത്തോടുള്ള കരുതലാണ് സാമൂഹ്യ ബോധം. അങ്ങനെയുള്ളപ്പോള് ദിനവും ആയിരക്കണക്കിനു ആളുകള് ആശയ വിനിമയം നടത്തുന്ന ബ്ലൊഗുകള്‍ക്കു വളരെ വലുതായ ഒരു ഭാഗമാണ് ഇതില് നിര്‍വ്വഹിക്കാന് ഉള്ളത്. അത് മനസിലാക്കുക, തെറ്റായ ആശയങ്ങള്-തെറ്റും ശരിയും ആപേക്ഷികമാണെങ്കില് തന്നെയും പ്രചരിപ്പിക്കാതിരിക്കുക. ഇതു തന്നെയാണ് പ്രധാന കര്‍ത്തകവ്യം. അഭിനന്ദനങ്ങള്, ഇത്തരം ഒരു ചര്‍ച്ച തുടങ്ങിയതിനു.\nബ്ലോഗ് എഴുത്തുകാര്‍ക്ക് എന്നു മാത്രമല്ല, ഏതൊരാള്‍ക്കും സാമൂഹിക പ്രതിബദ്ധതയും പൌരബോധവും വേണം എന്നു വിശ്വസിക്കുന്നു. ബ്ലോഗിങ്ങ് എന്നത് എന്തു പുതിയ ഒരു സങ്കേതം എന്ന രീതിയില് നാം പ്രചരിപ്പിക്കുന്നതില് ഇനി അര്‍ത്ഥമില്ല എന്നുകരുതുന്നു. ഒരു സൌഹൃദക്കൂട്ടം എന്നതിലുപരിയായി നാം ബ്ലോഗോസ്ഫിയറിനെ കാണണം.\nബ്ലോഗ് സാഹിത്യം പോലെ, ബ്ലോഗ് നര്‍മ്മം പോലെ, ബ്ലോഗ് ചിന്തകള്‍ക്കും ബ്ലോഗ് വിജ്ഞാനത്തിനും അതിന്റേതായ സ്ഥാനമുണ്ട്. ഇപ്പോള് അങ്ങനെയുള്ള ബ്ലോഗുകള് കുറവാണെങ്കിലും.\nകൂടുതല് പേരെ ബ്ലോഗ്ഗിലേക്ക് ആകര്‍ഷിക്കാന് ഓരോ സ്ഥലങ്ങളിലും സ്കൂളിലും മറ്റും പരിപാടികള് സംഘടിപ്പിക്കാന് ശ്രമിക്കുന്നത് നല്ലത് തന്നെ, അത് നിഷ്പക്ഷമായി നടത്തിയാല്. അല്ലാതെ സ്ഥാനമാനങ്ങള് ഉണ്ടാക്കാനോ ചീത്തപ്പേര് മറയ്ക്കാനോ ഗ്രൂപ്പില് ആളെ കൂട്ടാന് ആയിട്ടോ ഉപയോഗിക്കരുത്.\nഓരോരുത്തരും അവരുടെ ഹോബി അല്ലെങ്കില് പാഷന് അല്ലെങ്കില് വിജ്ഞാനം എന്താണോ അതനുസരിച്ച് ഒറ്റയ്ക്കോ കൂട്ടായോ സഭ്യമായ ഭാഷയില് എഴുതുന്നതായിരിക്കും നല്ലത്. ആയിരം ബ്ലോഗ്ഗുകള് ഉണ്ടാകുന്നതിനേക്കാള് നല്ലത്, നല്ല ലേഖനങ്ങള് അടങ്ങിയ കുറച്ചു ബ്ലോഗ്ഗുകള് തന്നെയാണ്. അതു കൂട്ടായോ ഒറ്റയ്ക്കോ ചെയ്യാവുന്നതാണ്.\nമലയാളത്തിലെ കൂടുതല് ബ്ലോഗ്ഗുകളും (70 ശതമാനത്തോളം?) ഒരു വര്‍ഷത്തിനകം മരിക്കുന്നു. പുതിയവ ജനിക്കുമ്പോഴും അതു തന്നെയാവും സ്ഥിതി.\nനല്ല സീരിയസ് എഴുത്തുകാര് വന്നാല് ബ്ലോഗ്ഗിലൂടെ വിപ്ലവം തന്നെ സൃഷ്ടിക്കാനാകും. അതിനായി പേനയ്ക്കു കരുത്തുള്ളവരെ നമുക്കറിയാമെങ്കില് ബ്ലോഗ്ഗിലെയ്ക്ക് എത്തിക്കാന് ശ്രമിക്കാം.\nബ്ലോഗ് മറ്റിടങ്ങളിലേപ്പോലെ ചര്‍ച്ചകളും ചിന്താസരണികളും ഒക്കെയായി ഒരു ശക്തമായ മാധ്യമം ആകേണ്ടതാണ്.. മലയാളത്തില് ഇപ്പോള് തന്നെയുണ്ട് ഇതുപോലെയുള്ള ബ്ലൊഗിടങ്ങള്..പക്ഷേ അധിക ശ്രദ്ധ അവിടേക്ക് പതിയുന്നില്ല എന്നതാണു സത്യം..\nപ്രധാന കാരണം സാധാരണക്കാരയ വായനക്കാര്,(പ്രവാസികള് അടക്കം) ഓഫീസ് ടെന്‍ഷനിടയില് ആ ടെന്‍ഷന് കൂടി എടുക്കേണ്ടാ എന്നു വക്കുന്നു.. പിന്നെ മലയാളിയുടെ സ്വന്തം ഈഗോ.. ലോകം മുഴുവന് എന്റെ കക്ഷത്തിലാണെന്ന വിചാരം അടി, ഇടി ബഹളം..:) )\nഓര്‍മ്മക്കുറിപ്പ്, ഗൃഹാതുരത്വം, തമാശ ഈ വാക്കുകള് ഈയിടെയാ‍യി അല്പം കൂടുതലായി ബലാത്സംഗം ചെയ്യപ്പെടുന്നുണ്ടോ എന്നൊരു സംശയം..\nഎഴുതിയ കാര്യങ്ങൾ പ്രസക്തം തന്നെ.\nവരും കാലങ്ങളിൽ മാറ്റങ്ങൾ വന്നെക്കാം... കൂടുതൽ സീരിയസ് എഴുത്തുകാൽ ഉണ്ടാകുമെന്ന് നമുക്ക് പ്രത്യശിക്കാം.\nപിന്നെ അതിനർമ്മം വിളമ്പലൊക്ക വളരെ താൽക്കലികമാണ്.. കാലാന്താരേണ എല്ലാവരും എഴുത്തൊക്കെ കുറയ്ക്കും... ചിലപ്പോൾ ആ സമയത്താണ് നല്ല ചിന്തകളും ആശയങ്ങളും പുറത്ത് വരുന്നത്.\nനമ്മൾ ബ്ലോഗർമാർ നിഷ്പക്ഷരാവണം. കുറഞ്ഞ പക്ഷം എഴുത്തിലെങ്കിലും. ബ്ലോഗർമാർക്ക് സമൂഹത്തിനായി എന്തൊക്കെ ചെയ്യാൻ കഴിയുമോ അതിന്റെ പരമാവധി ചെയ്യണം. തന്റെ എഴുത്തിലുടെ തന്നെ. അക്ഷരങ്ങളുടെ ശക്തിക്ക് മുന്നിൽ അഴിമതിക്ക് തലകുനിച്ചേ പറ്റൂ....\nതീര്‍ച്ചയായും....അക്ഷരങ്ങളുടെ ശക്തിക്ക് മുന്നിൽ അഴിമതി തലകുനിക്കുമെന്നു തന്നെ പ്രതീക്ഷിക്കാം...അല്ലേ\n(താങ്കളുടെ മൂര്‍ച്ചയേറിയ വീക്ഷണങ്ങളും കാഴ്ച്ചപ്പാടുകളും നന്നായിട്ടുണ്ട്.)\nആശയവും എഴുത്തും നന്നായി. നമുക്ക് ചുറ്റും കാണുന്ന കാര്യങ്ങലെ പറ്റി നമ്മളെല്ലാം പ്രതികരിച്ചാല് തന്നെ ഒരു ചെറിയ മാറ്റം വരും. ചെറിയ ചെറിയ മാറ്റങ്ങള് ആണല്ലോ വലിയ മാറ്റങ്ങള്‍ക്കു വഴി ഒരുക്കുന്നത്.\nതീച്ചയായും അഭിനന്ദനമര്‍ഹിക്കുന്ന പോസ്റ്റ്..\nകൈ കോര്‍ക്കാം നമുക്കോരോരുത്തര്‍ക്കും..\nതാങ്കള് പറഞ്ഞത് വളരെ ശരിയായ ഒന്നാണ്. ഞാന് ഏതാണ്ട് 2000 or 2001-ല് ബ്ലോഗിംങ് തുടങ്ങിയതാണ്. അന്നെത്തെ സ്ഥിതി വച്ചുനോക്കുമ്പോള് ബ്ലോഗ് എന്ന മാധ്യമം ബഹുദൂരം മുന്നിട്ടു കഴിഞ്ഞിരിക്കുന്നു. മുന്‍പ് ബ്ലോഗ് എന്നത് എന്താണന്ന് അഭ്യസ്തവിദ്യന്മാരെപോലും പറഞ്ഞുമനസ്സിലാക്കേണ്ടിയിരുന്നു. ഇന്ന് സ്ഥിതി അതല്ല. പ്രത്യേകിച്ച് കഴിഞ്ഞ രണ്ടുവര്‍ഷക്കാലം കൊണ്ട് ബ്ലോഗില് ഒരു കുതിച്ചു ചാട്ടം തന്നെ നടന്നിടുണ്ട്. ഇതിനോടകം തന്നെ ബ്ലോഗ് എല്ലാ രാഷ്ട്രീയപാര്‍ട്ടികളൂടേയും ഉറക്കം കെടുത്തി തുടങ്ങിയിട്ടുമുണ്ട്. നല്ലതിനെ നല്ലതന്നും മോശത്തെ മോശമന്നും മതത്തിനും രാഷ്ട്രീയത്തിനും അതീതമായ് പറയാന് നിഷ്‌പക്ഷനായ ഒരു ബ്ലോഗര്‍ക്കു മാത്രമേ കഴിയൂ. പത്രമാധ്യമത്തില് എഴുതുന്ന ജേണലിസ്റ്റുകള് ബ്ലോഗിലേക്ക് എത്തപ്പെടുന്നതും സ്വതന്ത്രമായ ആശയം അനുവാചകനിലെത്തിക്കാന് വേണ്ടിയാണ്. ഇവിടെ ആരും അവന്റെ വാകുകളില് കത്രിക വയ്ക്കില്ല.\nനമ്മുടെ ബ്ലോഗുകള് സാമൂഹിക പ്രതിബദ്ധതയുള്ള വിഷയങ്ങള് കൈകാര്യം ചെയ്യുന്നതില് പരാജയപ്പെട്ടിരിക്കുന്നു. വിക്‌ഞാന പ്രദമോ, സാമൂഹിക പ്രശ്നങ്ങളോ കൈകാര്യം ചെയ്യുന്ന ബ്ലോഗുകള് ശ്രദ്ധിക്കപ്പെടാതെ പോകുകയാണ് പതിവ്. എന്നാല് ലൈംഗികത, നര്‍മ്മം, വിവാദം, ഗ്രഹാതുരത ഇവയൊക്കയാണ് വിഷയമങ്കില് നാട്ടില് "മ"പ്രസിദ്ധീകരണങ്ങള് ചൂടപ്പം പോലെ വിറ്റുപോകും മാതിരി പ്രസ്തുത പോസ്റ്റുകള് കമന്റുകള് വാരികൂട്ടുകയോ, പോസ്റ്റിലെ ഹിറ്റ് റേറ്റുകള് കൂടുകയോ ചെയ്യുന്നതു കാണം.\nIP അഡ്രസുകള് എങ്ങനെ ദുരുപയോഗം ചെയ്യാം എന്ന ഒരു പോസ്റ്റിട്ടപ്പോള് ഒറ്റദിവസം കൊണ്ട് എന്റെ ബ്ലോഗില് 2500-ല് പരം ഹിറ്റ്കള് ഉണ്ടായി. പലരും മെയില് വഴിയും ചാറ്റ് വഴിയും ബന്ധപ്പെട്ടു എങ്ങനെ ഇതൊക്കെ ഉപയോഗിക്കാം എന്ന് ആരാഞ്ഞുകൊണ്ട്? അതിന്റെ പിന്നിലെ വികാരം എന്തായിരുന്നു എന്ന് നന്നായി എനിക്ക് മനസ്സിലാക്കാന് കഴിഞ്ഞു. മറ്റുള്ളവരുടെ IP അഡ്രസ് എങ്ങനെ ഉപയോഗിക്കാം എന്ന് ആരായുന്നവന് ഒരു നല്ലകാര്യത്തിനാണ് അത് ഉപയോഗിക്കാന് പോകുന്നതന്ന് കരുതാന് എനിക്ക് കഴിയില്ല.\nഈ തരം ട്രന്റുകള് മാറേണ്ടതുണ്ട്. ബ്ലോഗുകള് സമൂഹത്തില് പല ഇം‌പാക്‌റ്റുകളും ഉണ്ടാക്കാന് തക്ക ശക്തമാണിന്ന്. അധികാരികളും രഷ്ട്രീയക്കാരും ഭരണകൂടവും ബ്ലോഗുകളെ ഭയപ്പെട്ടുതുടങ്ങിയിരിക്കുന്നു എന്നതിന്റെ തെളിവുകള് ഇവിടെയും, ഇവിടെയും വായിക്കാം. സ്ഥിതി ഇങ്ങനെ ആയിരിക്കുമ്പോള് അത് സൂചിപ്പിക്കുന്നത് സാമൂഹിക പ്രതിബദ്ധതയും പൗരബോധവുമുള്ള ബ്ലോഗുകള് വഴി നമുക്ക് സാമൂഹികമായ മാറ്റങ്ങള് വരുത്താന് കഴിയുമന്നുതന്നയാണ്.\nതമാശക്കളി എന്നതിനേക്കാള് ബ്ലോഗ് എന്നത് ഒരു ശക്തമായ മാധ്യമം ആണെന്ന് മനസ്സിലാക്കി അതിന്റേതായ സ്വാതന്ത്ര്യം ഉപയോഗപ്പെടുത്താനും സമൂഹത്തിലെ പ്രശ്നങ്ങളില് ഇടപെടാനും ബ്ലോഗര്‍മാര് ശ്രദ്ധിക്കേണ്ടതുണ്ട്. ആരോഗ്യപരമായ ചര്‍ച്ചകളും സംവാദങ്ങളും (തെറി വിളികള് ഒഴിവാക്കി) ബ്ലോകുകളില് ഉണ്ടാവട്ടെ.\nഎല്ലാത്തരം വിഷയങ്ങളും വേണം. തമാശയും, രാഷ്ട്രീയവും, മതപരവും, സാഹിത്യവും ആയ വിഷയങ്ങള്. അല്ലാതെ ഗൌരവമുള്ള വിഷയങ്ങള് മാത്രമേ ബ്ലോഗര് കൈകാര്യം ചെയ്യാന് പാടുള്ളു എന്ന് പറയാന് പറ്റില്ല.\n“നമ്മൾ ബ്ലോഗർമാർ നിഷ്പക്ഷരാവണം. കുറഞ്ഞ പക്ഷം എഴുത്തിലെങ്കിലും.“\nഅങ്ങനെ പറയാനും പറ്റില്ല. സത്യത്തിന്റേയും ന്യായത്തിന്റേയും പക്ഷത്ത് നില്‍ക്കുക തന്നെ വേണം. നിക്ഷ്പക്ഷത എന്ന അഴകൊഴമ്പന് നിലപാടല്ല വേണ്ടത്.\nവെണം!!!സാമൂഹിക പ്രതിബദ്ധതയും പൌരബോധവും വേണം -ബുലോഗർക്കു മാത്രമല്ല,ഏവറ്ക്കും തീറ്ച്ചയായും ഉണ്ടായിരിക്കെണ്ട ഒരു കടമതന്നെയാണ്...\nപക്ഷെ ബുലോഗത്തിലെ 80% പേരും സ്വന്തം satisfaction നു വേണ്ടിയാണല്ലൊ ബുലോഗത്തിലൂടെ സഞ്ചാരം നടത്തികൊണ്ടിരിക്കുന്നത് ?\nബ്ലോഗര്‍മാര്‍ക്കല്ല, ഓരോ മനുഷ്യനും വേണം സാമൂഹിക പ്രതിബദ്ധതയും പൌരബോധവും എന്നാണ് എന്റെ അഭിപ്രായം.\nപിന്നെ, ഒരു പബ്ലിക് ഡയറി പോലുള്ള ബ്ലോഗില് എന്തെഴുതണം എന്നും, വായനക്കാരോട് എന്ത് തരം ബ്ലോഗുകള് വായിക്കണം എന്നും പറയുന്നതില് അര്‍ത്ഥമുണ്ടെന്ന് തോന്നുന്നില്ല. സാഹിത്യത്തിലെന്ന പോലെ ബ്ലോഗിലും പല വിഭാഗങ്ങള്. അത്ര തന്നെ.\nമലയാള മനോരമയോട് ഭാഷാപോഷിണി (അതിപ്പഴും ഉണ്ടെന്ന് കരുതുന്നു) മതി, മനോരമ വാരിക പ്രസിദ്ധീകരിക്കണ്ട എന്നാരെങ്കിലും പറയുമോ? വായനക്കാരോട് മനോരമ വാരിക ആരും വായിക്കരുത് ഭാഷാപോഷിണി വായിച്ചാല് മതി എന്നു പറഞ്ഞാല് ആരെങ്കിലും കേള്‍ക്കുമോ?\nസമൂഹത്തിന് വേണ്ടി എന്തങ്കിലും ചെയ്യാനാണെങ്കില് എല്ലാര്‍ക്കും അവരാരാവുന്നത് ചെയ്യാം. പലതുള്ളി പെരുവെള്ളം പോലെ അത് പെരുകിക്കോളും.\nഎല്ലാവര്‍ക്കും വെണ്ടതല്ലെ സാമൂഹിക പ്രതിബദ്ധതയും പൌരബോധവും?\nഅതുണ്ടായാല് ബ്ലോഗ്ഗര്‍മാര്‍ക്കും ഈ പറയുന്നതൊക്കെ ഉണ്ടാവും.\nകേരളീയ സമൂഹത്തിന്റെ പ്രതിനിധികളാണ് മലയാളം ബ്ലോഗ്ഗേഴ്സ്, എന്നാല് ഇതൊരു സാമ്പിള് പോപ്പുലേഷനല്ല താനും. അങ്ങിനെ വരുമ്പോള് കേരളീയ സമൂഹത്തിന്റെ മൊത്തം ഗുണങ്ങള് പോലും ബ്ലോഗ്ഗര്‍മാര്‍ക്ക് കിട്ടിക്കോളണം എന്നുമില്ല.\nനമ്മുടെ മനസ്സിനോട് നമുക്കൊരു കമ്മിറ്റ്മെന്റ് ഇല്ലെ? അത് തന്നെ പക്ഷപാതം ഒരുതരം പക്ഷപാതമാണ്.\nഏതായാലും പ്രതീക്ഷകള് വക്കുന്നത് നല്ലതാണ്, നാളെ എന്നൊന്നുണ്ടാവും എന്നു കരുതി മുന്നോട്ട് പോകാമല്ലോ.\nബ്ലോഗെഴുത്തുകാര് നിഷ്പക്ഷരാകണം! നടന്നതെന്നെ.\nബ്ലോഗില് എഴുതുന്നു എന്നതുകൊണ്ട് ആരും അങ്ങനെയാകണമെന്നില്ല. രാഷ്ട്രീയാഭിപ്രായങ്ങളും ഈഗോയും എല്ലാമുണ്ട്. ഒരു നേതാവിന്റെ ദുഷ്പ്രവൃത്തിയെക്കുറിച്ച് എഴുതിയെന്നു വെയ്ക്കൂ മിനിറ്റുകള്‍ക്കകം അതിനൊരു മറുപോസ്റ്റ് വന്നിരിയ്ക്കും... ഒരാള്‍ക്ക് നല്ലത് എന്നു തോന്നുന്നത് മറ്റൊരാള്‍ക്ക് അങ്ങനെയാവണമെന്നില്ല.\nസാമൂഹികപ്രതിബദ്ധത കാണിക്കാനൊക്കെ ഇഷ്ടം പോലെ അവസരമുണ്ട്. നമ്മള് താമസിക്കുന്നയിടത്തോ ജോലി ചെയ്യുന്നിടത്തോ ഒക്കെ കണ്ണു തുറന്നൊന്നു നോക്കിയാല് മതി.\nപാവങ്ങളെ സഹായിക്കാനും നിരാലംബരെ ആശ്വസിപ്പിക്കാനുമൊക്കെ ബ്ലോഗെഴുത്ത് നിര്‍ബന്ധമില്ല. മുസ്തഫയെ സഹായിക്കാന് താത്പര്യമുള്ളവര് എന്ന പോസ്റ്റ് ഞാനും കണ്ടിട്ടുണ്ട്. പക്ഷേ അത് ബ്ലോഗിലൂടെ തന്നെയേ ചെയ്യൂ എന്നില്ല. ഇവിടെ സഹായിക്കാം എന്നു പറയുന്നവര് മാത്രമേ അത് ചെയ്യുന്നുള്ളൂ അല്ലാത്തവര് മിണ്ടാതിരിക്കുന്നൂ എന്നു കരുതുന്നതിലും കാര്യമില്ല.\nചെയ്യാന് മനസ്സുള്ളവര് ചെയ്തിരിക്കും. ശരിയെന്ന് പൂര്‍ണ്ണബോധ്യമുള്ളത് ചെയ്യുക. അതിനൊരു കൂട്ടായ്മയുടെ ആവശ്യമുണ്ടെന്നു തോന്നുന്നില്ല.\nഇന്നത്തെ കാലത്ത് സമൂഹത്തിന് ദ്രോഹമൊന്നും ചെയ്യാതിരിക്കുക എന്നത് തന്നെയാണ് ഏറ്റവും വലിയ സാമൂഹികപ്രതിബദ്ധത.\n"ബ്ലോഗ് എഴുത്തുകാർക്ക് സാമൂഹിക പ്രതിബദ്ധതയും പൊരബോധവുമൊക്കെ വേണോ? ‘വേണ്ട‘ എന്ന് വേണമെങ്കിൽ ഒറ്റവാക്കിൽ ഉത്തരം നൽകാം"\nബിന്ദു ഉണ്ണി, പ്രിയ ഉണ്ണികൃഷ്ണൻ എന്നി മഹിളാരത്നങ്ങൾക്ക് എന്റെ കൂപ്പുകൈ. ചിന്താശേഷിയുടെ കാര്യത്തിൽ ഭവതികൾക്ക് മുന്നിൽ ഞാൻ വെറും ‘ഉണ്ണി’ ആയതിനാൽ മറുപടി നൽകാൻ നിൽക്കുന്നില്ല. :)\nഅഭിപ്രായപ്രകടനത്തിന് നന്ദി. ഇടയ്ക്കൊക്കെ പോങ്ങുമ്മൂടെയ്ക്ക് വരിക. കാണാം.\nപോങ്ങൂ, നല്ല പോസ്റ്റ്.\nബ്ലോഗ് നാളെയുടെ മാധ്യമമാണ്.അനന്തമായ ഒരു ഭാവിയാണു അതിനെ കാത്തിരിയ്ക്കുന്നത്.എന്നാൽ അതിനെ ശരിയായ ദിശയിൽ പ്രയോജനപ്പെടുത്തിയാൽ മാത്രമേ ഉദ്ദേശിച്ച ഫലം ഉളവാകുകയുള്ളൂ.”സിറ്റിസൺ ജേർ‌ണലിസം “ എന്നത് ഇപ്പോൾ എല്ലായിടത്തും പച്ച പിടിച്ചു വരുന്ന ഒന്നാണ്.നമ്മുടെ നാട്ടിൽ തന്നെ മുംബൈ ട്രയിൻ സ്ഫോടനങ്ങൾ ഉണ്ടായപ്പോൾ അതിന്റെ ഏറ്റവും ആദ്യത്തെ വീഡിയോ വാർത്താ മാദ്ധ്യമങ്ങളെ ഏൽ‌പ്പിച്ചത് സംഭവത്തിനു ദൃക്‌സാക്ഷികളായ ലോക്കൽ ട്രയിൻ യാത്രക്കാർ തന്നെയായിരുന്നു എന്നത് അക്കാലത്ത് എല്ലാവരും റിപ്പോർട്ട് ചെയ്തിരുന്നു.അതുപോലെ തന്നെ ഓരോ സ്ഥലത്തേയും ബ്ലോഗർമാർ ഇത്തരം സംഭവങ്ങൾ അപ്പപ്പോൾ റിപ്പോർട്ട് ചെയ്യുന്ന കാലം വിദൂരഭാവിയിൽ അല്ല.\nഈ അടുത്ത കാലത്ത് എൽ‌സാൽ‌വദോർ എന്ന ലാറ്റിൻ അമേരിയ്ക്കൻ രാജ്യത്ത് നടന്ന തെരഞ്ഞെടുപ്പിൽ ഇടതു പക്ഷ വിജയത്തെ ഏറെ സഹായിച്ചത് അവിടുത്തെ ബ്ലോഗർമാർ ആയിരുന്നുവെന്ന വാർത്ത ഞാൻ എന്റെ ഒരു പോസ്റ്റിൽ കൊടുത്തിരുന്നു.\nഇങ്ങനെ ഒട്ടനവധി സാദ്ധ്യതകൾ ഈ രംഗത്തുണ്ട്.എന്നു വച്ച ഫലിതവും, കഥകളും, കവിതകളും, നിരൂപണങ്ങളും ഇല്ലാതവണമെന്നല്ല.എന്തെഴുതണം എന്ന് തീരുമാനിക്കേണ്ടത് എഴുത്തുകാരൻ തന്നെയാണ്.എന്നാൽ നമുക്ക് ഓരോരുത്തർക്കും ഈ സമൂഹത്തോടും ജീവിയ്ക്കുന്ന ഭൂമിയോടും ഒരു കടപ്പാടുണ്ട്.അപ്പോൾ നമ്മുടെ എഴുത്ത് ഈ സമൂഹത്തെ സംരക്ഷിയ്ക്കുന്ന രീതിയിലാവണം.വിഭാഗീയതയും, മത സ്പർദ്ധയും വളർത്തി രാജ്യവും ജനങ്ങളും ഇല്ലാതാവുന്ന അവസ്ഥ ഉണ്ടാക്കാൻ നാം ഇടവരുത്തരുത്.\nനിഷ്പക്ഷത എന്ന ഒന്നില്ല.നാം ഒരു വിഷയത്തിൽ ഒരു അഭിപ്രായം പ്രകടിപ്പിയ്ക്കുന്ന ആ നിമിഷം അതു ഒരു പക്ഷം ആയി മാറിക്കഴിയുന്നു.എന്നാൽ അതൊരു തെറ്റുമല്ല.പക്ഷം പിടിയ്ക്കൽ ആരോഗ്യകരമായ ചർച്ചകളിലേയ്ക്കും അതു വഴി അഭിപ്രായ സ്വരൂപണത്തിലേയ്ക്കും നയിയ്ക്കുകയാണു വേണ്ടത്.അതിനു ബ്ലോഗ് പോലെ നല്ല ഒരു മാധ്യമമില്ല എന്നാണ് എനിയ്ക്കു തോന്നുന്നത്.\nസുനിലേട്ടന്റെ അഭിപ്രായങ്ങളോട് യോജിക്കുന്നു. ഒപ്പം ഗൌരവത്തോടെ ഈ പോസ്റ്റിനെ സമീപിച്ച എല്ലാവരുടെയും.\nനർമ്മം തീർത്തും ഒഴിവാക്കണം എന്ന അർത്ഥത്തിലല്ലോ ഞാൻ ഇത് കുറിച്ചത്. ശക്തമായ ഭാഷ കൈവശമുള്ള ബ്ലോഗർമാർ തമാശക്കൊപ്പം ഇടയ്ക്കൊക്കെ ആനുകാലികമായ വിഷയങ്ങളം കുറിക്കണം എന്നേ ഉദ്ദേശിച്ചുള്ളു.\nഒരു ബ്ലോഗറുടെ മേൽ അയാൾക്കല്ലാതെ മറ്റൊരാൾക്ക് നിയന്ത്രമില്ലാത്ത സ്ഥിതിക്ക് കൂടുതൽ ഗൌരവത്തോടെ ഈ മാധ്യമത്തെ കണ്ടാൽ അത് ഗുണമായി എന്നേ വിചാരിച്ചുള്ളു.\nസാമൂഹിക പ്രതിബദ്ധത ബ്ലോഗർക്ക് മാത്രമേ പാടുള്ളു എന്ന അർത്ഥത്തിലല്ല ഈ പോസ്റ്റ് എഴുതിയത്. എന്നാൽ ചിൽ ‘പെൺ ബ്ലോഗർമാർ ‘ ( അങ്ങനെ വിശേഷിപ്പിക്കാമോ എന്തോ?) അങ്ങനെ ഒരർത്ഥം ഇതിന് കല്പിക്കാൻ ശ്രമിച്ചു. അല്ലെങ്കിൽ അവർ അങ്ങനെയാണ് എന്നെ വായിച്ച് മനസ്സിലാക്കിയത്. അത് എന്റെ പരാജയമോ അതോ അവരുടെ പരാജയമോ? തർക്കത്തിലേയ്ക്ക് പോവാതിരിക്കാൻ പരാജയം ഞാൻ സമ്മതിക്കുന്നു.\nവളരെ ശരിയാണ് ചേട്ടാ താങ്കളുടെ വാക്കുകള്... ആരും വിലയ്ക്കെടുക്കാതെ, ആര്‍കു മുന്നിലും തലതാഴ്ത്താതെ, ഒരു ബ്ലോഗന് എഴുതാന് കഴിയണം.... അത് ആരേ പറ്റിയാണെങ്കിലും.....\nനര്‍മ്മം മാത്രമല്ല ഒരു ബ്ലോഗന് എഴുതാന് പറ്റുന്നത്... നമുക്കും സമൂഹത്തില് നടക്കുന്ന, നല്ലതല്ലെന്ന് നമുക്ക് തോന്നുന്ന കാര്യങ്ങളെ പറ്റി എഴുതാന് കഴിയും... കഴിയണം....\nഞാന് താങ്കളോട് പൂര്‍ണ്ണമായും യോജിക്കുന്നു....\nപൊങ്ങുമ്മൂടന്‍റെ വീക്ഷണം കൊള്ളാം. നാം ചെയ്യുന്ന കര്‍മ്മങ്ങളില് മറ്റൊരുത്തന് എന്തെങ്കിലും ഒരു സന്ദേശം ഉണ്ടാവണം എന്ന് ആഗ്രഹിക്കുന്നവളാണ് ഞാന്. എല്ലാ നല്ലവരുടേയും സല്‍ക്കര്‍മ്മങ്ങളാണ് നമ്മെയെല്ലാം ഇവിടം വരെ എത്തിച്ചതും. അവരുടെ ചിന്തയും പ്രയത്നവും നമുക്ക് ഊര്‍ജ്ജമേകി. അങ്ങനെ അല്ലായിരുന്നു എങ്കില് നാമിന്നും ശിലായുഗത്തില് തന്നെ ആയിരുന്നേനെ.\nവിശാലമന‍സ്കന് അദ്ദേഹത്തിന്‍റെ രീതിയില് എഴുതട്ടെ. ബഷീറും മാധവിക്കുട്ടിയും എല്ലാം അവരുടെ അനുഭവങ്ങളും ജീവിതപശ്ചാത്തലങ്ങളുമാണ് അവരുടെ കൃതികളില് ഉള്ളത്. അത് നര്‍മ്മരൂപേണയും ഗ്രാമഭംഗിയിലും നമ്മിലേക്കെത്തുമ്പോള് നാം ശെരിയ്ക്കും ആസ്വദിക്കാറില്ലേ. അതല്ലേ എഴുത്തുകാരന്‍റെ ആത്മാവ്.\nഉദാഹരണത്തിന് ബഷീറിന്‍റെ ശിങ്കിടിമുങ്കന് എന്ന കഥ. വായിക്കുമ്പോള് പ്രത്യക്ഷത്തില് നമുക്ക് തോന്നുക, അദ്ദേഹം അന്ധവിശ്വാസത്തെ അംഗീകരിക്കുന്നു എന്നാണ്.എന്നാല് ഹാസ്യത്തിലൂടെ അതിനെ വിമര്‍ശിക്കുകയാണ് ചെയ്തത്.\nതാങ്കളുടെ ശ്രമങ്ങള്‍ക്ക് നൂറുശതമാനം എന്‍റെ പിന്തുണയുണ്ട്.\nബ്ലോഗ് താരതംയേന ഒരു സണ് റൈസ് മീഡിയം ആൺ, അത് എന്താൺ കൃത്യമായി എന്ന ചിത്രം വ്യക്തപ്പെട്ട് വരുന്നതേയുള്ളുവെന്ന് തോന്നുന്നു.\nമറ്റ് മിക്കവാറും മാധ്യമങ്ങളെ അപേക്ഷിച്ച് ഒന്നാം തലത്തിലെ പ്രസിദ്ധീകരണം കഴിഞ്ഞ് രണ്ടാം തലത്തിലുള്ള ഇന്ററാക്റ്റിവിറ്റി ആൺ ബ്ലോഗ് എന്ന മീഡീയത്തിന്റെ (ഇന്ററ്നെറ്റിന്റെയും) സവിശേഷതയും ശക്തിയും, ഇന്ററാക്റ്റിവിറ്റി എന്നുപറയുമ്പോൾ തത്സമയസംവേദനം തന്നെ.\nശുദ്ധസാഹിത്യം /ലേഖനം എന്തുകൊണ്ടോ പ്രിന്റ്മീഡീയയ്ക്ക് കൂടുതൽ അനുയോജിയ്ക്കുന്നതുപോലെ തോന്നിയിട്ടുണ്ട്. കനത്ത വിഷയങ്ങളുടെ ഓൺലൈൻ റീഡിങ്ങിന്റെ സാദ്ധ്യതകളെക്കുറിച്ച് ചില പഠനങ്ങൾ നടക്കുന്നുണ്ട്. ഇന്ററ്നെറ്റ് / കമ്പ്യൂട്ടറ് ഉപയോഗിയ്ക്കുന്ന ആൾക്കുണ്ടാകുന്ന ഷോറ്ട് അറ്റൻഷൻ സ്പാൻ എന്ന സ്വഭാവവിശേഷം സാഹിത്യം പോലുള്ള കനമുള്ള വിഷയങ്ങൾ വായിയ്ക്കാൻ അഭികാമ്യത കുറഞ്ഞ മീഡിയമായി മോണിറ്ററിനെ മാറ്റുന്നു എന്നതാൺ ഒരു നിറ്ദ്ധേശം.\nഅതുകൊണ്ടായിരിയ്ക്കാം ബ്ലോഗിനെക്കുറിച്ച് പൊതുവിൽ ഒരു ചറ്ച്ചാമാധ്യമം എന്ന നിലയിലുള്ള കാഴ്ചപ്പാടാണുള്ളത്. ചറ്ച്ചയ്ക്കുള്ള ഉയറ്ന്ന സാദ്ധ്യതകാരണം സാമൂഹ്യവിഷയങ്ങൾ ബ്ലോഗിൽ താരതംയേന ഉയറ്ന്ന അനുപാതത്തിൽ പ്രത്യക്ഷപ്പെടുന്നതായിക്കാണുന്നു.\nചറ്ച്ചയുടെ ഇങേപ്പുറത്ത് സംഭാഷണവും അപ്പുറത്ത് തറ്ക്കം അഥവാ ഡീബേറ്റും ആൺ. ഡിബേറ്റ് നടന്നാൽ അതൊരു ഉപസംഹാരത്തിലെത്തണം, സംഭാഷണമാണെങ്കിൽ അങ്ങനത്തെ നിർബ്ബന്ധങ്ങളില്ല. ഡീബേറ്റിൽ അതുമിതും പറയാമ്പാടില്ല, ചീത്തവിളിയ്ക്കാൻപാടില്ല. സംഭാഷണത്തിൽ തെറ്റിയാൽ അതൊക്കെ ചെയ്യാം:)\nഒരു നല്ല ഡീബേറ്റ് ഒരു നല്ല ലേഖനത്തിൽ അവസാനിക്കണം എന്നാൺ പറയുന്നത്, അത്തരം കാര്യങ്ങൾ മലയാളം ബ്ലോഗിങ്ങിൽ ഉണ്ടാവാറുണ്ട് പക്ഷേ കുറവാൺ.\nബ്ലോഗിൻ പ്രത്യേകമായുള്ള ചറ്ച്ച എന്ന സാമൂഹ്യസാദ്ധ്യത ഉപയോഗിച്ച് കൂടുതൽ അറിവിലേയ്ക്ക് നയിക്കുന്ന ബ്ലോഗിങ്ങാൺ എന്നെ സംബന്ധിച്ച് ഏറ്റവും സാമൂഹ്യപ്രതിബദ്ധമായ ബ്ലോഗ്(എന്നുവെച്ച് മറ്റുതരം ബോഗുകൾ ഉണ്ടാവരുത് എന്നൊന്നും അഭിപ്രായമില്ല).\nചോദ്യങ്ങൾ ഉയറ്ത്തി ഉത്തരങ്ങൾ പ്രതീക്ഷിച്ചുകൊണ്ട് എഴുതിനിറ്ത്താനുള്ള സാദ്ധ്യത ബ്ലോഗ് പോലെ മറ്റൊരു മീഡീയത്തിനില്ല.ഇപ്പോൾ താങ്കളുടെ ഈ പോസ്റ്റ് തന്നെ ആ ഗണത്തിൽ ഉള്ളതാണല്ലോ.\nകൈപ്പള്ളിയുടെ ഗോമ്പറ്റീഷൻ ബ്ലോഗിന്റെ സാദ്ധ്യതകൾ ഉപയോഗിയ്ക്കുന്നതിൽ രസകരമായ പരീക്ഷണം എന്നനിലയിൽ ഒരു ഇന്നൊവേഷൻ ആൺ, അത്തരം ശ്രമങ്ങൾ ബ്ലോഗിനെ കൂടുതൽ സാമൂഹ്യമായി ഉപയോഗിക്കുന്ന കാര്യത്തിൽ നവീകരിയ്ക്കും എന്നെനിയ്ക്കുതോന്നുന്നു.\nപോങ്ങുവിന്റെ ആശയവും ആവേശവും കൊള്ളാം... ഒരു പത്രപ്രവര്‍ത്തകനായതുകൊണ്ടുതന്നെ പറയെട്ടെ, ബ്‌ളോഗില് അത്തരം വിഷയങ്ങള് കൈകാര്യം ചെയ്യാന് പരിമിതിയേറെയുണ്ട്. ആ പരിമിതികളെ എങ്ങിനെ അതിജീവിക്കാം എന്നതിനെപ്പറ്റിയാണ് ഞാനിപ്പോള് ആലോചിക്കുന്നത്. തെളിവുകളുടെ അഭാവത്തില് നാം ഉന്നയിക്കുന്ന ആരോപണങ്ങള് കേവലം കുറ്റപ്പെടുത്തലുകള് മാത്രമാകാം. പൂര്‍ണമായി തെളിവുകളോടെ ഒരാരോപണമെങ്കിലും ബ്‌ളോഗില് കൊണ്ടുവരാനും അതിനോടുള്ള പ്രതികരണം ശേഖരിക്കാനുമാണ് എന്റെ ശ്രമം.\nഏതെങ്കിലും ഒരു ബ്‌ളോഗര്‍ക്ക് സ്‌റ്റിംഗ് ഓപ്പറേഷന് നടത്താനായാല് അത് ബ്‌ളോഗിലൂടെ പുറംലോകമറിഞ്ഞാല് രക്ഷപ്പെട്ടു. ഇപ്പോള് മൊബൈല് ക്യാമറകള് ധാരണമായതിനാല് അതു സാധിക്കും. ഒരു ബ്‌ളോഗര്‍ക്ക് ഒരു സര്‍ക്കാര്, സ്വകാര്യ സ്ഥാപനത്തില് നിന്ന് അപമര്യാദയായ പെരുമാറ്റമുണ്ടായെന്നിരിക്കട്ടെ. അത് ധൈര്യപൂര്‍വ്വം ചിത്രീകരിക്കുക. വിഷ്വല് കിട്ടിയില്ലെങ്കില് ശബ്ദമെങ്കിലും റെക്കോഡ് ചെയ്യുക. (പത്രപ്രവര്‍ത്തകര്‍ക്ക് ഇക്കാര്യത്തില് പരിമിതിയുണ്ട്.) അത് ബ്‌ളോഗ്, യൂട്യൂബ് തുടങ്ങിയ മാധ്യമങ്ങളിലൂടെ പ്രസിദ്ധീകരിക്കുക. പ്രസ്‌തുത സാധനം സ്‌ഫോടനാത്മകമാണെങ്കില് തെളിവുള്ളതുമാണെങ്കില് ഇവിടുത്തെ മാധ്യമങ്ങള് മുഴുവനും അതേറ്റെടുക്കുമെന്നുറപ്പ്. സാധാരണക്കാര്‍ക്കാണ് ഇതില് ഏറെയും സ്‌കോപ്പുള്ളത്. അത്തരത്തിലൊരു ശ്രമമാണാവശ്യം. പറയലല്ല, പ്രവര്‍ത്തിക്കല്...\nപിന്നെ, മലയാളത്തിലെ രണ്ടു പ്രമുഖ പത്രപ്രവര്‍ത്തകര് ബ്‌ളോഗിംഗ് പഠിപ്പിക്കണമെന്ന് എന്നോട് ആവശ്യപ്പെട്ടിട്ടുണ്ട്. പത്രത്തില് വരാത്തതും അവര്‍ക്കറിയാവുന്നതുമായ ചൂട് കഥകള് കള്ളപ്പേരിലാണെങ്കിലും പുറംലോകത്തെ അറിയിച്ച് സംതൃപ്‌തിനേടാനാണെന്നാണ് എന്നോട് പറഞ്ഞത്. നമുക്കെന്തായാലും ഒന്നിച്ചു മുന്നോട്ടു നീങ്ങാം. ബ്‌ളോഗര്‍മാര് സത്യം വിളിച്ചുപറയാന് തുടങ്ങിയാല് പത്രമാധ്യമങ്ങളുടെ സംഘടിച്ചുള്ള പൂഴ്‌ത്തിവയ്‌ക്കലിന് കുറേയൊക്കെ വിരാമമാകും....\n“ബ്ലോഗേഴ്സും സാമൂഹികപ്രതിബദ്ധതയും “...\nതലക്കെട്ടില് തന്നെയുണ്ടല്ലൊ എന്താണ്, ആരെയാണ് എന്നൊക്കെ.\nഅപ്പൊപ്പിന്നെ ചര്‍ച്ചയും അതുതന്നെയല്ലെ.\nഒരുമാതിരി “പോങ്ങു“വാക്കല്ലേ :)\nബ്ലോഗർക്ക് സമൂഹത്തിൽ പലതും ചെയ്യാൻ പറ്റും സുഹൃത്തേ.സമൂഹത്തിനോട് കടപ്പാടുണ്ട് ബ്ലോഗർക്ക്. ഒന്നുമില്ലെങ്കിലും ഈ ബ്ലൊഗിംങ്ങ് വിദ്യയെങ്കിലും സമൂഹത്തിൽ നിന്നു കിട്ടിയതാണല്ലോ. ജനിച്ചപ്പോൾ കൊണ്ടു വന്നതല്ലല്ലോ?\nതലക്കെട്ട് കണ്ട് കാര്യങ്ങൾ വിലിയിരുത്തരുത്. ഭവതി ഞാൻ ഉദ്ദേശിച്ചത് മനസ്സിലാക്കിയിട്ടില്ല. ബ്ലോഗേഴ്സിന് മാത്രമേ ‘മറ്റേ സംഗതി‘ പാടുള്ളുവെന്നല്ല പറഞ്ഞത്.\nഞാനെന്താണ് ഉദ്ദേശിച്ചതെന്ന് ശ്രീ. റ്റി.സി രാജേഷിന് ( വക്രബുദ്ധി ) മനസ്സിലായിട്ടുണ്ട്. അദ്ദേഹം എനിക്ക് തന്ന മറുപടി അത് ബോധിപ്പിക്കുന്നു. ഒപ്പം ആ മറുപടിയിൽ നിന്ന് കുറേക്കാര്യങ്ങൾ എനിക്ക് മനസ്സിലാക്കാനും സാ‍ധിച്ചു. ഇത്തരം അഭിപ്രായങ്ങളാണ് ഒരു നീരിക്ഷണത്തിലെ പതിരുകൾ തിരിച്ച് അവയെ ശുദ്ധമാക്കുന്നത്. നന്ദി രാജേഷേട്ടാ.\nഞാൻ ഭവതിയെ ‘പോങ്ങു‘വാക്കാൻ ഉദ്ദേശിക്കുന്നില്ല. ഭവതി ശ്രമിച്ചാലൊട്ട് അങ്ങനെ ആവുകയുമില്ല. കാരണം ഇത് വേറെ അച്ചിലുണ്ടായതാണ്. ( എന്റെ അച്ഛന്റെ അച്ചിയെ അല്ല ഉദ്ദേശിച്ചത് ) കാണാം. :)\nഎനിക്ക് രണ്ട് ബ്ലോഗുണ്ട്. ഒന്നു ‘ഉപഭോക്താവ്’ രണ്ട് ‘സര്‍ക്കാര് കാര്യം’. കണ്ടിട്ടുണ്ടോ എന്തോ.\nഈയടുത്തകാലത്ത് ഞാന് ബ്ലോഗില് കൂടി എന്തു ചെയ്യുന്നു എന്ന് വിവരിക്കാനായി എന്നെ അമൃതാ വിശ്വവിദ്യാപീഠത്തിലേക്ക് ക്ഷണിച്ചിരുന്നു. ഈ രണ്ടു ബ്ലോഗുകളാണ് ഞാന് അവര്‍ക്ക് കാണിച്ച് കൊടുത്തത്.\nഎല്ലാം കേട്ടു കഴിഞ്ഞപ്പോള് അവിടെ കൂടിയിരുന്നവര് പറഞ്ഞത് : ഞാന് ബ്ലോഗില് കൂടി സാമൂഹ്യസേവനം നടത്തുന്നു എന്ന്.\nഅപ്പോഴാണ് ഞാനും ആ വഴിക്ക് ചിന്തിച്ച് നോക്കിയത്. ശരിയാണെന്നു തോന്നുന്നു അല്ലേ. ഞാനുണ്ടാക്കിയ ഒരു ചെറിയ പ്രസന്റേഷനു ഉടന് തന്നെ ഒരു പേരും ഇട്ടു: ‘ബ്ലോഗും, സാമൂഹ്യസേവനവും, ഞാനും’. അതും കൊണ്ടാണ് ഇപ്പോള് നടപ്പ്.\nപക്ഷേ, ഇടയ്ക്കെങ്കിലും ഗൌരവമുള്ള വിഷയങ്ങൾ കൈകാര്യം ചെയ്യാൻ അവരെ പ്രോത്സാഹിപ്പിക്കണം. അങ്ങനെ എഴുതുന്ന വ്യക്തികളെ നമ്മൾ വായനക്കാർ വായിക്കുവാനും അവയെക്കൂറിച്ചുള്ള അഭിപ്രായം അറിയിക്കുവാനും ശ്രമിക്കണം.\nഇതു പോസ്റ്റിലെ വാചകമാണ്. വായിച്ച് ചിരിക്കാന് കൊള്ളാം, അല്ലേ.\nചിരിക്കാൻ കൊള്ളാം അങ്കിൾ. ഒപ്പം ഒന്ന് ചോദിക്കട്ടെ. താങ്കളെപ്പോലെയുള്ളവർക്ക് വായനക്കാരിൽ നിന്ന് കൂടുതൽ പ്രതികരണങ്ങൾ ലഭിച്ചാൽ അത് കൂടുതൽ പ്രചോദനവും ആവില്ലേ? അങ്ങനെ ചെയ്യണം എന്നല്ലേ ഞാൻ പറഞ്ഞുള്ളു.\nഅങ്കിളിന് എല്ലാ ഭാവുകങ്ങളും നേരുന്നു.\nഅങ്കിൾ, താങ്കൾ പറഞ്ഞത് ശരിയാണു.അങ്കിളിന്റെ ബ്ലോഗുകൾ രണ്ടും വലിയൊരു സേവനമാണു ചെയ്യുന്നത്.ഈ ബ്ലോഗുകൾക്ക് പകരം വയ്ക്കാൻ ഇപ്പോൾ മറ്റൊന്നു ഈ “ബൂലോകത്ത്” ഇല്ല.ലാവ്‌ലിൻ വിഷയമായാലും,വിവാഹ രജിസ്റ്റ്രേഷൻ നിയമങ്ങളായാലും, മറ്റു അഴി മതിക്കഥകളായാലും എല്ലാം ഇത്ര നന്നായി കൈകാര്യം ചെയ്ത ബ്ലോഗുകൾ ഇല്ല.\nപോങ്ങു പറയാൻ ശ്രമിച്ച വിഷയവുമായി ഒത്തു പോകുന്നു ഈ ബ്ലോഗുകൾ.\nഅയ്യോ പോങ്ങൂസേ തെറ്റിദ്ധരിച്ചു. എന്റെ ബ്ലോഗില് വായനക്കാര് കുറവാണെന്നു പറയാന് ശ്രമിക്കുകയായിരുന്നു. (lavalin case exception)\nഅങ്കിൾ , അതിനു രണ്ട് കാര്യങ്ങളുണ്ട്.\nഒന്നു, താങ്കൾ മിക്കവാറും വിഷയം അവതരിപ്പിച്ചിട്ട് മാറി നിൽ‌ക്കുന്ന മോഡറേറ്ററെ പോലെയാണ്.താങ്കളുടെ പോസ്റ്റുകളിൽ താങ്കളുടേതായ അഭിപ്രായങ്ങൾ വരുന്നത് കുറവാണ്.എല്ലാം മറ്റുള്ളവരുടെ ചർച്ചയ്ക്ക് വിട്ടു കൊടുക്കുകയാണ്.അപ്പോൾ താങ്കളുടെ ബ്ലോഗ് സന്ദർ‌ശിയ്ക്കുന്ന ആളിനെ പ്രതികരിയ്ക്കാൻ അവസരം കുറയുന്നു.( ലാവ്‌ലിൻ വിഷയം തന്നെ വിരലിൽ എണ്ണാവുന്ന ചിലർ നിരന്തരമായി ഇടപെട്ടില്ലായിരുന്നെങ്കിൽ ചർച്ച ഉണ്ടാകുമായിരുന്നില്ല)\nനമ്മുടെ ബൂലോകത്തിൽ ഇപ്പോളും “ലഘു വായന”യ്കാണു ആൾക്കാർ കൂടുതൽ.അതും ഒരു കാരണം ആണു.\nഅങ്കിള് താങ്കളെ കളിയാക്കിയതായ് തോന്നിയില്ല. ഇവിടെ വന്ന മിക്ക കമന്റുകളും ഒരു വിധം കൊഞ്ഞണം കുത്തുന്ന കമന്റുകളല്ലേ. അങ്കിള് പറഞ്ഞത് സാമൂഹിക പ്രതിബദ്ധതയുള്ള പോസ്റ്റുകള് വായിക്കാന് ആര്‍ക്കും സമയം ഇല്ല എന്നാണ്. വല്ലവരെയും തെറിവിളിക്കുന്നതോ, അസഭ്യം പറയുന്നതോ ഒക്കെ ചെയ്യുന്ന ബ്ലോഗുകള്‍ക്ക് എത്ര ഫോളേവേഴ്സ് ഉണ്ടന്നു നോകൂ. അപ്പോള് മനസ്സിലാകും ഇത്.\nപിന്നെ പലപ്പോഴും അങ്കിളിന്റെ ഇത്തരം കമന്റുകള് തെറ്റിധരിക്കപ്പെടുകയാണ്. പലയിടത്തും ഇതേ പ്രശ്നം ഞാന് കണ്ടു. അങ്കിളിന്റെ കുഴപ്പമാണല്ല അത് ഭാഷയുടെ കുഴപ്പമായാണ് എനിക്ക് തോന്നിയിട്ടുള്ളത്. അങ്കില് വിചാരിക്കുന്നതിന്റെ വിപരീത അര്‍ത്ഥമാണ് പലപ്പോഴും ഇത്തരം തമാശകളില് മറ്റുള്ളവര്‍ക്ക് കാണാന് കഴിയുക.\nനല്ലചിന്തകള് ഏറ്റവും കൂടുതല് എതിര്‍ക്കപ്പെടും. അത്രപെട്ടന്ന് ആര്‍ക്കും അത്ര ദഹിക്കില്ല. നോക്ക് നിങ്ങളുടെ നിഷ്‌പക്ഷം എന്ന വാക്കുതന്നെ എത്ര കീറിമുറിക്കപ്പെട്ടിരിക്കുന്നു. അതിന്റെ അര്‍ത്ഥം ഇവര്‍ക്കൊന്നും മനസ്സിലാകാഞ്ഞിട്ടാണന്നു ഞാന് കരുതുന്നില്ല.\nപോങ്ങുമൂടന്റെ വാക്കുകള് പൊങ്ങായല്ല കാതലായാണ് തോന്നിയത്. രാജേഷിന്റെ അഭിപ്രായം എടുത്തുപറയാവുന്ന ഒന്നുതന്നെ. നിഷ്‌പക്ഷമായ വിലയിരുത്തല് എന്നത് ഇതുതന്നെ.\nഇല്ല പ്രശാന്ത് , ഞാൻ അങ്കിളിന്റെ തെറ്റിദ്ധരിച്ചിട്ടില്ല. ഒരിക്കൽ ഞാൻ അദ്ദേഹത്തെ നേരിൽ കാണാൻ ഇടയായി. എനിക്കദ്ദേഹത്തോട് ബഹുമാനമേയുള്ളു. അദ്ദേഹത്തിന്റെ ഓരോ ശ്രമങ്ങളും അഭിനന്ദനാർഹം തന്നെ. നിർഭാഗ്യവശാൽ അവയൊന്നും വേണ്ടത്ര ശ്രദ്ധിക്കപ്പെടുന്നില്ലെന്ന് മാത്രം. അതിനൊരു മാറ്റം ഇനിയെങ്കിലുമുണ്ടാവട്ടെ.\nകൊഞ്ഞനം കുത്തുന്ന അഭിപ്രായങ്ങൾ കുറെയൊക്കെ വന്നു. ഒപ്പം നല്ല അഭിപ്രായങ്ങളും. രണ്ടും നമുക്ക് സ്വീകരിച്ചല്ലേ പറ്റൂ. കൊഞ്ഞനം കുത്തുന്നവർക്ക് കൂടുതൽ മനോഹരമായി അത് ചെയ്യാൻ സാധിക്കട്ടെയെന്ന് പ്രാർത്ഥിക്കാം.\nഅങ്ങയെ ഞാൻ തെറ്റായി ധരിച്ചിട്ടില്ല കേട്ടോ. അങ്കിളിന്റെ എല്ലാ നല്ല ശ്രമങ്ങൾക്കും എന്റെ പിന്തുണയും ഉണ്ടാവും. കൂടുതൽ ആൾക്കാരിലേയ്ക്ക് അങ്ങയുടെ ബ്ലോഗുകൾ എത്തിപ്പെടട്ടേ.\nഒപ്പം ശ്രീ. സുനിൽ കൃഷ്ണൻ പറഞ്ഞ -\n“ഒന്നു, താങ്കൾ മിക്കവാറും വിഷയം അവതരിപ്പിച്ചിട്ട് മാറി നിൽ‌ക്കുന്ന മോഡറേറ്ററെ പോലെയാണ്.താങ്കളുടെ പോസ്റ്റുകളിൽ താങ്കളുടേതായ അഭിപ്രായങ്ങൾ വരുന്നത് കുറവാണ്.എല്ലാം മറ്റുള്ളവരുടെ ചർച്ചയ്ക്ക് വിട്ടു കൊടുക്കുകയാണ്.അപ്പോൾ താങ്കളുടെ ബ്ലോഗ് സന്ദർ‌ശിയ്ക്കുന്ന ആളിനെ പ്രതികരിയ്ക്കാൻ അവസരം കുറയുന്നു.( ലാവ്‌ലിൻ വിഷയം തന്നെ വിരലിൽ എണ്ണാവുന്ന ചിലർ നിരന്തരമായി ഇടപെട്ടില്ലായിരുന്നെങ്കിൽ ചർച്ച ഉണ്ടാകുമായിരുന്നില്ല)- ഈ അഭിപ്രായത്തെക്കുറിച്ചും അങ്കിളൊന്ന് ആലോചിക്കുക. കൂടുതൽ ഇടപെടലുകളും അഭിപ്രായപ്രകടനങ്ങളും അങ്കിളിന്റെ ഭാഗത്തുനിന്ന് സ്വന്തം പോസ്റ്റിന് വേണ്ടി വരുന്നുവെങ്കിൽ അങ്ങനെയും ചെയ്യുമല്ലോ?\nഓ:ടോ :- ഒന്നുകില് ഫോണ് എടുക്കുക. അല്ലെങ്കില് ആ മാരണം തല്ലിപ്പൊട്ടിക്കുക. ഇതുമല്ലെങ്കില് താങ്കളുടെ മെയില് ഐ.ഡി. ഒന്ന് അയച്ച് തരുക. വിഷു ദിവസം 20 പ്രാവശ്യമെങ്കിലും 0044---എന്ന് തുടങ്ങുന്ന ഒരു നമ്പറില് നിന്നുള്ള വിളി കണ്ടില്ലാന്ന് മാത്രം പറയരുത് :):) തുടര്‍ന്നുള്ള ദിവസങ്ങളിലും വിളിച്ചുകൊണ്ടേയിരുന്നു.\nവിഷുവിന് വിളിച്ചത് വിഷു ആശംസകള് നേരാനായിരുന്നു. പക്ഷെ ഇപ്പോള് വേറൊരു കാര്യം പറയണമെന്നുണ്ടായിരുന്നു.\nഹ ഹ..അപ്പോൾ നിരക്ഷരനും ഈ അബദ്ധം പറ്റിയോ?പോങ്ങുവിനെ വിളിയ്കാൻ വേണ്ടി ഫോണിൽ ഞെക്കി ഞെക്കി എന്റെ കൈവിരലുകൾ തന്നെ തേഞ്ഞു പോയി...\nദൈവം വിചാരിച്ചാലും താൻ ഫോൺ എടുക്കില്ല എന്ന നിലപാടിലാണ് പോങ്ങൂ...\nഅല്ല, നിരക്ഷരാ..വെറുതെ സമയം കളയാതെ ഫോൺ എടുക്കുന്ന മറ്റു വല്ലവരേയും ( എന്നെപ്പോലെ..) ഒക്കെ വിളിച്ചു വിഷു ആശംസ കൊടുത്തു കൂടെ?\nദൈവം വിചാരിച്ചാലും താന് ഫോണ് എടുക്കില്ല എന്ന നിലപാടിലാണ് പോങ്ങൂ...\nനിരക്ഷരന്, സുനില്.... ഞാന് പറയാന് വന്നത് താങ്കള് പറഞ്ഞു..\nഎത്രയോ നാളുകളായ് തേടുന്നു നിന്നെ ഞാന്\nഇന്ന് വാർത്താവിനിമയ ദിനമായി ആകസ്മികമായി ഈ പോസ്റ്റിലെത്തിപ്പെട്ടു :) ചിന്തനീയമാ‍യ ഒരു നല്ല ലേഖനം. പൊങ്ങുമ്മൂടൻ താങ്കളെ അഭിനന്ദിക്കാൻ അനുവദിക്കൂ..\nതാങ്കളുടെ അനുവാദമില്ലാതെ തന്നെ ഈ പോസ്റ്റിന്റെ ലിങ്ക് എന്റെ ‘ബസി’ൽ കയറ്റി വിടുന്നു. ബാക്കിയുള്ളവരും അനുഭവിക്കട്ടെ :)


കെ.എസ്.ആര്.ടി.സിയില് പ്രതിസന്ധി രൂക്ഷം; വീണ്ടും ശമ്പളം മുടങ്ങി – Chandrika Daily\nBy web desk3Tuesday July 30, 2019 20:14 pm\nകെ.എസ്.ആര്.ടി.സിയില് പ്രതിസന്ധി രൂക്ഷം; വീണ്ടും ശമ്പളം മുടങ്ങി\nസാമ്പത്തിക പ്രതിസന്ധി കാരണം കെഎസ്ആര്‍ടിസിയില് വീണ്ടും ശമ്പളം മുടങ്ങി. എഴുപതുകോടി രൂപ വേണ്ടിടത്ത് അന്‍പത് കോടി മാത്രമേ കെ.എസ്.ആര്.ടി.സിയുടെ കൈവശമുള്ളു. സര്‍ക്കാര് ധനസഹായം കുറഞ്ഞതും തിരിച്ചടിയായി.എല്ലാമാസവും 20…\nസാമ്പത്തിക പ്രതിസന്ധി കാരണം കെഎസ്ആര്‍ടിസിയില് വീണ്ടും ശമ്പളം മുടങ്ങി. എഴുപതുകോടി രൂപ വേണ്ടിടത്ത് അന്‍പത് കോടി മാത്രമേ കെ.എസ്.ആര്.ടി.സിയുടെ കൈവശമുള്ളു. സര്‍ക്കാര് ധനസഹായം കുറഞ്ഞതും തിരിച്ചടിയായി.എല്ലാമാസവും 20 കോടി രൂപ കിട്ടിയിരുന്നിടത്ത് 16 കോടിയാണ് ഇത്തവണ കിട്ടിയത്.\nമൂന്നരക്കോടി രൂപ ഇന്ധനം വാങ്ങിയ വകയില് ഇന്ത്യന് ഓയില് കോര്‍പറേഷന് കൊടുക്കാനും അരക്കോടി രൂപ വായ്പയ്ക്കായി കണ്‍സോര്‍ഷ്യം രൂപീകരിച്ച വകയില് ബാങ്കുകള്‍ക്കുള്ള ഫീസിനായും സര്‍ക്കാര് പിടിച്ചു. വരുദിവസങ്ങളിലെ വരുമാനം കൂടിയെടുത്ത് ഘട്ടം ഘട്ടമായി ശമ്പളം നല്‍കാനാണ് ആലോചന.\nCategories: Culture, More, News, Views Tags: ksrtc, Salary


ഒരു ബോള് പാഴാക്കിയപ്പോള് ആവേശ് ഖാന്റെ പരിഹാസച്ചിരി, അവസാന ബോളില് സിക്‌സര് പറത്തി ഭരതിന്റെ മറുപടി, വീഡിയോ – News18 Malayalam\nഒരു ബോള് പാഴാക്കിയപ്പോള് ആവേശ് ഖാന്റെ പരിഹാസച്ചിരി, അവസാന ബോളില് സിക്‌സര് പറത്തി ഭരതിന്റെ മറുപടി, വീഡിയോ\nനാലാം പന്തില് സ്ട്രൈക് ലഭിച്ച ഭരത് ബൗണ്ടറിക്കായുള്ള ശ്രമത്തില് പരാജയപ്പെടുകയും, ഇതോടെ ഭരതിനെ നോക്കി പരിഹാസത്തോടെ ആവേശ് ഖാന് ചിരിക്കുകയും ചെയ്തതാണ് സംഭവം.\nഐപിഎല്ലില് ആവേശം അവസാന ഓവര് വരെ നീണ്ട ത്രില്ലര് പോരാട്ടമായിരുന്നു ഇന്നലെ ബാംഗ്ലൂരും ഡല്‍ഹിയും തമ്മില് നടന്നത്. മുന്‍പേ പ്ലേ ഓഫ് ഉറപ്പിച്ച ഡല്‍ഹി ക്യാപിറ്റല്‍സും റോയല് ചലഞ്ചേഴ്സ് ബാംഗ്ലൂരും ഏറ്റുമുട്ടിയപ്പോള് അവസാന പന്തിലായിരുന്നു കോഹ്ലിപ്പട ജയം സ്വന്തമാക്കിയത്.\nഏഴ് വിക്കറ്റിനാണ് ഡല്‍ഹി ക്യാപിറ്റല്‍സിനെ ബാംഗ്ലൂര് തകര്‍ത്തത്. 78 റണ്‍സെടുത്ത കെ എസ് ഭരതും 51 റണ്‍സ് നേടിയ ഗ്ലെന് മാക്സ്വെല്ലുമാണ് ബാംഗ്ലൂര് നിരയില് തിളങ്ങിയത്. ജയിക്കാന് 15 റണ്‍സ് അവസാന ഓവറില് വേണ്ടിയിരുന്നത്. ആദ്യ പന്തില് മാക്സ്വെല് ഫോറടിച്ചു. തൊട്ടടുത്ത പന്തില് രണ്ട് റണ്‍സ് നേടി. മൂന്നാം പന്ത് ലെഗ് ബൈ ആയി ഒരു റണ്‍സ് ലഭിച്ചു. നാലാം പന്തില് റണ്‍സെടുക്കാന് സാധിച്ചില്ല. ഇതോടെ അവസാന രണ്ട് പന്തില് എട്ടുറണ്‍സായി വിജയലക്ഷ്യം. അഞ്ചാം പന്തില് നേടാനായത് രണ്ട് റണ്‍സ് മാത്രം.\nഇതോടെ അവസാന പന്തില് സിക്സടിച്ചാല് മാത്രം ജയം എന്ന അവസ്ഥയിലെത്തി. അവസാന പന്തില് സിക്സടിച്ചുകൊണ്ട് ഭരത് ടീമിനെ വിജയതീരത്തെത്തിച്ചു. മത്സരത്തില് ഏറെ ചര്‍ച്ച ചെയ്യപ്പെട്ട രംഗമായിരുന്നു അവസാന ഓവറിലെ ഭരതിന്റെയും ആവേശ് ഖാന്റെയും ഏറ്റുമുട്ടല്. നാലാം പന്തില് സ്ട്രൈക് ലഭിച്ച ഭരത് ബൗണ്ടറിക്കായുള്ള ശ്രമത്തില് പരാജയപ്പെടുകയും, ഇതോടെ ഭരതിനെ നോക്കി പരിഹാസത്തോടെ ആവേശ് ഖാന് ചിരിക്കുകയും ചെയ്തതാണ് സംഭവം. ഈ രംഗങ്ങള് കമെന്ററി ബോക്‌സില് നിന്ന് കാണുകയായിരുന്ന മുന് ഇന്ത്യന് താരം സുനില് ഗവാസ്‌കര് മത്സരം അവസാനിച്ചിട്ടില്ലെന്നും2ബോളുകള് ബാക്കി ഉണ്ടെന്നും അവസാന ചിരിക്കുള്ള സമയം അല്ലെന്നും യുവതാരത്തെ ഓര്‍മിപ്പിച്ചു.\nഅവസാന പന്തില് വിജയത്തിലേക്കുള്ള സിക്‌സ് പറത്തി ഭരത് അതിനുള്ള തകര്‍പ്പന് മറുപടിയാണ് നല്‍കിയത്. അതേസമയം വിജയിച്ചെങ്കിലും പോയന്റ് പട്ടികയില് നാലാം സ്ഥാനത്താണ് ബാംഗ്ലൂര്. എലിമിനേറ്ററില് കൊല്‍ക്കത്ത നൈറ്റ് റൈഡേഴ്സാണ് ബാംഗ്ലൂരിന്റെ എതിരാളി. ക്വാളിഫയറില് ഡല്‍ഹി ക്യാപിറ്റല്‍സ് ചെന്നൈ സൂപ്പര് കിങ്സിനെ നേരിടും.\nT20 World Cup |ജേഴ്‌സിയില് ഇന്ത്യക്ക് പകരം യുഎഇ; ലോകകപ്പിന് മുന്‍പേ പ്രകോപനവുമായി പാകിസ്ഥാന്\nഐസിസി ടി20 ലോകകപ്പ് ആരംഭിക്കാന് ഏതാനും ദിവസങ്ങള് മാത്രം ബാക്കി നില്‍ക്കെ ഇന്ത്യയെ പ്രകോപിപ്പിച്ച് പാകിസ്ഥാന്. ലോകകപ്പിനുള്ള പാകിസ്ഥാന്റെ പുതിയ ജേഴ്‌സിയാണ് ഇപ്പോള് വിവാദങ്ങള്‍ക്ക് വഴി വെച്ചിരിക്കുന്നത്. പാകിസ്ഥാന് ടീം ക്യാപ്റ്റന് ബാബര് അസം പുതിയ ജേഴ്‌സി ധരിച്ചു നില്‍ക്കുന്ന ചിത്രങ്ങള് ഇപ്പോള് സമൂഹമാധ്യമങ്ങളില് വൈറലാവുകയാണ്.\nഇന്ത്യയില് നടക്കേണ്ടിയിരുന്ന ലോകകപ്പ് കോവിഡ് വ്യാപനത്തെ തുടര്‍ന്നാണ് യു എ ഇയിലേക്ക് മാറ്റിയത്. ലോകകപ്പ് ഇന്ത്യയിലല്ല നടക്കുന്നതെങ്കിലും ടൂര്‍ണമെന്റിന്റെ ഔദ്യോഗിക ആതിഥേയത്വം ഇന്ത്യയ്ക്ക് തന്നെയാണ്. ഐസിസി നിയമപ്രകാരം ടൂര്‍ണമെന്റിലുള്ള ജേഴ്‌സിയുടെ വലതുഭാഗത്തിനു മുകളില് ഐസിസി ലോഗോയും ഒപ്പം ആതിഥേയത്വം വഹിക്കുന്ന ടീമിന്റെ പേരും ഉണ്ടാകേണ്ടതുണ്ട്. എന്നാല് ലോകകപ്പിനുള്ള പാകിസ്ഥാന്റെ ജേഴ്‌സിയില് പതിപ്പിച്ചിരിക്കുന്ന ഐ സി സി ടി20 ലോകകപ്പ് ലോഗോയുടെ കീഴില് യുഎഇ 2021 എന്നാണ് എഴുതിയിരിക്കുന്നത്.\nലോകകപ്പ് ക്വാളിഫയര് കളിക്കുന്ന ടീമുകള് ഇതിനോടകം തങ്ങളുടെ ജേഴ്‌സി ഔദ്യോഗികമായി പുറത്തുവിട്ടിരുന്നു. സ്‌കോട്‌ലന്‍ഡ് അടക്കമുള്ള ടീമുകള് ജേഴ്‌സിയില് ഇന്ത്യ 2021 എന്ന് പതിപ്പിച്ചിട്ടുണ്ട്. ലോകകപ്പ് പ്രൊമോയില് സംസാരിക്കുന്നതിനിടെ ഓസ്ട്രേലിയന് താരം ഗ്ലെന് മാക്സ്വെല് ധരിച്ച ജേഴ്‌സിയിലും ഇന്ത്യ 2021 എന്ന് എഴുതിയിട്ടുണ്ട്. പാകിസ്ഥാന് ഔദ്യോഗികമായി ജേഴ്‌സി പ്രകാശനം ചെയ്തിട്ടില്ലയെങ്കിലും ക്യാപ്റ്റന് ബാബര് അസം പുതിയ ജേഴ്‌സിയണിഞ്ഞ് നില്‍ക്കുന്ന ചിത്രം ചര്‍ച്ചയായിക്കഴിഞ്ഞു.\nFirst published: October 09, 2021, 14:43 IST\nDC Vs RCBvideo viral


കന്നിമാസത്തിലെ ശുഭമുഹൂർത്തത്തിൽ വളർത്തുനായയുടെ വിവാഹം: ജാൻവിയെ മിന്നുകെട്ടി ആക്സിഡ് | latest news|wedding|viral|Pet Dog Marriage\nകന്നിമാസത്തിലെ ശുഭമുഹൂർത്തത്തിൽ വളർത്തുനായയുടെ വിവാഹം: ജാൻവിയെ മിന്നുകെട്ടി ആക്സിഡ്\nവധൂവരന്മാരുടെ ഇഷ്ട ഭക്ഷണമായ ചിക്കൻ ബിരിയാണിയും ഫ്രൈയുമായിരുന്നു ഭക്ഷണം\nതൃശൂർ: കന്നിമാസത്തിലെ ശുഭമുഹൂർത്തത്തിൽ വളർത്തുനായയുടെ വിവാഹം. തൃശൂർ പുന്നയൂർക്കുളത്തെ കുന്നത്തൂർമന ഹെറിറ്റേജിൽ പൂമാലകെട്ടി അലങ്കരിച്ച കതിർമണ്ഡപത്തിലായിരുന്നു ഈ വേറിട്ട വേറിട്ട ചടങ്ങ്. 50 പേരെയാണ് വിവാഹത്തിന് ക്ഷണിച്ചത്. വധൂവരന്മാരുടെ ഇഷ്ട ഭക്ഷണമായ ചിക്കൻ ബിരിയാണിയും ഫ്രൈയുമായിരുന്നു ഭക്ഷണം.\nബീഗിൾ ഇനത്തിൽപ്പെട്ട ആക്സിഡ് എന്ന വരന് ഒന്നര വയസുകാരിയായ ജാൻവിയാണ് വധു ആയത്. വാടാനപ്പിള്ളി സ്വദേശികളായ ഷെല്ലി നഷി ദമ്പതികളുടെ വളർത്തു നായയാണ് ആക്സിഡ്. ഷെല്ലി നഷി ദമ്പതികൾക്ക് ആകാശ് അർജുൻ എന്നിങ്ങനെ രണ്ട് ആൺമക്കളാണ്. വളർത്തുനായ ആക്സിഡിനെ മൂന്നാമത്തെ മകനായാണ് ദമ്പതികൾ കണ്ടിരുന്നത്. ആക്സിഡിന് കൂട്ടു വേണമെന്ന് ദമ്പതികളുടെ ആഗ്രഹത്തിന് മക്കൾ പിന്തുണ നൽകുകയായിരുന്നു.\nപുന്നയൂർക്കുളത്തു നിന്നായിരുന്നു വധുവിനെ കണ്ടുപിടിച്ചത്. നായകളുടെ വിവാഹത്തിന് ഉത്തമമായ കന്നി മാസം തെരഞ്ഞെടുത്തു. രാവിലെ പതിനൊന്നിനും പന്ത്രണ്ടിനും മധ്യേയായിരുന്നു ശുഭ മുഹൂർത്തം. സിൽക് ഷർട്ടും മുണ്ടുമായിരുന്നു ആക്സിഡിന്റെ വേഷം. കസവിൽ നെയ്ത പട്ടുപാവാടയായിരുന്നു ജാൻവിയ്ക്ക്. സാധാരണ വിവാഹ ചടങ്ങുകൾപോലെ തന്നെയായിരുന്നു നായകളുടെ വിവാഹവും.\nഫീൽഡിങ്ങിൽ തന്ത്രം ആവിഷ്കരിച്ച് വീണ്ടും ധോണി മാജിക് : ചെന്നൈ മുംബൈ മത്സരത്തിൽ നിർണ്ണായക വിക്കറ്റ് നേടിയത് ഇങ്ങനെ\nമിന്നുകെട്ടലിന് ശേഷം കേക്ക് മുറിക്കലും വിവാഹ സദ്യയും ഉൾപ്പെടെ ആഘോഷങ്ങൾ ഇവന്റ് മാനേജ്മെന്റ് ടീമിനെ ഏൽപിച്ചു. വിവാഹ വിരുന്നിന് സാക്ഷ്യം വഹിക്കാൻ സുഹൃത്തുക്കളുടെ വളർത്തുനായകളേയും കൊണ്ടുവന്നിരുന്നു. ഭക്ഷണത്തിനു ശേഷം ഇരുവരും വരന്റെ വീടായ വാടാനപ്പിള്ളിയിലേക്ക് പോയി.\nസേവ് ദി ഡേറ്റ് ഫോട്ടോ ഷൂട്ടും, വിവാഹ വസ്ത്രങ്ങൾ വാങ്ങലുമെല്ലാം ഉൾപ്പെടെ ഗംഭീരമായ മുന്നൊരുക്കങ്ങളായിരുന്നു വിവാഹത്തിന് വേണ്ടി നടത്തിയത്. ഷെല്ലിയുടെ മക്കളായ ആകാശും അർജുനും പങ്കുവെച്ച സേവ് ദി ഡേറ്റ് വീഡിയോ സാമൂഹമാധ്യമങ്ങളിൽ വൈറലായിരുന്നു.\nlatest news wedding viral Pet Dog Marriage\nഇരട്ട പിറന്ന മക്കളെ കാണുന്നതിന് മുന്നേ കൃഷ്‌ണേന്ദു മരണത്തിനു കീഴടങ്ങി


ചെലവിലും ഭാവനയിലും ദാരിദ്ര്യം : Deepika.com Business News | deepika business\n''മാന്ദ്യം മൂലം സര്‍ക്കാരിന്‍റെ നികുതി വരുമാനം കുറഞ്ഞിരിക്കുകയാണ്. അതുകൊണ്ടു ചെലവു ചുരുക്കണം എന്നതാണ് കേന്ദ്രസര്‍ക്കാര് ഇന്നു സ്വീകരിക്കുന്ന സമീപനം. വ്യക്തികളെപ്പോലെ സര്‍ക്കാരും പ്രവര്‍ത്തിക്കാന് തുടങ്ങിയാല് മാന്ദ്യം കൂടുതല് രൂക്ഷമാവുകയേ ഉള്ളൂ.''\nസംസ്ഥാന നിയമസഭയില് നടത്തിയ ബജറ്റ് പ്രസംഗത്തിന്‍റെ ഒന്‍പതാം ഖണ്ഡികയില് ധനമന്ത്രി ഡോ. ടി.എം. തോമസ് ഐസക് പറഞ്ഞതാണിത്.\nഈ പ്രസംഗഭാഗത്തിലെ കേന്ദ്രം മാറ്റി കേരളം ആക്കിയാല് ആരും കുറ്റം പറയില്ല. രണ്ടാമത്തെ വാക്യം അപ്പോഴും ശരിയായിരിക്കുകയും ചെയ്യും.\nചെലവ് കൂട്ടാത്തതിനു നിര്‍മല സീതാരാമനോടു രൂക്ഷമായി പ്രതികരിച്ച ഡോ. ഐസക്കിനു തന്‍റെ ചെയ്തിക്കു ന്യായീകരണമുണ്ട്. കേന്ദ്രം നല്കാനുള്ള തുകകള് വെട്ടിക്കുറച്ചു; അതുമിതും പറഞ്ഞു നികുതി വിഹിതത്തില്‍നിന്നു പണം പിടിക്കുന്നു. പതിനഞ്ചാം ധനകാര്യ കമ്മീഷന് നികുതി വിഹിതം 2.5 ശതമാനത്തില്‍നിന്ന് 1.943 ശതമാനമായി കുറച്ചു; കേന്ദ്രത്തില്‍നിന്നു കിട്ടുന്ന തുകകള് കുറഞ്ഞു; എടുക്കാവുന്ന വായ്പയുടെ പരിധി കുറച്ചു. ഇങ്ങനെയൊക്കെ ഞെരുക്കുമ്പോാള് താന് എന്തു ചെയ്യാന് എന്നു ധനമന്ത്രിക്കു ചോദിക്കാം.\nമറ്റു മാര്‍ഗമില്ലാത്തതിനാല് ചെലവ് ചുരുക്കിയ ധനമന്ത്രി ചില വിഭാഗങ്ങളുടെമേല് കുതിരകയറുന്നതിനും ഇതേ ന്യായമാകും പറയുക. പണമുണ്ടാക്കാന് മറ്റു മാര്‍ഗം കണ്ടില്ലെന്ന്.\nഭൂമിയുടെ ന്യായവില ഈ സര്‍ക്കാരിന്‍റെ കാലത്തു മൂന്നാം തവണയും വര്‍ധിപ്പിക്കുന്നതിനു മറ്റ് എന്തു ന്യായീകരണമാണു പറയാനുണ്ടാവുക.\nപതിവുപോലെ വിപണി വിലയും ന്യായവിലയും തമ്മിലുള്ള വിടവ് നികത്തുന്നതിനെപ്പറ്റി ബജറ്റ് പ്രസംഗത്തില് പറയുന്നുണ്ട്. 2016-ലെ കറന്‍സി റദ്ദാക്കലിനു ശേഷം ഭൂമി കൈമാറ്റങ്ങള് കുറഞ്ഞതാണ് രജിസ്‌ട്രേഷന് വരുമാനം കുറയാന് കാരണം. അതിനു പരിഹാരം ന്യായവില കൂട്ടലാണെന്നു കരുതുന്നിടത്താണു തെറ്റ്. വ്യാപാരം കൂടിയാല് വരുമാനം താനേ കൂടും. ന്യായവിലയും വിപണി വിലയും തമ്മില് ഇപ്പോള് കാര്യമായ അകലം ഇല്ലെന്നതു വേറൊരു സത്യം.\nഈ നികുതി ചുമത്തലും ഭൂമിയുമായി ബന്ധപ്പെട്ട സര്‍ട്ടിഫിക്കറ്റുകളുടെയും ലൊക്കേഷന് മാപ്പിന്‍റെയും പോക്കുവരവ് ഫീസിന്‍റെയും വര്‍ധനയുമൊക്കെ സാമ്പത്തിക മാന്ദ്യത്തിന്‍റെ ദുരിതം ഏറ്റവുമധികം പേറുന്ന ഒരു വിഭാഗത്തിന്‍റെ മേലാണു പതിക്കുന്നത്. ഒറ്റത്തവണ കെട്ടിടനികുതി വര്‍ധന, മോട്ടോര് സൈക്കിള്‍കാര് നികുതി വര്‍ധന തുടങ്ങിയവയും ഇടത്തരക്കാരെ സാരമായി ബാധിക്കുന്നവ തന്നെ. മാന്ദ്യകാലത്തു താണു നില്‍ക്കുന്ന വാഹനവില്പനയ്ക്കു മറ്റൊരു പ്രഹരമാകും വാഹന നികുതി വര്‍ധന.\nകെട്ടിടങ്ങളുടെ ഒറ്റത്തവണ നികുതി കൂട്ടിയതും കെട്ടിടങ്ങളുടെ വില്പനയില് സെന്‍ട്രല് പിഡബ്ല്യുഡി പ്രകാരമുള്ള വില ചുമത്തുന്നതും റിയല് എസ്റ്റേറ്റ് മേഖലയ്ക്കു കനത്ത തിരിച്ചടിയാകും.\nബജറ്റ് പ്രസംഗത്തില് പൗരത്വ നിയമഭേദഗതിക്കു കൂടുതല് പ്രാധാന്യം കൊടുത്തതുമൂലം സംസ്ഥാനം നേരിടുന്ന സാമ്പത്തിക ഞെരുക്കം വേണ്ടത്ര ഫലപ്രദമായി അവതരിപ്പിക്കാന് ഡോ. ഐസക്കിനു കഴിഞ്ഞില്ല. കേന്ദ്രം സംസ്ഥാനത്തിന്‍റെ വിഹിതത്തില് നടത്തുന്ന കടന്നാക്രമണം പല വിഷയങ്ങളിലൊന്നായി ചുരുങ്ങി.\nവരുമാനമില്ലെങ്കില് ക്ഷേമ പരിപാടികള് അവതരിപ്പിച്ചു കൈയടി നേടാന് തനിക്കു പറ്റില്ലെന്നു ഡോ. ഐസക് കാണിച്ചുതന്നിരിക്കുകയാണ്. തദ്ദേശ ഭരണ സ്ഥാപനങ്ങലിലേക്കു തെരഞ്ഞെടുപ്പ് നടക്കാനിരിക്കെ ഈ ദാരിദ്ര്യം ഇടതുമുന്നണിക്കു രാഷ്ട്രീയ വെല്ലുവിളി തന്നെയാണ്.\nഇടതുമുന്നണിയുടെ അഞ്ചാമത്തെ പൂര്‍ണബജറ്റില് നിര്‍ണായക പ്രഖ്യാപനങ്ങളൊന്നും ഉണ്ടായില്ല. സര്‍ക്കാര് പെന്‍ഷന് പ്രായം കൂട്ടിയോ വിരമിക്കല് ഏകീകരിച്ചോ ചെലവുകള് മാറ്റിവയ്ക്കാന് ശ്രമിക്കുമെന്നു കരുതിയെങ്കിലും ഒന്നുമുണ്ടായില്ല. ജീവനക്കാരുടെ പുനര്‍വിന്യാസം സംബന്ധിച്ച പ്രഖ്യാപനവും ദുര്‍ബലമായിരുന്നു. ചെറിയ വകുപ്പുകളിലെ കാര്യങ്ങളാണ് ബജറ്റില് പറഞ്ഞത്. വലിയ സംഖ്യ ആള്‍ക്കാരെ പുനര്‍വിന്യസിക്കുന്ന കാര്യമൊന്നുമുണ്ടായില്ല.\nക്ഷേമപെന്‍ഷനുകള് എല്ലാം 1300 രൂപയാക്കിയ ധനമന്ത്രി ക്ഷേമ പെന്‍ഷനുകളില്‍നിന്ന് അഞ്ചുലക്ഷത്തോളം പേരെ ഒഴിവാക്കുമെന്നും അറിയിച്ചു. അതുവഴി കിട്ടുന്ന 700 കോടി രൂപയാണു പെന്‍ഷന് വര്‍ധനയ്ക്ക് ഉപയോഗിക്കുന്നത്.\nസംസ്ഥാന സര്‍ക്കാര് ജീവനക്കാര്‍ക്ക് കുടിശികയായിരിക്കുന്ന ഡിഎ ഗഡുക്കള് ഏപ്രിലില് തുടങ്ങുന്ന സാമ്പത്തികവര്‍ഷമേ നല്കൂ. ശമ്പള പരിഷ്‌കരണം അടുത്ത സാമ്പത്തിക വര്‍ഷം നടപ്പാക്കും എന്നു മന്ത്രി വാഗ്ദാനം ചെയ്തിട്ടുമുണ്ട്. വാഗ്ദാനങ്ങള് പിന്നീടു നീട്ടുന്നതിനു പ്രയാസമില്ലല്ലോ.\nബജറ്റില് ഭാവനാപൂര്‍ണമായ കാര്യങ്ങളൊന്നും ധനമന്ത്രി കൊണ്ടുവന്നില്ല. ആ ഭാവനാദാരിദ്ര്യം കുറയ്ക്കാനാകാം പ്രശസ്തരും അപ്രശസ്തരുമായ ധാരാളം ഭാവനാശാലികളെ പ്രസംഗത്തില് ഉദ്ധരിച്ച് ബജറ്റ് കവിത പോലെയാക്കാന് അദ്ദേഹം ശ്രമിച്ചത്.\nറ്റീ സി യെം


ksrtc | ഡ്രൈവർ നിയമനം സംബന്ധിച്ച മുൻ ഉത്തരവ് ലംഘിച്ചെന്ന കോടതിയലക്ഷ്യ ഹർജി സർക്കാരിന് തലവേദനായാകും; കെഎസ് ആർ ടിസിയിലെ വിവാദങ്ങളിൽ നൽകുന്ന വിശദീകരണം ഇനി നിർണ്ണായകം; പോരാട്ടം തുടരാനുറച്ച് പി എസ് സി റാങ്ക് ഹോൾഡേഴ്‌സ് - MarunadanMalayali.com\nഡ്രൈവർ നിയമനം സംബന്ധിച്ച മുൻ ഉത്തരവ് ലംഘിച്ചെന്ന കോടതിയലക്ഷ്യ ഹർജി സർക്കാരിന് തലവേദനായാകും; കെഎസ് ആർ ടിസിയിലെ വിവാദങ്ങളിൽ നൽകുന്ന വിശദീകരണം ഇനി നിർണ്ണായകം; പോരാട്ടം തുടരാനുറച്ച് പി എസ് സി റാങ്ക് ഹോൾഡേഴ്‌സ്\nJuly 17, 2019 | 11:17 AM IST | Permalink\nകൊച്ചി: കെ.എസ്.ആർ.ടി.സി.യിലെ ഡ്രൈവർ നിയമനം സംബന്ധിച്ച മുൻ ഉത്തരവ് ലംഘിച്ചെന്ന കോടതിയലക്ഷ്യ ഹർജി സർക്കാരിന് തലവേദനായാകും. ഹർജിയിൽ സർക്കാരിനോട് ഹൈക്കോടതി വിശദീകരണം തേടിയിട്ടുണ്ട്. കോടതിയുടെ ഉത്തരവിന്റെ അടിസ്ഥാനത്തിൽ ഒഴിവാക്കിയ എംപാനൽഡ് ഡ്രൈവർമാരിൽ എത്രപേരെ ദിവസവേതനാടിസ്ഥാനത്തിൽ നിയോഗിച്ചിട്ടുണ്ടെന്ന് അറിയിക്കണമെന്ന് കോടതി നിർദ്ദേശിച്ചിട്ടുണ്ട്.\nഡ്രൈവർ നിയമനത്തിനുള്ള പി.എസ്.സി. റാങ്ക് പട്ടികയിലുള്ള വേണുഗോപാൽ, സന്തോഷ് തുടങ്ങിയവർ നൽകിയ കോടതിയലക്ഷ്യ ഹർജിയാണ് ചീഫ് ജസ്റ്റിസ് അധ്യക്ഷനായ ഡിവിഷൻബെഞ്ച് പരിഗണിച്ചത്. കെ.എസ്.ആർ.ടി.സി. എം.ഡി. ആയ എംപി. ദിനേശ് ആണ് ഹർജിയിലെ എതിർകക്ഷി. പി എസ് സി പട്ടികയിൽ ഉള്ളവർക്ക് നിയമനം നൽകണമെന്ന് ഹൈക്കോടതി ഉത്തരവുണ്ട്.\nഇതിനൊപ്പം എംപാനൽഡ് ഡ്രൈവർമാരെ ഒഴിവാക്കാനും റിപ്പോർട്ടു ചെയ്ത ഒഴിവിലേക്ക് ഉദ്യോഗാർഥികളെ നൽകാൻ പി.എസ്.സിയോട് ആവശ്യപ്പെടാനും ഹൈക്കോടതി ഉത്തരവിട്ടിരുന്നെന്ന് ഹർജിക്കാർ ബോധിപ്പിച്ചു. അതനുസരിച്ച് കെ.എസ്.ആർ.ടി.സി. എംപാനൽഡ് ഡ്രൈവർമാരെ ഒഴിവാക്കിയെങ്കിലും അവരിൽ 1700 പേരെ ദിവസവേതനത്തിന് നിയോഗിച്ചു. ഒഴിവാക്കിയവരെ ദിവസവേതനത്തിന് എടുക്കുന്നത് കോടതിയലക്ഷ്യമാകുമെന്ന് കോടതിയുടെ മുൻഉത്തരവിലുണ്ടെന്നും വാദിച്ചു.


ഹിഗ്വയിന് പരിക്ക് | Fanport | Football News Malayalam\nHome Football ഹിഗ്വയിന് പരിക്ക്\nJune 5, 2020 - 7:59 AM\nഇറ്റലിയിൽ ഫുട്ബോൾ പുനരാരംഭിക്കിന്നതിന് തൊട്ട് മുമ്പ് യുവന്റസിന് തിരിച്ചടി. യുവന്റസ് സ്ട്രൈക്കർ ഹിഗ്വയിന് പരിക്കേറ്റിരിക്കുകയാണ്. താരം സീസൺ പുനരാരംഭിക്കുമ്പോൾ യുവന്റസിനൊപ്പം ഉണ്ടാവില്ല. മസിൽ ഇഞ്ച്വറിയാണ്. കൂടുതൽ പരിശോധനകൾക്ക് ശേഷം മാത്രമെ പരിക്കിന്റെ വ്യാപ്തി മനസ്സിലാവുകയുള്ളൂ.\nജൂൺ 12ന് കോപ ഇറ്റാലിയ സെമിയിൽ എ സി മിലാനെ നേരിടാൻ നിൽക്കുകയാണ് യുവന്റസ്. ഈ സമയത്തെ പരിക്ക് ടീമിന് ആശങ്ക നൽകും. കോപ ഇറ്റാലിയ സെമിക്ക് ഇല്ലായെങ്കിലും ലീഗ് പുനരാരംഭിക്കുമ്പോൾ ഹിഗ്വയിൻ ഉണ്ടാകണം എന്ന് യുവന്റസ് ആഗ്രഹിക്കുന്നു. ജൂൺ 20നാണ് യുവന്റസ് ലീഗ് പുനരാരംഭിക്കുന്നത്.\nPrevious articleയോർക്കർ എറിയുന്ന ഏറ്റവും മികച്ച ബൗളർ മലിംഗ : ബുംറ\nNext articleഇംഗ്ലണ്ട് പരമ്പരയ്ക്കുള്ള താരങ്ങളെയും വലിയൊരു സംഘം റിസര്‍വ് താരങ്ങളെയും പ്രഖ്യാപിച്ച് വിന്‍ഡീസ്


Posted On: May 24, 2022 4:50 am IST\nEditor's Choice, Home Slider, Kerala, News, Politics, Today's special\nതിരുവനന്തപുരം>> സംസ്ഥാനത്തെ 42 തദ്ദേശ സ്വയംഭരണ വാര്‍ഡുകളിലേക്കുള്ള ഉപതെരഞ്ഞെടുപ്പിന്റെ ഫലം അറിവായപ്പോൾ ഇടത് മുന്നണിക്ക് മുൻതൂക്കം. 24 വാര്‍ഡുകളിൽ എൽഡിഎഫ് വിജയിച്ചപ്പോൾ 12 വാര്‍ഡുകൾ യുഡിഎഫ് നേടി. ആറിടത്ത് ബിജെപിക്കും വിജയിക്കാനായി. വലിയ വിജയത്തിനിടയിലും തൃപ്പൂണിത്തുറയിൽ ഇടത് മുന്നണിക്ക് കേവല ഭൂരിക്ഷം നഷ്ടമായി. തൃപ്പുണിത്തുറ നഗരസഭയിൽ രണ്ട് സീറ്റുകൾ ...


വിഹാരങ്ങൾ. - നല്ലെഴുത്ത്\nHome Malayalam PremMadhusudanan ShortStory വിഹാരങ്ങൾ.\nകവാടത്തിലെ സൂര്യജാലകത്തിലൂടെ ചൈത്യഗ്രഹം എന്നറിയപ്പെടുന്ന പ്രാർത്ഥന മുറിയിലേക്ക് വെളിച്ചം വീണുകിടന്നിരുന്നു. മുകളിലെ മേൽക്കൂരയിലെ വിവിധ കൊത്തുപണികളുടെ ഭംഗി നോക്കി കുറച്ചുനേരം നിന്നു. പിന്നെ സാവധാനം പുറത്തേക്കിറങ്ങി.\nസർ ഇവിടെ മുൻപ് വന്നിട്ടുണ്ടോ?\nമുരളിയുടെ ചോദ്യത്തിൻ്റെ മറുപടി വെറുതെ ഒരു ചിരിയിലൊതുക്കി തലയാട്ടി.\nപ്രവേശനകവാടത്തിലെ ടിക്കറ്റ് കൗണ്ടറിനു മുൻപിലെ തിരക്കിനെ നോക്കിനിൽക്കുമ്പോൾ അയാൾ ഗുഹയുടെ ചരിത്രം പറഞ്ഞു.\nബുദ്ധമതത്തിൻ്റെ ഹീനാ യണഘട്ടത്തിൽ പണികഴിപ്പിച്ചതാണ് ഒറ്റപാറയിൽ തുരന്ന ഇതിലെ പതിനാറ് ഗുഹകൾ. ചെറിയ പതിനഞ്ചു ഗുഹകൾ വിഹാരങ്ങൾ എന്ന സന്യാസിമാരുടെ പ്രാർത്ഥനാമുറികളാണ്.\nഹോട്ടലിലെ മാനേജരാണ് സ്ഥലം കാട്ടിത്തരുവാൻ മുരളിയെ ഏർപ്പാടാക്കിയത്.\nസ്റ്റുഡിയോ അപ്പാർട്ടുമെൻ്റിലെ ഏഴാമത്തെ നിലയിലുള്ള മുറിയിൽ മൂന്നുദിവസത്തെ താമസത്തിനുശേഷം, ഉച്ചയ്ക്ക് മുൻപേ ചെക്ക്ഔട്ട് ചെയ്തിറങ്ങുമ്പോൾ കാറുമായി അയാൾ പുറത്തു കാത്തുനിന്നിരുന്നു. പിൻസീറ്റിൽ ഒന്നും മറന്നിട്ടില്ലെന്ന് തിട്ടപ്പെടുത്താൻ കണ്ണടച്ചിരിക്കുമ്പോൾ അയാളുടെ ചോദ്യം ഉയർന്നു.\nഫ്ളെയ്റ്റ് രാത്രിയിലല്ലേ സർ ?\nരാത്രി എട്ടിന് ചെക്കിൻ ചെയ്യണം.അതുവരെ...\nപിന്നിലേക്കോടുന്ന പച്ചപ്പുകളിൽ വാക്കുകൾ മുറിഞ്ഞു. പിന്നെ പറഞ്ഞു.\nകർലഗുഹകൾ ആദ്യം. അതുകഴിഞ്ഞ് ലോനാവാലയിലെ അസ്തമയനം.\nആവർത്തിക്കപ്പെടുന്ന ജീവിത ക്കാഴ്ചകൾ. തണുത്ത കാറ്റിൻ്റെ തലോടലുകൾ.\nആ പഴയ മുഖം .\nവിടർന്ന വലിയ കണ്ണുകൾ . മേൽചുണ്ടിന് മുകളിലെ ചെറിയ കറുത്ത മറുക്. കൈ കുടഞ്ഞ് വാ പൊത്തിയമർത്തുന്ന ചിരികൾ.\nമുകളിലേക്കുള്ള പടികൾ കയറിത്തുടങ്ങുമ്പോൾ സ്വയം പറഞ്ഞു.\nഓർമ്മകളുടെ കൽപടവുകളിൽ വർഷങ്ങൾക്കുശേഷം\nവെയിലിറങ്ങിനിന്ന മരച്ചില്ലകൾക്കപ്പുറം കൂർത്തു നിൽക്കുന്ന വലിയ പാറയ്ക്കരുകിൽ നിന്ന് താഴ്വാരങ്ങളിലേക്ക് നോക്കി.\nഅകലെ തിരികെയെത്തുന്നവരെ പ്രതീക്ഷിച്ച് ഗ്രാമം കാത്തിരിക്കുന്നു.\nപുറംമതിലുകൾ അലങ്കരിച്ചിരുന്ന കൊത്തുപണികളിലേക്ക് തിരിഞ്ഞുനോക്കി പടികളിറങ്ങുമ്പോൾ ചോദിച്ചു.\nമൂന്നുറിലധികം പടികൾ അല്ലേ?\nമുരളി തിരുത്തി . മൂന്നൂറ്റിയമ്പത് പടികൾ. ഇറങ്ങുന്നത് പാർക്ക് ഏരിയയിലേക്കാണ്.കയറ്റത്തെക്കാൾ പ്രയാസം ഇറക്കമാണ്. ഒരു ചെറിയ ചിരിയോടെ അയാൾ തുടർന്നു.\nഇവിടെ പണ്ട് രാജകുമാരിയെ പ്രണയിച്ച പ്രജയെ\nചങ്ങലയ്ക്കിട്ടു കാരാഗ്രഹത്തിലടച്ചു.പിന്നീട് ഈ ഗുഹകൾ കുറ്റവാളികൾക്ക് ശിക്ഷ നൽകുന്ന ഇടമായി . ചങ്ങലയിട്ട തടവുകാരെ തുറുങ്കിലടക്കാൻ ഈ വഴിയിലൂടെയാണ് നടത്തികൊണ്ടുവന്നിരുന്നത്.\nഎന്തോ പറയാനായി ഞാൻ വാക്കുകൾ പരതി.\nചങ്ങലകൾ ചുറ്റിയ കാലുകൾ. രക്തത്തുള്ളികൾ വീണ പടികൾ. ഓർമ്മകൾ വീണ്ടും വിളിച്ചു.\nആളൊഴിഞ്ഞ ഇടവഴിയിൽ അടക്കിയ ശബ്ദത്തിൽ പെട്ടെന്നായിരുന്നു ആ ചോദ്യം.\nപഠിച്ച് വല്യ ആളാവുമ്പോൾ എന്നെ കൂടെകൂട്ടുമോ?\nതലയുയർത്തി നോക്കി. കുപ്പിവളയിട്ട കൈകൾ വാ പൊത്തി ചിരിയടക്കി. അദൃശചങ്ങലകളുടെ ഭാരമുള്ള കാലുകൾ വലിച്ച് താഴേക്ക് പടികളിറങ്ങി.\nഅടിവാരത്തിലെ കാഴ്ചകൾ അടുത്തുവന്നു. ഇറങ്ങിവന്ന പടികളോട് നിശബ്ദമായി യാത്രചോദിച്ചു.\nലോനാവാലയിലേക്കുള്ള ഹെയർപിൻ വളവുകൾ കയറുമ്പോൾ മുരളി\nരാജകുമാരിയുടെ കഥയുടെ തുടർച്ചയെന്നോണം പറഞ്ഞു.\nപ്രണയിച്ച പുരുഷനെ രാജകുമാരി കാത്തിരുന്നു. ഇരുട്ടുവീണ വിഹാരത്തിൽ ചങ്ങലകളുമായി അവനുണ്ടെന്നവൾ അറിഞ്ഞതേയില്ല.\nരണ്ടു പകലുകളും ഒരു രാത്രിയും ലോനാവാലയിലെ മലമുകളിൽ രാജകുമാരി കാത്തിരുന്നു.പിന്നെയാരും അവളെ കണ്ടിട്ടില്ല.\nകുറച്ചുനേരത്തെ മൗനത്തിനുശേഷം ഒരു ദീർഘനിശ്വാസത്തോടെ അയാൾ തുടർന്നു.\nസർ, ' ഇവിടെ ഉദിക്കുന്നതും അസ്തമിക്കുന്നതും പ്രണയസൂര്യനാണ്.\nമലമുകളിലേക്ക് ഞരക്കത്തോടെ വണ്ടി കയറുമ്പോൾ\nഅകലെയെവിടെയോ ഇരുട്ടിലെ ചങ്ങലക്കിലുക്കം കേട്ടു. ഉള്ളറകളിലെവിടെയോ തേങ്ങലുകളടക്കിയ മുഖം ചുട്ടുപൊള്ളുന്നു.\nനിരപ്പായ ഒരു സ്ഥലത്ത് വണ്ടി നിർത്തി മുരളി അകലെയുള്ള മലനിരകളിലേക്ക് കൈ ചൂണ്ടി പറഞ്ഞു.\nസർ. ദാ അവിടെയാണ് സൺ സെറ്റ്.\nപഴയ അതേ വഴി.\nവഴിവാണിഭക്കാരുടെ ബഹളങ്ങൾക്കപ്പുറെ തലയുയർത്തി നിൽക്കുന്ന വലിയ കോട്ടമതിൽ. സൂര്യരശ്മികൾ മഞ്ഞളിപ്പിച്ച കാത്തിരിപ്പിൻ്റെ കുറേ മുഖങ്ങൾ.\nപച്ചപ്പുകൾ വിരിച്ച കുന്നുകൾക്കപ്പുറെ കറുത്ത മലയിടുക്കിലേക്ക് സൂര്യൻ സാവധാനം താഴ്ന്നു വന്നു.\nവർണ്ണങ്ങൾ വിതറിയ ആകാശത്തിൻ്റെ ചരിവിൽ ഒരു പുഞ്ചിരി മിന്നി മറഞ്ഞു.\nഅടക്കിയ ശബ്ദത്തിൽ അവളുടെ കാതിൽ പറഞ്ഞു.\nഈ രാത്രി ആരുമറിയാതെ ഇവിടെ നമ്മൾ.\nഓർമ്മകളുടെ ദൂരങ്ങളിലെവിടെയോ ഉടുക്കിൻ്റെ നാദം. ആരോ പാടുന്നുണ്ട്.\nനിലത്തിട്ട പഞ്ചവർണ്ണകളത്തിലെ നിറങ്ങൾ ചാലിച്ച കണ്ണുകളിൽ കവിത വിരിയുന്നു.\nസത്വരം പുണർന്നമാരനിത്തെങ്ങു പോയി\nദൂരെയൊരു നാട്ടിൽ '...\nഒഴുകിവന്ന തണുത്തകാറ്റിൽ വിറപൂണ്ട ശബ്ദം വീണ്ടും കേട്ടു.\nഇനി ഇവിടെ വരുമ്പോൾ എന്നെ ഓർക്കുമോ?.\nമറുപടി പറയാതെ ചേർത്തുനിർത്തി നെറ്റിയിൽ\nപാറയിടുക്കുകളിലേക്ക് കണ്ണുകൾ കൂപ്പി പ്രകാശം സാവധാനം താഴ്ന്നിറങ്ങി. ഇരുട്ടിൻ്റെ പാളികൾ കനത്തുവരവേ ആളുകൾ കുറഞ്ഞുവന്നു.\nഇരുണ്ട മേഘങ്ങൾ പടർന്ന\nആകാശത്തിലെ ചെറിയ വെളിച്ചങ്ങളെ നോക്കി ശബ്ദമില്ലാതെ പറഞ്ഞു.\nഖബറിൽ ഉറങ്ങുന്ന രാജകുമാരി...\nഇതാ ഞാൻ വീണ്ടും.\nഇരുട്ടിൽ മുഖംതുടച്ച് ഭാരമുള്ള കാലുകൾ വലിച്ചു തിരികെനടക്കവേ...\nഅകലെ ചൈത്യഗ്രഹത്തിൻ്റെ കരിങ്കൽത്തൂണുകളിലെ നിറകണ്ണുള്ള ഒരു ശില്പം ഇരുട്ടുപടർന്ന ജാലകത്തിലേക്ക് കണ്ണുകളെറിഞ്ഞു.


കുടുംബത്തിന്റെ സ്വാധീനം ഉപയോഗിച്ചല്ല സിനിമയിലെത്തിയത്: രണ്‍ബീര് കപൂര്\nSaturday 19th January 2013 2:35pm\nജിവിതാനുഭവങ്ങളെ കുറിച്ച് മനസ്സ് തുറക്കുകയാണ് രണ്‍ബീര്. എനിക്ക് ആഡംബരമായ ഒരു കുട്ടിക്കാലം ഉണ്ടായിരുന്നു.അഭിനയത്തെ ഞാന് ഏറെ ആരാധിക്കുന്നു.\nഇപ്പോള് എനിക്ക് സിനിമയില് കുറേ അവസരങ്ങളുണ്ട് അതില് ഞാന്‍ഏറെ സന്തോഷിക്കുന്നുണ്ട്. -ഒരു ആക്ടിങ് സ്‌കൂള് പരിപാടിയിയുടെ അഭിമുഖത്തില് സംസാരിക്കുകയായിരുന്നു രണ്‍ബീര്.\nഎനിക്ക് സിനിമയില് പേരെടുക്കാന് കഴിഞ്ഞത് എന്റെ സ്വന്തം അദ്ധ്വാനം കൊണ്ട് മാത്രമാണ്. ഇതിന് എന്റെ കുടുംബം എന്നെ സഹായിച്ചിട്ടില്ല. എന്റെ ജോലിയില് ഞാന് ആത്മാര്‍ത്ഥത കാണിച്ചതിനാല് എനിക്ക് അതിനുള്ള പ്രതിഫലവും കിട്ടി.\nഫലപ്രദമായ ഒരു ഉപദേശവും സിനിമരംഗത്ത് എന്റെ അച്ചനും അമ്മയും എനിക്ക് തന്നിട്ടില്ല. എന്റെ വിജയത്തില് ഞാന് അഭിമാനിക്കുന്നുണ്ട്. അതിന്റെ അംഗീകാരം എനിക്ക് മാത്രമാണ്. അത് ആര്‍ക്കും കൊടുക്കാന് ഞാന് താത്പര്യപ്പെടുന്നില്ല. അതുപോലെ തന്നെ എന്റെ കരിയറിലുണ്ടായ പരാജയത്തിന് ഉത്തരാവാദി ഞാന് തന്നെയാണ്- രണ്‍ബീര് പറഞ്ഞു.\n2007 ല് പുറത്തിറങ്ങിയ സാവരിയയിലൂടെ രണ്‍ബീര് ആദ്യമായി സിനിമയിലേക്ക് വന്നത്.പിന്നീട് രാജനീതി, റോക്‌സ്റ്റാര് എന്നീ ചിത്രങ്ങളില് ശ്രദ്ധേയമായ കഥാപാത്രങ്ങളെ അഭിനയിപ്പിച്ച് ബോളിവുഡിന്റെ കയ്യടി നേടി. ഇപ്പോള് ബര്‍ഫിയിലെ അഭിനയത്തിന് ഏറെ പ്രേക്ഷക പ്രശംസയാണ് രണ്‍ബീറിന് ലഭിച്ചത്.


ദിലീപ് നല്‍കുന്നത് നിഷേധാത്മക മറുപടികള്; മൊഴിയില് പൊരുത്തക്കേടുകളെന്ന് ക്രൈംബ്രാഞ്ച് – Sathyam Online\nദിലീപ് നല്‍കുന്നത് നിഷേധാത്മക മറുപടികള്; മൊഴിയില് പൊരുത്തക്കേടുകളെന്ന് ക്രൈംബ്രാഞ്ച്\nകൊച്ചി: ചോദ്യങ്ങള്‍ക്ക് നിഷേധാത്മക മറുപടികളാണ് ദിലീപ് നല്‍കുന്നതെന്ന് ക്രൈംബ്രാഞ്ച്. അന്വേഷണ ഉദ്യോഗസ്ഥരെ വധിക്കാന് ഗൂഡാലോചന നടത്തിയെന്ന ആരോപണം ദിലീപ് നിഷേധിച്ചതായും മൊഴിയില് നിറയെ പൊരുത്തക്കേടുകളുണ്ടെന്നും ഉദ്യോഗസ്ഥര് പറയുന്നു.\nനടൻ ദീലിപിന്‍റെയും കൂട്ടുപ്രതികളുടെയും ചോദ്യം ചെയ്യൽ കൊച്ചിയിൽ തുടരുകയാണ്. ആദ്യ ദിവസത്തെ ചോദ്യം ചെയ്യൽ രാത്രി എട്ടിന് അവസാനിക്കും. ബിഷപ്പുമായി ബന്ധപ്പെടുത്തിയുള്ള ദിലീപിന്‍റെ വാദത്തിൽ ഒരു കഴമ്പുമില്ലെന്നാണ് ക്രൈംബ്രാഞ്ച് പറയുന്നത്.


kuwait curfew | പകൽ സമയങ്ങളിൽ ആളുകൾ ഒന്നിച്ചു പുറത്തിറങ്ങുന്നത് തുടർന്നാൽ മുഴുവൻ സമയകർഫ്യൂ ഏർപ്പെടുത്തുമെന്ന് ആരോഗ്യ മന്ത്രാലയം;കർഫ്യൂ അല്ലാത്ത സമയത്തും പുറത്തിറങ്ങരുതെന്ന് കുവൈത്ത് - MarunadanMalayali.com\nകൊറോണ വൈറസ് വ്യാപിക്കുന്നതിനിടെ കുവൈറ്റിൽ കുടുതൽ നിയന്ത്രണങ്ങൾ ഏർപ്പെടുത്തുന്നു. പകൽ സമയങ്ങളിൽ ആളുകൾ നിയന്ത്രണമില്ലാതെ പുറത്തിറങ്ങുന്നതോടെയാണ് കൂടുതൽ നടപടി കൈക്കൊള്ളുന്നത്. ഈ പ്രവണത കോവിഡ് വ്യാപനത്തിന് വഴിയൊരുക്കും എന്നാണു അധികൃതരുടെ ആശങ്ക. കർഫ്യൂ സമയം കഴിഞ്ഞാലും പരമാവധി വീടുകളിൽ തന്നെ ഇരിക്കണമെന്ന് ആരോഗ്യമന്ത്രലായം ആവർത്തിച്ചു ഉണർത്തുന്നുണ്ട്.\nജനങ്ങൾ അനുസരിക്കാൻ തയ്യാറായില്ലെങ്കിൽ മുഴുവൻ സമയ കർഫ്യു നടപ്പാക്കേണ്ടി വരുമെന്നു ആരോഗ്യമന്ത്രാലയ വക്താവ് അബ്ദുല്ല അൽ സനദ് പറഞ്ഞു. വൈകീട്ട് അഞ്ചു മണി മുതൽ പുലർച്ചെ നാലുമണി വരെയാണ് കുവൈത്തിൽ കർഫ്യൂ ഏർപ്പെടുത്തിയത് . പകൽ സമയങ്ങളിൽ ജനജീവിതം ഏറെക്കുറെ സാധാരണ നിലയിലാണ്. റോഡുകളിൽ തിരക്കും കുറവല്ല . എന്നാൽ അഞ്ചുമണി മുതൽ നിരത്തുകളെല്ലാം പൊലീസ് നിയന്ത്രണത്തിലാണ്.തിരിച്ചറിയൽ കാർഡോടെ പുറത്തിറങ്ങാൻ അനുമതിയുണ്ട് .\nസൂപ്പർമാർക്കറ്റുകളും മറ്റും മൂന്നു മണിവരെയാണ് തുറക്കുന്നത്. കർഫ്യൂ ലംഘിച്ചതിന് ചൊവാഴ്ചമാത്രം 45 പേരാണ് പിടിയിലായത്. ഇതിൽ എട്ടുപേർ സ്വദേശികളും 37 പേർ വിദേശികളുമാണ്.